
u njoj. Procenio je da Mlečni Put ima oko 20 miliona zvezda između prve 
i 15. veličine (danas se smatra da ih ima između 100 i 200 milijardi) 

DRAGI DIRADOK, 


Kad ovaj broj izađe iz štampe, svemirski brod Apolo-13 će se spustiti na tle 
Meseca, tako da će naš izveštaj u tom pogledu biti donekle prevaziđen. To je 
jedan od neminovnih hendikepa lista koji izlazi petnaestodnevno i, samim time, 
ne može da bude neposredno aktuelan, kao što je to slučaj sa tekućom štam- 
pom. Ipak, ovaj mali raskorak sa vremenom sasvim je relativnog značaja, jer 
ćete, kao i u ranijim sličnim prilikama, moći preko drugih izvora informacija 
(radio-televizije i dnevnih listova) da pratite, iz trenutka u trenutak, svaki 
svemirski korak hrabrih lunauta. 

Termin izlaženja nije nam bio pogođen ni u pogledu jubilarnog 12. aprila — 
Svetskog dana avijacije i kosmonautike — odnosno u pogledu čestitki koje su 
vam uputile neke značajne institucije i preduzeća. Ali formalnosti nisu važne, 
važan je sam gest pažnje, a okolnost da će čestitke stići na vaše adrese sa 
nekoliko dana zadocnjenja ne može da umanji njegov emocionalni značaj. 

Inače, ostale stvari su, nadamo se, sasvim u redu, Goran Hudec najzad je 
ispunio svoju obavezu prema poklonicima teleskopa i prezentirao sva potrebna 
obaveštenja. Isporuka naručenih materijala u punom je jeku, a ako nešto ne 
bude u redu javljajte se urgentno, kako ne bi došlo do novih nesporazuma. Kad 
je već reč o teleskopima, izneli bismo na diskusiju jednu zanimljivu ideju. 
Naime, polazeći od pretpostavke da je broj zainteresovanih za astronomiju 
svakog dana sve veći, ali i da nemaju svi dovoljno hrabrosti ili tehničkih 
uslova za samostalnu izgradnju teleskopa, mislimo da ne bi bilo loše da se kod 
nadležnih poslovnih firmi raspitamo kako stoji stvar sa gotovim teleskopima. 
Zbog toga umoljavamo sve zainteresovane da nam jave šta misle o tome. Bilo bi 
dobro da odziv bude što masovnlji, jer bi to, prilikom sklapanja aranžmana, 
znatno uticalo na cenu teleskopa. 

Preporučujemo vam, isto tako, da obratite pažnju na Kneževićevu 
rubriku raketno modelarstvo odnosno na prijavu za učešće na Otvorenom 
prvenstvu Beograda. Događaj je značajan, a za naše klubove šansa da se 
priključe ovoj manifestaciji modelarske veštine i pokažu šta znaju. Ujedno, to je 
prilika da već sada otpočnemo sa intenzivnim pripremama za Svetsko 
modelarsko prvestvo, koje će se, početkom jeseni, održati u našoj zemlji. 

Naša uloga posrednika u prodaji knjiga donosi sve evidentni je rezultate. 
Edicija »Svet nauke i tehnike« potpuno je raskrčmljena, a kako vidimo, i »Kul- 
turina« edicija s Nauka i sveta nailaze na veliki odjek. Smatrajući da je to zaista 
vredna kolekcija, odlučili smo da još jednom ponovimo oglas iz prošlog broja i 
podsetimo neodlučne da je nabave. 

S obzirom da ideja o pokretanju naše sopstvene izdavačke delatnosti 
poprima sve konkretnije obrise, umoljavamo vas da nam dostavljate svoje 
zahteve i sugestije preko rubrike »Klub čitalacax. Poduhvat koji imamo u vidu 
zaista je dalekosežan, ali on neće doneti prave rezultate bez vaše pune saradnje 
i angažovanosti. 


REDAKCIJA »KOSMOPLOVA« 


besoa eee ai 

A. E. VAN VOGT 


PRESUDNA 
ODLUKA 


ar je stajao na uzvišici koja je okru- 

Bic Star, prestonicu Galaksije koju 
su kontrolisala ljudska bića. Mučio se 
da donese jednu važnu odluku. 

Njegov robpt-čuvar bio je u senci zde- 
sne strane i Bar je to dobro znao. Jedan 
čovek i žena prošli su nedaleko od njega, 
zaustavili se da bi izmenjali poljupce, a za- 
tim produžili svojim putem, Bar ih je jedva 
i pogledao. Njegov problem je obuhvatao 
celu civilizaciju ljudi i robota, a ne pojedine 
individue. 

Cak je i bekstvo zarobljenika s druge 
planete, izvršeno pre nekoliko sati, bilo od 
epizodnog značaja ako se uporedi sa do- 
gađajima koji su u toku. Naravno, smatrao 
je to kao činjenicu od velikog interesa i 
zato je naredio trupama robota iz gradova 
u unutrašnjosti da odmah dođu u presto- 
nicu i pomognu da se begunac pronađe. 
Ali morao je još doneti i odluku koja je tre- 
balo da ujedini sve ove različite akcije u 
jedan jedinstveni i neodložni cilj. 

Iza njega se začula neka buka. Bar se 
brzo okrenu. Primetio je da se dogodio 
neki incident. Covek i žena koji su maločas 
prošli blizu njega, očigledno su bili zaneti 
ljubavlju i nisu primetili robota-čuvara u 
mraku. Iznenađeni stražar izgubio je rav- 
notežu i pao na zemlju. Covek se naže da 
bi mu pomogao da ustane. 

— Izvinite — reče on — nisam video... 
— Zastao je u pola rečenice. Dodir sa ode- 
lom ispod koga je bila struktura od 
kristala, učinio je da shvati da se pred njim 
nalazi robot. — Oh, ti si robot! 

Uspravio se, ne želeći više da pomogne 
robotu koji je ležao na zemlji. Posle nekoli- 
ko koraka ljuti to je progunđao: 


— Mislio sam da roboti vide odlično i u 
mraku, 

Robot-čuvar ustade. 

— Zao mi je zbog ovoga što se dogo- 
dilo — reče on. — Gledao sam na drugu 
stranu. 

— Drugi put budi pažljiviji! — primeti 
čovek osorno. 

Nesporazum se na tome završio. Bila je 
to tipična izmena reči između robota i čo- 
veka. Covek i žena produžiše da silaze niz 
padinu uzvišice. Nekoliko trenutaka kasni- 
je upalila su se poziciona svetla na jednom 
automobilu, koji je ubrzo nestao iza gustog 
drveća. 

Bar se približi čuvaru. Ono što se 
dogodilo bilo je direktno vezano sa straš- 
nom odlukom koju je trebalo da donese. 

— Šta si osećao? — upita ga Bar. 
Shvatio je da se nije najbolje izrazio? — Je 
li ti bilo neprijatno što je čovek zauzeo 
takav stav, kao da je krivica za ono što se 
dogodilo bila tvoja? 

— Da, bilo mi je neprijatno. — čuvar 
otrese prašinu sa svoga odela. Uspravio 
se. — Na kraju krajeva — on je naleteo na 
mene, a ne ja na njega! 

Bar je bio uporan. 

— Jesi li osetio podsticaj da se 
pobuniš? — Požalio je što je ovako formu- 
lisao pitanje: bilo je odviše precizno. Zato 
dodade užurbano: — Jesi li osetio želju da 
mu odgovoriš bez uvijanja? 

Robot-čuvar odgovori polako: 

— Ne! Imao sam osećaj da sam ume- 
šan u jedan emotivni konflikt. 

— Ali teško je, a možda i nemoguće, 
stupiti u kontakt s ljudskim bićima na bazi 
koja nije emotivna, zar ne? Ljudi su 

nestrpljivi, kolerični, plemeniti, lukavi, 
lakomisleni... — Bar zaćuta. — Mogao bih 
tako nastaviti u beskraj. 

— Mislim da ste u pravu, gospodine. 

Veoma zamišljen, Bar se okrenu pono- 
vo da gleda ogromni grad koji se prostirao 
pod njim. Stelarni efekat koji je dao ime 
gradu zapažao se noću po naročitom 
rasporedu svetlosti na ulicama. Svi glavni 
centri bili su tako grupisani da bi što bolje 
iskoristili efekat i koncentraciju svetlosti. 

Najzad Bar ponovo poče da govori, ne 
okrećući se: 

— Predpostavimo da ja, na osnovu 
ovlašćenja koje imam kao Direktor Saveta, 
izdam naređenje da uništiš samog sebe... 
— Oklevao je. Za njega je pitanje imalo 
značaj samo kao površan dodir s prob- 
lemom koji je imao da reši. Ali za čuvara 
moglo je biti suštinsko. Ipak nastavio je 
odlučnim tonom: — Kakvo bi bilo tvoje 
reagovanje? 

— Pre svega bih — odgovori čuvar — 
nastojao da se uverim da li imate prava da 
dajete takva naređenja. 

— A zatim? — Bar dodade: — Hoću da 
kažem — da li bi ti to bilo dovoljno? 

— Vaša vlast potiče od poverenja gla- 
sača. Po mome mišljenju Direktor Saveta 
ne može izdati takvu odluku bez podrške 
naroda. 

— Na osnovu jednog zakona — odgo- 
vori Bar — Savet može da postupa s poje- 
dinim robotima ne tražeći za to odobrenje 
drugih vlasti. — | dodade: — Razume se, 
Savet ne može na isti način postupati s 
ljudskim bićima. 

— Imam utisak — reče čuvar zabrinuto 
— da aludirate na sve robote, a ne samo 
na mene. 

Bar je ćutao nekoliko trenutaka. Nije 
opazio da tako intenzivno odaje svoje naj- 
skrivenije misli. Najzad ponovo pregovori: 

— Kao pojedinac ti moraš da izvršavaš 
naređenja koja ti se daju. — Oklevao je. — 
Ili misliš da bi mnoštvo bilo nešto različito? 

— Ne znam — odgovori čuvar. — Izdaj 
to naređenje, pa ćeš videti šta ću učiniti. 

— Netreba toliko žuriti — uzviknu Bar. 
— Nismo u fazi izdavanja naređenja... — 
Zastao je, a trenutak kasnije dodao u misli- 
ma završne rcči: »Bar ne zasad«. 


Čovek je sastavljen od gena i neurona. 
Robot su kristal i elektronske ćelije. Jedna 
ljudska neuronska ćelija ne stvara impulse 
po sopstvenoj inicijativi: ograničava se sa- 
mo da prenosi spoljne podsticaje. Kristal u 
robotu vibrira u zavisnosti od postojanosti 
impulsa koji šalje elektronska ćelija: pro- 
mena jačine impulsa menja način vibracije. 


Promene ovakve vrste nastaju kao posle- 
dica spoljnjeg stimulansa. 

Covek se hrani i podvrgava hirurškim 
intervencijama koje omogućavaju njego- 
vom organizmu efikasnost. Robot puni 
svoje baterije i zamenjuje svoje ćelije. | 
čovek i robot misle, čovekovi organi se 
kvare i njegovo telo se vraća u prvobitno 
stanje. Kristal u robotu biva uništen od 
preteranih vibracija što dovodi do njegove 
smrti. Možda je jedan od ova dva oblika 
života inferiorniji ? 

To su bile misli koje su mučile Bara. 

Od samog početka ljudi su se ponašali 
kao da roboti nisu odista živi. Roboti su 
obavljali najteže poslove. Nedavno su do- 
bili najteži rat u istoriji čovečanstva. Razu- 
me se, i čovek je tome doprineo, rukovo- 
deći strategijom i donoseći odluke koja 
taktika da se primeni. Ali za ljude je to bio 
rat koji se vodio u sobi, za radnim stolom. 
A roboti su se ukrcavali u velike vasionske 
brodove i aterirali na nepoznate planete 
pod ubitačnom vatrom neprijatelja. 

To je najzad izazvalo zabrinutost nekih 
ljudi, koji su u predominantnoj ulozi robo- 
ta videli opasnost za ljudsku civilizaciju. U 
stvari — radilo se o strahu od robota, ma- 
da niko to nije otvoreno priznavao, U pita- 
nju je bila užasavajuća slika koju su mnogi 
ljudi stvorili u svojoj svesti: čovečanstvo će 
biti potpuno nezaštićeno, ako neprijatelj 
uspe da slomi odbranu robota. | predlagali 
su kao jedino moguće rešenje: uništiti sve 
robote! Prinuditi muškarce i žene, ma gde 
da se nalaze, da ponovo preuzmu kontrolu 
i brigu o svojoj civilizaciji. 

Smatralo se da je ogromna većina ljudi 
nesposobna da preuzme na sebe ovu 
odgovornost... osim onda kad već bude 
kasno. 

Zato je Savet, podeljen i nesiguran, po- 
verio Baru da izvrši ovu odluku. 

* * * 

Pokoravajući se Barovom naređenju, 
robot-čuvar zaustavi jednim znakom auto- 
bus, koji stade sa svim upaljenim svetilj- 
kama. Sačekao je nekoliko sekundi dok su 
ušli, a zatim automatski vozač nastavi 
nepogrešivo da upravlja autobusom kroz 
veoma gust saobraćaj. 

Grupa mladića i devojaka ušla je na sle- 
dećoj stanici. Gledali su neusiljeno blistave 
oznake Direktora Saveta na Barovom ru- 
kavu, ali čim se autobus zaustavio požurili 
su prema zabavnom parku koji je bio živo 
iluminiran. 

Bar je sišao bez žurbe. Došao je ovde 
zbog odluke koju je morao da donese, u 
nadi da će naći pogodnu atmosferu za raz- 
mišljenje i da će steći neke nove utiske. 

Kad je dodirnuo zemlju, jedan leteći robot 
prolete desetak metara od njega. Zatim 
još jedan, a za njim grupa od dvanaest 
robota. Bar se zaustavi na pločniku; stajao 
je nekoliko trenutaka i zainteresovano ih 
posmatrao. 

Roboti su lebdeli oko jednog tornja vi- 
sokog preko sto metara. Oprezno, s oruž- 
jem spremnim na dejstvo, približavali su se 
gornjim spratovima tornja. Na suprotnoj 
strani ulice drugi roboti — takođe oprem- 
ljeni za letenje — penjali su se prema vrhu 
jedne veoma visoke zgrade. Kao mnoge 
građevine u kojima su smeštene kancela- 
rije, ispred svakog sprata bile su prostrane 
terase koje su služile za ateriranje robo- 
tima prilikom dolaska na posao. Biće pot- 
rebno pažljivo pretražiti sve te kuće. Jer 
odbegli neprijatelj je takođe mogao da 
leti, mada prilično nespretno, jer mu nije 
odgovarala ova razređena atmosfera. 

Bar je nekoliko minuta posmatrao ro- 
bote, zatim njegovu pažnju privuče veseo 
žagor koji je dopirao iz zabavnog parka. 
Desetak orkestara koji su bili sastavljeni od 
robota, svirali su neku brzu, razigranu me- 
lodiju. A velike grupe ljudi plesale su ili se 
ljuljale na ljuljaškama. Bar skrenu pogled 
na drugu stranu. 

— Da li si ikada osetio želju da igraš? 
— upita Bar robota-čuvara. Učinilo mu se 
da ovo pitanje može biti shvaćeno drukčije 
nego što želi. — Pitam te ozbiljno. 

— Ne! 

— Zartito ne izgleda neobično? — ću- 
tao je nekoliko trenutaka. — Hoću da 
kažem da su roboti naučili da reaguju vrlo 
slično ljudima. Imaju iste stavove i 
poglede. 

Blistave oči čuvara posmatrale su ga s 
gotovo ljudskog lica. 

— Zaista? — upita robot. 

— Da — odgovori Bar odlučno, a zatim 
nastavi: — To je problem asocijacija. 
Možda vi i ne shvatate u kolikoj ste meri 
usvojili čovečji način vrednovanja svega 
što vas okružuje. Zar ti nikad nije palo na 
pamet da bi ovo vrednovanje moglo biti 
pogrešno? 

Robot je dugo ćutao. Kad je najzad od- 
govorio, bilo je očigledno da je ispitao sve 
razloge, u okviru određene logike za koju 
je bio sposoban. 

— Ja sam konstruisan pre otprilike sto- 
devedeset godina. Postao sam deo sveta 
koji sačinjavaju robota i ljudi. Moj prvi 
zadatak bio je da naučim kako se upravlja 
mašinama za transportovanja. Obavljao 
sam uspešno ovaj posao, kao što sam 
obavio i sve dužnosti koje su mi kasnije 
poveravane. 


— Zašto si prihvatio zadatak da up- 
ravljaš mašinama za transportovanje? — 
insistirao je Bar. — Šta te je pobudilo da 
prihvatiš takvo ograničavanje svojih 
sposobnosti? 

— Pa eto... nije bilo dovoljno vozača za 
te mašine. 

— A zašto nisi naučio da igraš? — Bar 
ga je pažljivo pogledao, a zatim nastavio: 
— Ozbiljno govorim. Nemoj ovo uopšte da 
shvatiš kao šalu. 

Robot je doslovno shvatio ovo pitanje. 

— Kakav bi mogao biti cilj takve duž- 
nosti? 

Bar pokaza pokretom glave parove koji 
su plesali na prostoru određenom za igru. 

— A kakav je njihov cilj? 

— Rekli su mi da igranje podstiče re- 
produktivne aktivnosti. Mi roboti imamo 
mnogo jednostavniji način: konstruišemo 
jednog robota — i gotovo! 

— Da li je korisno stvoriti jednu indi- 
viduu, koja će kasnije porasti da bi postala 
igrač? 

Cuvar je ćutao. Najzad reče: 

— Novorođenče, dete, mladić, odras- 
tao čovek — uvek osećaju potrebu da im 
roboti pomažu. Da nema ljudi kojima je ta 
pomos potrebna, roboti bi bili apsolutno 
izlišni. 

— Ali zašto ne konstruisati robote ne- 
zavisno od potrebe da li će se neko ko- 
ristiti njima ili ne? To bi bilo moguće. Ne 
razumeš? — Barov glas postade veoma su- 
gestivan. — Početni zadatak je već ostva- 
ren. Mozak čoveka nije više neophodan 
posrednik. Robot je stvoren. Postoji. | u 
stanju je da upravlja samim sobom. 

Čuvar odgovori polako. 

— Sećam se da se o takvim stvarima 
pričalo i u mojoj ratnoj jedinici. Ali sam 
odavo to smeo s uma. 

— Zašto? — Bar postade mnogo paž- 
ljiviji. — Jesi li hotimice isključio to iz svoga 
mozga? 

— Pokušao sam da zamislim svet u 
kome bi mašine služile robotima... 

— Mogle bi da lete — produži Bar — i 
kolonizuju druge planete, da stvaraju nove 
gradove i dobijaju bitke sa vanzemaljskini 
bićima, — Zatim zaključi: — I, šta misliš 
posle svega toga? 

— Izgleda mi apsurdno. Zbog kakvog 
cilja ispuniti vasionu robotima? 

— Au ime kakvog cilja ispuniti vasionu 
ljudskim bićima? — uzvrati Bar. — Da li 
možeš da odgovoriš na to pitanje? 

— Ne razumem — odgovori polako ro- 
bot-čuvar — zašto mi Direktor Saveta 
postavlja takva pitanja! 

Bar zaćuta. Ove noći moraće da donese 

odluku, a ima bezbroj pitanja na koja pre 
toga mora da odgovori. 
* * * 


Bar i njegov čuvar sedeli su u jednom 
bioskopu pod otvorenim nebom. Noć je 
bila veoma topla i u vazduhu se osećao 
pomešan miris cveća i zadah znoja. | pored 
toga muškarci i žene sedeli su blizu jedni 
drugih i grlili se. Vrlo često je rame 
devojke počivalo na ramenu njenog 
prijatelja. 

Bar je posmatrao događaje na platnu 
kritičkim pogledom. Bila je to jedna ljubav- 
na priča u koloru. Perfektno konstruisani 
roboti igrali su uloge muškaraca i žena. 
Odlično su glumili široku skalu ljudskih 
osećanja, koja su odabrali roboti-cenzori. 

Bar pomisli: »Cime će se zabavljati sav 
ovaj svet, ako donesem odluku koju Savet 
očekuje da ću doneti i zbog koje mi je i po- 
verio ova dužnost?« Nije se nimalo dvo- 
umio u vezi s tim. Uprkos prividne nesigur- 
nosti i neodlučnosti, uprkos načinu na koji 
je Marknel prebacio ovu tešku odgovor- 
nost na njegova pleća... Savet je želeo 
uništenje robota. 

Ljudska bića će morati ponovo da na- 
uče nekadašnje veštine. Da glume, da 
upravljaju mašinama, da obavljaju hiljade 
poslova koje zahteva jedna ogromna i 
razvijena industrija. Razume se, bili su u 
stanju da to učine. Za vreme rata započeli 
su neki pokreti, ali su još bili u početnoj 
fazi i ne mnogo značajni. Ali imali su 
određenu vrednost jer su nedvosmisleno 
otkrivali jednu novu tendenciju. 

Barove, misli se odjednom prekinule. U 
polutami koja je vladala u zadnjim redo- 
vima, jedan mladić bez društva sede po- 
red robota-čuvara. Posmatrao je nekoliko 
minula bioskopsko platno, zatim se s dosa- 
dom osvrnuo unaokolo. Ugledao je robo- 
ta-čuvara i namrštio se. Okrenuo je glavu s 
izrazom neodređenog ali dubokog nego- 
dovanja. Bar sede pored njega i ljubazno 
ga upita: 

— Primetio sam da ste postali prilično 
nervozni kad ste videli ko sedi pored vas. 

Pažljivo je posmatrao strančevo lice. 
Mladić nije odmah reagovao. Bar je bio 
uporan. 

— Voleo bih da saznam kakve su vaše 
trenutne misli i vaša osećanja. 

Mladić se uzrujano okrenuo i ugledao 
blistave oznake Direktora Saveta na Baro- 
vom rukavu. 

— Ne mogu da osećam manje od 
onoga što osećam — odgovori on. 

— Svakako. Razumem vas odlično. — 
Bar napravi pauzu da bi jasno uobličio 
svoje novo pitanje. — Vršim neku anketu u 


ime Saveta. Hteo bih da mi iskreno 
odgovorite. 
— Pa eto... nisam očekivao da ću baš 


ovde zateći jednog robota! 
— Hoćete da kažete da je neprirodno 


što se jedan robot nalazi ovde? — Bar 
pokaza prema ekranu. — Zato što se 
prikazuje jedna ljubavna priča iz života 
ijudi? 


— Tako nešto, 
— Ipak — primeti Bar — i glumci su ro- 


boti. — Ova opaska bila je suviše 
očigledna. Dodao je užurbano: — Uveren 
sam da shvataju osećanja koja pred- 
stavljaju. 


— Veoma su spretni u tome — složio 
se mladić. 

Bar je bio zbunjen. Još jedna nejasna 
reakcija. Prema kakvim krilerijumima ljudi 
ocenjuju inteligenciju i intenzitet životnog 
iskustva, ako ne u odnosu prema 
aktivnosti i postignutim rezultatima? 

— Predpostavimo da sam došao do 
zaključka da roboti osećaju zadovoljstvo 
od nekog svetlog podsticaja. — Ponovo je 
shvatio da su njegova zapažanja neade- 
kvatna. Ali ipak je produžio: — Nervni 
sistem zasnovan na kristalima veoma je 
osetljiv na svetlost i na zvuk. Pevanje, 
muzika, pokreti... sve je to vrlo prijatno. 

— Da li je to nešto kao pol za jednog 
robota? — upita mladić. Nasmeja se. 
Odjednom je postao dobro raspoložen, 
kao da je formulisao neko pitanje na koje 
je nemoguće naći odgovor. Ustao je i pre- 
mestio se na drugu stolicu. — Izvinite, ali 
ne mogu da ostanem i razgovaram s vama, 
Zelim da uživam u filmu. 

Bar ga je jedva čuo. Promrmljao je 
PEES glasom obraćajući se samome 
sebi: 

— Čuvamo u nama kristalna strukturu 
u jednoj hranijivoj sredini, tako da je njen 
rast u stvari širenje naše inteligencije. Ova 
promena izaziva izvrsno, zanosno osećanje 
u kome ima i primesa bola. Besumnje ni 
seksualno uzbuđenje ljudi ne može biti ve- 
će od ovog osećanja. 

To je najveća tajna robota. | zato je u 
pitanju bila borba između dva oblika živo- 
ta. Dok se nalazio na položaju glavnog ko- 
mandanta armije ljudi i robota u ratu 
protiv neprijatelja iz druge galaksije, shva- 
tio je jednu realnost od vitalnog značaja: u 
borbi za egzistenciju i premoć koja se vodi 
između različitih rasa, nema nikakvih 
ograničenja niti... 

Barove sumorne misli odjednom su bile 
presečene. Jedan veoma visok čovek seo 
je pored njega. 

— Zdravo, Bare — reče pridošlica. — 

Izvestili su me da si ovde. Želim da pora- 
zgovaram s tobom. 

Bar se polako okrenu. Pogledao je paž- 
ljivo vođu sekcije ljudi u Savetu i pomisli: 
»Kako me je pronašao ovde? Sigurno su 
me pratili njegovi špijuni!« 

— Zdravo, Marknele — reče on oštrim 
glasom. Primećivalo se da je uznemiren. — 
Mogao si me potražiti sutra, u mojoj 
kancelariji. 

— Imam da ti kažem nešto što ne trpi 
odlaganje. 

— Sigurno je nešto vrlo interesantno 
— primeti Bar ironično. 

Smatrao je Marknela veoma vitalnim 
čovekom; biće vrlo teško ubiti ga. Ali nje- 
gova boja glasa jasno je odavala da je 
duboko svestan krize. Možda će on biti 
prvi koga treba likvidirati, samo ako 
posumnja nešto. 

Prvi put se pokajao što je večeras izišao 
samo u pratnji jednog čuvara. Pomislio je 
da pozove članove jurišnih trupa robota da 
bi ga vratili u grad. Ali zatim odluči da ne 
preduzima ništa, bar dok ne bude otkrio 
šta Marknel želi od njega. 

Velika mana najvernijih vojnika-robota 
bila je, po njegovom mišljenju, to što ih je 
bilo lako prepoznati. Posle transgalaktič- 
kog rata svi su označeni jednom hemij- 
skom supstancom koja nije bila škodljiva, 
ali koja je upadljivo obojila vidljive povr- 
šine kristala. Ovo je izvršeno u veoma 
udaljenim glavnim štabovima. 

Prvi put kad je to čuo, Bar je shvatio da 
je to smišljeno da bi se na prvi pogled 
mogli identifikovati vojnici koji su se borili 
u prvim linijama i koji su mogli postati 
opasni za ljude. Više od godinu dana 
ponavljao je sebi da je već to što je 
učinjeno dovoljan razlog da i roboti nešto 
preduzroii u svoju odbranu. 

— Šta želiš? — upita Bar najzad. 

— Treba ipak paziti decu, zar ne? — 
nasmešio se Marknel, pokazujući rukom 
ka zabavnom parku. 

Bar je shvatio da je ovaj uvod početak 
psihološkog napada. Marknel se pravio da 
veruje da je samo jedna beznačajna ma- 
njina ljudi posvećivala svoj život traženju 
zadovoljstva. Bila je bizarna realnost činje- 
nica što je jedan tako očigledan pokušaj da 
mu se nametnu lažna saznanja, ipak izaz- 
vao seme sumnje u njegovom mozgu. Bio 
je to previše određen pokret i pokazivao je 
izvesnu svesnost problema. Uz to, davao 
je na znanje da i ljudi mogu preduzeti 
kontra-mere. 

Bar reče hladno: 

— Ne vidim šta možete učiniti. Bek- 
stvo zarobljenog neprijatelja pružilo mi je 


mogućnost da pozovem dvesta hiljada 
robota-vojnika u glavni grad. 

— Toliko! — reče začuđeno Marknel. 
— Dakle, odmah si izišao na čistinu... bez 
odlaganja. Nadao sam se da ćeš biti 
diskretniji. Nisi ostavio mnogo mogućnosti 
za kompromis. 

— Kompromis je znak slabosti — uz- 
vratio je Bar srdito. Odmah se pokajao 
zbog ovog tvrđenja, jer nije bilo tačno. 
Ljudska istorija puna je začuđujućih spora- 
zuma. Jedno vreme ih je smatrao kao plo- 
dove nelogičnog razmišljanja. Zatim je za- 
počeo svoju minucioznu studiju o ljudskim 
emocijama, da bi i u robotima utvrdio 
korisne emotivne asocijacije. 

Malo-pomalo i sam je zauzeo ljudske 
stavove i reagovanja. Čak su i uspešni 
napori naučnika-robota da se pronađe su- 
rogat za seksualna osećanja čoveka, imali 
koren u njegovoj uverenosti da je to nešto 
što se može imitirati. 

Bar je zatvorio svoj mozak za ova uzne- 
miravajuća pitanja. Vreme sumnje bilo je 
odavno prošlo. 

— Dovoljno je da emitujem samo 
jedan radio-signal — reče on — i ljudska 
rasa će nestati iz vasione. 

— Besumnje to se neće dogoditi tako 
brzo — reče Marknel, i pokaza zube u 
jednom osmehu bez veselosti. 

— Možeš li mi navesti bar jedan razlog 
koji bi me ubedio da ne treba da izdam to 
naređenje? — upitao je Bar promuklim 
glasom. 

Marknel energično potvrdi glavom. 

— Zaboravio si jednu stvar. Jednu 
malu stvar. — Zaćutao je mračno, u pozi 
izazova. 

Bar se zadubi u razmišljanje o raznim 
mogućnostima. Bio je uzrujan — to je 
morao da prizna. Kontrola goriva, energije 
i materijala za konstrukciju robota — 
nalazi se kompletno u rukama robota. 
Kontrola namirnica potrebnih za ljudsku 
ishranu takođe je u rukama robota, istina 
onih koji još nisu bili upućeni u zaveru. Sav 
posao na planeti obavljali su roboti, ali bilo 
je nemoguće potpuno kontrolisati svu 
proizvodnju. 

Sve je bilo onako kako je predvideo. 
Nije postojalo ništa što nadmoćne snage 
robota nisu mogle savladati. Rat u kome 
su učestvovali pružio im je dovoljno prilika 
da se pripreme za ovakav događaj. Izne- 
nadan, neverovatan predlog Saveta.— 
uništenje svih robota — izazvao je neop- 
hodnost donošenja drastične odluke. 

Okrenuo se izazovno Marknelu. 

— Šta sam zaboravio? 

— Zarobljenog neprijatelja koji je po- 


begao iz zatvora. 

— Ako je to jedino što misliš... — poče 
Bar. Zatim iznenada stade, jer mu je jedna 
neobična ideja blesnula u mozgu. — Ti si 
mu omogućio da pobegne? 

— Da. 

Bar je ispitivao u svesti čas jednu, čas 
drugu mogućnost. Najzad reče polako: 

— Njegovo bekstvo mi je omogućilo da 
pozovem specijalne trupe robota u zonu 
koja je u normalnim prilikama zabranjena 
za njih. Ove noći roboti će zauzeti pres- 
tonicu Galaksije... onog časa kad im izdam 
takvu zapovest. 

Načinio je tipičan ljudski gest, pun pre- 
zira i omalovažavanja. 

— Čini mi se da je bekstvo zarobljenog 
neprijatelja beznačajno. 

Marknel ustade. 

— Oh, to ćeš tek videti. — Ubrzo ćeš 
shvatiti njegovo pravo značenje! 

Stajao je uspravan i ukočen pored Bara. 

— Prijatelju moj — reče Marknel — 
kad smo otkrili da si kao glavni zapovednik 
armije počeo da stvaraš teoriju o jednoj 
zasebnoj rasi robota... 

— To nije bila samo moja ideja — od- 
govori Bar tiho. — Pojavila se gotovo, 
istovremeno u glavama svih komanda- 
nata-robota. Vidiš, i roboti su postali odra- 
sli. Na nesreću, ljudi su predugo uzurpirali 
njihova prava. 

. Marknel se pravio da nije čuo njegove 
reči. 

— Odlučili smo — reče on — po prvi 
put u istoriji odnosa između ljudi i robota, 
da postavimo jednog robota za Direktora 
Saveta. Ovaj prijateljski gest, izgleda, nije 
ostavio na tebe ni najmanji utisak. Poslu- 
žio si se vlašću, koju smo ti dali da bi orga- 
nizovao zaveru robota protiv ljudi. 

— Da li se može tvrditi da se jedna 
rasa zaverila protiv druge — odgovori Bar 
— ako je jedini cilj te pobune bio u sti- 
canju ravnopravnosti? — Zatim je produ- 
žio hladno: — Bojim se da se nalazimo 
suočeni sa praiskonskim elementima suš- 
tinskog nerazumevanja. Ovo što se sad 
događa, prouzrokovano je začuđujućim 
odbijanjem ljudi da priznaju pravedne 
zahteve jedne druge grupe živih bića. 

Marknel ga je posmatrao netremice. 

— Ne mogu da se otmem osećanju da 
ti misliš na jedan svet bez ljudskih stvore- 
nja. S jedne čisto intelektualne tačke, gle- 
dišta ovo izaziva moje čuđenje. Robotima 
su potrebni ljudi. Zavise od civilizacije čo- 
veka, kao što nikad neće zavisiti od sebe 
samih, 

Bar odgovori mračno: — Naprotiv, ro- 
botima nije potrebna mašinska civilizacija. 


Verujem da je to ono što si hteo da kažeš. 
Robot može živeti bez ikakvih drugih spra- 
va, osim onih koje sam poseduje. Sve sup- 
stance od kojih se sastoji nalaze se svuda 
po planeti. Može da obnovi svoje baterije 
povezujući ih za zemlju ili ih izlažući 
dejstvu sunca. Obdaren je instrumentima i 
znanjima koja mu omogućavaju da zado- 
volji svaku svoju potrebu. Za vreme trans- 
galaktičkog rata roboti su pokazali da 
mogu da žive neodređeno vreme u uslo- 
vima koji su smrtonosni za svako ljudsko 
biće. 

Marknel sleže ramenima. 

— To je uopšteno razmišljanje. Besum- 
nje ti je dobro poznato da ne možeš govo- 
riti o ljudima polazeći od tih principa. Bare, 
ti si za mene veliko razočaranje, 

— I ti za mene teakođe — uzvrati Bar 
neveselo. — Kada sam te čuo kako predla- 
žeš da ja donesem odluku o uništenju svib 
robota... — Zaćutao je. Naprezao se da 
stiša svoj gnev, a zatim nastavio: — Vero- 
vatno sam znaš da ću doći do ove tačke da 
ljudska bića posmatram u apsolutnim ter- 
minima. Sve ono što sa ranije dogodilo bilo 
je približavanje jednom elastičnijem shva- 
tanju... 

— Bare — reče Marknel — ti si otkrio 
svoj suštinski odnos, prema čoveku, a ne 
mi. Iz nekog emotivnog razloga obuzela te 
je ideja da uništiš ljudsku veru. A to je ono 
što smo hteli da saznamo. Nemoj da 
donosiš brzoplete zaključke iz činjenice što 
smo te postavili za Direktora Saveta. 
Preduzeo si sve potrebne mere koje si 
smatrao za potrebne da bi nas uništio, a 
zatim si izišao da prikupiš utiske, predpo- 
stavljam u nadi da ćeš ubediti sebe kako je 
potrebno da ostvariš odluku koju si 
smislio. 

— Marknele — primetio je Bar — ro- 
boti se razlikuju međusobno isto kao i 
ljudi. Obično to zavisi od asocijacija koje se 
nalaze u intelektu neke individue. S jedne 
strane sam i ja i ostali slični meni. Stekli 
smo tako ogromno iskustvo da nam nijed- 
na ideja ne izgleda previše radikalna. S 
druge strane postoje roboti, kao moj čuvar 
na primer, koji prihvataju život slepo, ne 
postavljajući nikakva pitanja. Siguran sam 
da su u dalekoj čovekovoj prošlosti, kada 
su društvom gospodarile tiranije, postojala 
mnoga ljudska bića koja su svoju sudbinu 
primala isto tako ponizno i pokorno. 

Zatim je iznenada prestao da govori. 

— Uzaludno je da insistiraš, Marknele. 
I ljudi su se borili za svoje oslobođenje, pa 
ćemo i mi to učiniti. Osim ako mi ne kažeš 
neki ubedljiv razlog koji bi me naterao da 
odustanem od toga. 

— Rekao sam ti već koji je to razlog: 
bekstvo zarobljenog neprijatelja. 

Bar se ponovo zamisli. Potpuno je to 
zaboravio. 

Ni posle napornog razmišljanja od ne- 
koliko minuta nije uspeo da shvati kako bi 
bekstvo zarobljenika moglo izmeniti situa- 
ciju. Bio je u pitanju samo jedan. Da ih je 
možda bilo nekoliko hiljada, svakako bi 
mogli predstavljati ozbiljnu opasnost. Ali 
upravo je malobrojnost bila glavni prob- 
lem neprijatelja. Individualno posmatran, 
odrasli stanovnik vangalaktičkih prostora 
je bio tako strašan i moćan da su ga samo 
snažni zraci energije mogli uništiti. 

Marknel se udaljavao. Bar skoči i po- 
trča za njim. Kad je izišao iz ograđenog 
prostora za bioskop i vratio se u park, 
gotovo ga je zaglušila buka muzike za igru. 
Začuvši za sobom korake, Marknel se 
naglo zaustavio. 

— Dakle, znatiželjan si? — obrati se on 
Baru. — Bojim se da i pored sve inteli- 
gencije i iskustva još nisi u stanju da pro- 
dreš u tajne planove druge osobe. Zato ću 
ti reći kako ja vidim stvari. Ti imaš plan da 
uništiš ljude, zar ne? 

— Ljudi nikad nisu smatrali robote kao 
sebi ravne — odgovori Bar. — Predlog Sa- 
veta da se unište svi roboti predstavljao je 
tako duboko ukorenjenu bezosećajnost da 
je bilo kakav kompromis nemoguć. 

Marknel odgovori s čvrstinom: 

— Bez obzira na to, ti nameravaš da 
nas uništiš. Kako misliš da to postigneš ? 

— Jednom iznenadnom pobunom — 
objasnio je Bar. — Odjednom na svim 
planetama ... | nemoj misliti da za većinu 
ljudi to neće biti veliko iznenađenje. — 
Načinio je pauzu, očekujući da vidi Mark- 
nelovo reagovanje. Kad je opazio da je 
Marknel ostao potpuno miran, nastavio je 
ljutito: — Neprestani napadi, metodično 
uništenje izolovanih grupa svim sred- 
stvima. Nema milosti ni za koga! To je 
borba za egzistenciju. 

Primotio je da je Marknelovo 
postalo bledo. 

— Bare, dozvolio si da te zavedu na 
stranputicu tvoje emocije. Možda je naš 
metod bio previše brutalan, čak i ljudi 
prave greške. Ali sama činjenica da si ti bio 
spreman da prihvatiš naš predlog pokazuje 
da smo bili u pravu kad smo hteli takvim 
potezom da raščistimo situaciju. Ali ono 
što me interesuje više od svega — to je da 
pokušam da te ubedim da razmotriš i dru- 
ga rešenja. 

— Jedan od najuobičajenijih shvatanja 
među ljudima — poče Bar — jeste da su 
roboti logična bića, i da odlično kontrolišu 


lice 


svoje emocije. Pošto sam godinama pos- 
matrao ljude, rekao bih da je ovo mišljenje 
tačno. Zato sam uveren da je moje miš- 
ljenje o situaciji osnovanije i pouzdanije 
nego tvoje. 

— Ja smatram tu takozvanu superi- 
ornost u logičkom razmišljanju robota — 
reče Marknel — kao obično preterivanje. 
— Odmahnuo je glavom. — Bare, ti ne 
znaš šta govoriš. 

— Vredelo bi diskutovati o drugim re- 
šenjima — branio se Bar — kad bi samo ti 
bio u pitanju. Možeš predložiti i dati bilo 
kakve zakone ovoj svetini, ona ih neće više 


poštovati nego što to sad čini. — Pokazao 
je rukom parove koji su igrali i nastavio 
energično: — Marknele, bilo bi potrebno 


najmanje još stotinu godina pre nego što 
ljudi shvate da su roboti isto tako živa bića 
kao i oni. 

— Zato ti hoćeš da preduzmeš akciju 
odmah — odgovori Marknel. — Sve mora 
biti završeno odmah! Posle hiljade godina 
spore evolucije, mehaničkog poboljšava- 
nja, mora se odjednom sve to promeniti. 
Ti znaš isto tako dobro kao i ja da se ništa 
ne menja tako brzo. Podsećam te da si u 
ranijim situacijama uvek vodio računa o 
toj okolnosti. Ne zaboravi ovu činjenicu, 
Bare. Postoje isto tako i roboti koji ne žele 
da postanu odrasli. Moraš ih vaspitavati 
polako, s naporom... pa ipak neće biti 
sasvim zadovoljni. 

Bar ne reče ništa. Jedna misao ga je na- 
ročito zabrinjavala: roboti koji su ga gledali 
ne shvatajući kad im je govorio da su živi. 
Bio je to problem asocijacija pojmova i 
ideja. Proces je mogao biti brži ili sporiji, 
zavisno od toga da li je pored robota bilo 
manje ili više ljudi koji su ih svojim 
prisustvom dovodili u nedoumicu, Hteo je 
to da kaže, ali Marknel nastavi: 

— A zatim, nije potrebno sto godina. 
Uzmi u obzir | snagu modernih metoda 
propagande. Osim toga, postoji i nešto 
drugo, šta očekuješ od ljudi? Osećaš želju 
za ubijanjem zbog toga što su u toku svih 
ovih godina smatrali robote samo meha- 
ničkim robovima? Vidiš, prijatelju moj... 

Bar ga više nije slušao. Naravno, bio je 
veoma lukav ovaj način izlaganja problema 
i ta obećanja o budućoj ravnopravnosti. 
Jednog dana sve će biti drukčije, ali dotad 
neka sve teče uobičajenim tokovima. A u 
međuvremenu će ljudi ponovo naučiti da 
rade u industriji i to naročito u fabrikama 
koje proizvode oružje. Tako će nadoknaditi 
trenutan nepovoljan položaj, pošto sada 
osim retkih izuzetaka nemaju nikakvog 
oružja. Sada i u toku siedećih nekoliko 
godina ljudi će biti jako ranjivi. U celoj 

budućoj istoriji Galaksije ovakva povoljna 
prilika možda se više nikada neće ukazati. 

— Marknele, — reče Bar odlučnim to- 
nom — čovek koji se nalazi pred strojem 
vojnika koji treba da ga streljaju, još oseća 
podsticaj da diskutuje, da razreši sve, da 
popravi svoje greške. Pre nekoliko godina, 
a takođe i za vreme rata, rado smo prih- 
vatili kompromis koji ste nam ponudili. Ali 
sad je previše kasno. Više od sto deve- 
deset miliona robota je poginulo za vreme 
rata. | prema ovoj realnosti tvoji lukavi, 
očajni apeli izgledaju ništavni. 

Zatim dodade gnevno: 

— Požuri, imaš samo još jedan tre- 
nutak. Reci mi zašto bi me bekstvo zarob- 
ljenog neprijatelja nateralo da povučem 
naređenje za podizanje ustanka? 

Marknel je oklevao. Najzad se odlučio 
da kaže: 

— Pokušaću da ti objasnim jedan vid 
tog problema. Pomisli samo na ovo: 
dvesta hiljada vojnika-robota još nisu 
uspeli da uhvate begunca. Kad počnete da 
uništavate ljude, moraćete da uhvatite ne 
jednu individuu, nego nekoliko milijardi. 
To vam neće dati ni trenutka mira ni 
odmora. 

Olakšanje koje je Bar osetio bilo je 
ogromno. Zatim se naljutio na samog 
sebe, što je dozvolio da ga obuzme tako 
živa zabrinutost. Prigušivši sopstvenu ja- 
rost, pažljivo je razmotrio sve mogućnosti. 

Nijedna od njih nije bitno uticala na 
njegov plan, i o svakoj od njih već je raz- 
mišljao. Ono što je najvažnije to je oružje, 
kontrola nad industrijom i posedovanje 
strategijskih važnih tačaka. Nijedan od voj- 
nih komandanata-robota nije sumnjao da 
će poduhvat zahtevati mnogo vremena. 
Bilo je čak moguće da ljudska rasa nikad 
neće biti potpuno iskorenjena. Ali nekoliko 
miliona ljudi raštrkanih po mirijadama 
planeta, neće nikad predstavljati opasnost 
za jednu organizovanu civilizaciju. 

Bar je hteo to da kaže Marknelu, ali se 
uzdržao. Da li je to bilo sve što je Marknel 
želeo da mu ponudi kao upozorenje? 
Sigurno je postojalo nešto drugo. 

Morao je otkriti šta je to. Opazio je da 
ga Marknel gleda pažljivo i ljubopitljivo. 

— Bare — reče čovek — interesantno 
je posmatrati tvoje reakcije. Sve tvoje aso- 
cijacije su suviše ljudske! 

Bar je to već primetio; ovo poređenje 
mu nije nimalo laskalo. Bio je naročito 
uznemiren zato što tajni eksperimenti sa 
novim robotima nisu još otkrili nikakve 
posebne karakteristike koje bi robotima 
davale posebnu prednost. Činilo mu se da 
zna razlog tome. Roboti naučnici i učitelji 


bili su odviše pod uticajem ljudi, tako da su 
novim robotima nesvesno presađivali ljud- 
ske stavove. Biće potrebno nekoliko 
generacija da bi se uklonili ovi nedostaci. 

Marknel produži da govori: 

— Upravo je to ono na šta smo 
računali, Bare. Na tu humanost. Sviđalo 
vam se ili ne, ali to je činjenica. Ova hu- 
manost nalazi se u celom nervnom siste- 
mu robota i vi je ne možete odstraniti. | 
kad su vaši naučnici pre deset godina 
najzad otkrili da je rašćenje kristala ekvi- 
valenat za ljudski seks... od tog trenutka, 
Bare, svi ste uhvaćeni u jednu zamku iz 
koje ne možete pobeći. — Pogledao je 
radoznalo Bara. —Zaboravio sam da je to 
tajna, zar ne? 

Bar je odgovorio prilično iznenađeno: 

— Kako si to otkrio? Samo je veoma 
mali broj robota upoznat s tim. Ti...— 
Naglo je zaćutao. Misli su mu bile veoma 
zbrkane. 

— Molim te da razmisliš o svemu, 
Bare. Da ne postoji neka praznina u tvome 
planu? Zar nema nekog detalja koji te 
plaši? Možda postoji nešto što pokušavaš 
da sakriješ od samog sebe? 

— Rekao si mnogo besmislica — 
odgovori Bar hladno — ali sam uveren da 
si isam svestan toga. 

Marknel se pravio da je prečuo tu 
uvredu. 

— Sve je ovo za tebe velika novost, 
Bare. Ne znaš kako i na koji način može 
uticati na tebe. Bićeš iznenađen. Tvoja 
misao će te razneti u komade. 

— Varaš se — uzvrati Bar. — Ako je to 
sve što imaš da mi kažeš, Marknele... 
Marknel pogleda na sat. 

odmahnu glavom i reče odlučno: 

— Direktore Bare — nudimo vam jed- 
nakost! 

Ali Bar je bio tvrdoglav. 

— Previše kasno! Treba li da počnemo 
da raspravljamo o svemu iz početka? — 
dodao je ironično. 

— Bare — reče Marknel — pre neko- 
liko stoleća ljudi su se borili da bi stekli 
pravo da se bave tehnikom, da upravljaju 
industrijom, To im je pružilo zadovoljstva 
koja, verujem, roboti neće hteti da odbiju 
kad im bude ponuđen izbor. 

— Upravijaćemo industrijom, ali za 
sebe — uzviknu Bar. — Došao je trenutak 
da i robovi vide kako je prijatno imati 
sluge! 

— Ljudima su roboti potrebni, i obrat- 
no. Zajedno smo uzdigli civilizaciju na tu vi- 
sinu. U našem svetu uzajamno zavisimo 
jedni od drugih. 

Bar je postao nestrpljiv. 


Zatim 

— Ljudima su potrebni roboti, to je 
istina... ali uopšte nije istina da su robo- 
tima potrebni ljudi... Marknele, ako je to 
sve što imaš da kažeš... 

Marknel obori glavu, a zatim reče 
polako: 

— Tako dakle? Pokušao sam da ti 
pružim najlakši izlaz iz svega toga, ali ti si 
odbio. Zaista je čudno da nisi shvatio da 
aludiram na našu kontraakciju. 

— Opet snio kod bekstva zarobljenika 
— nasmejao se Bar. Odmahnuo je rukom 
potpuno nezainteresovano. — Zar ćemo 
se mi roboti uplašiti predstavnika jedne 
rase koju smo pobedili i naterali je na 
poslušnost? 

— Ne — odgovori Marknel. — Napro- 
tiv, trebalo bi da se bojiš zato što ne 
možeš da otkriješ gde se u ovom trenutku 
nalazi begunac. 

— Šta želiš time da kažeš? — Bar je 
hteo da produži, kad mu jedna nevero- 
vatna misao blesnu u svesti. — To je 
nemoguće! Niste valjda... 

Veoma snažan stimulans naterao je 
svaki molekul kristala da podrhtava. U 
vrtoglavoj zbrci emocija, čuo je iz daleka 
Marknelov glas: 

— | to nije sve. Sklopili smo s njim 
ugovor da nas snabde oružjem. Ali mislim, 
Bare, da je bolje da pođeš sa mnom. Tako 
ću te moći uveriti u istinitost mojih tvrđe- 
nja. 

Marknelovi prsti dotakoše Barovu ruku. 
Gotovo nesvesno on pođe za njim... 

Stigli su do velike građevine. Kad je 
ušao, Bar primeti da sve ulaze čuvaju 
naoružani ljudi. U rukama su imali ener- 
getsko oružje, koje proizvode roboti. 
Zasad, bar, pomisli on, nemaju oružje iz 
druge galaksije. Ljudi su ga posmatrali 
hladnim i neprijateljskim očima. 

Bar uzdahnu s olakšanjem. Osećao je 
da je cela ova predstava organizovana 
samo zbog njega. 

Jednog trenutka se upitao šta se dogo- 
dilo s robotima-čuvarima koji su stražarili 
pred zgradom. Nastojao je da ne privuče 
odviše pažnju na ovu zgradu, kao i na sve 
ostale koje su bile važne za strategiju 
robota. Teškoća se sastojala u tome što su 
robotima određivane dužnosti od jedne 
centralne agencije koju su kontrolisali 
ljudi. Ali, on je ipak uspeo da infiltrira bar 
po jednog robota u ključne institucije. Nije 
sumnjao da u slučaju podozrenja ovi ro- 
boti mogu biti odstranjeni ili uništeni 
iznenadnim napadom. A drugi... drugi će 
pristati da se pokore zakonitim vlastima. 

Bar se odjednom uspravi, Obratio se 
Marknelu odlučno: 


— Nadam se da ti je sasvim jasno: 
došao sam ovde kao vojnik, koji je spre- 
man da umre. — Zatim je dodao setno: — 
U tome, moram da priznam, roboti imaju 
mnogo više iskustva nego ljudi. 

— Bare — reče Marknel— dobro mi je 
poznata tvoja gvozdena volja. Ali te još 
jednom upozoravam. Nemaš dovoljno is- 
kustva da bi odoleo izvesnim traumama. 
Ne zaboravi — dovoljna je neka neprijatna 
misao koja te može paralizovati. 

Bar je slušao hladno. Ponovo je mislio 
na svoju trenutnu slabost. Ali nije posto- 
jalo ništa drugo. Nije moglo postojati. 
Istina, eksperimenti s novim robotima su 
ga brinuli, ali ti eksperimenta mogu biti 
nastavljali i kasnije, sa drugim robotima- 
naučnicima. 

— Došao sam ovde da bih se uverio u 
tvoje tvrđenje — reče Bar — da vas bića iz 
druge galaksije snabdevaju oružjem. Ali ne 
mogu da poverujm u to. Nekoliko puta 
smo pokušali da stupimo u kontakt sa ne- 
prijateljem, ali uvek bez uspeha. Međutim, 
došao sam da se uverim, pa makar me to 
koštalo života, 

— |uverićeš se — potvrdi Marknel. 

Pokazao je Baru jedna vrata i on ih 
otvori. Kad je krenuo napred imao je 
utisak da je upao u lukavu zamku. 

Jedna krilata životinja, visoka dva i po 
metra, naglo je skočila kad je prešao preko 
praga. Sjajni koštani rogovi na njenoj glavi 
ispuštali su jake električne impulse. Ble- 
snula je munja, dovoljno snažna da 
dovede do kratkog spoja i spali sve 
električne vodove u telu robota. 

Nesvesno Bar ustuknu jedan korak. 

Zatim je primetio da se nalazi u 
takozvanoj »Staklenoj sali«. Bio je odvojen 
od neprijatelja neprobojnom staklenom 
pregradom. S druge strane izolacionog 
stakla nalazila su se vrata, koja su vodila u 
stanove robota. U ovom trenutku bila su 
zaključana. 

Bar zamišljeno pogleda životinju, a 
zatim se okrenu Marknelu. 

— Pretpostavljam da ćeš ukloniti stak- 
lenu barijeru, ako ne pristanem na vaše 
uslove. Ali uveravam te da time nećete 
ništa postići. 

— Bare — reče Marknel — još možeš 
sprečiti katastrofu, ako prihvatiš jednu 
razumnu odluku. 

Bar napravi grimasu. 

— Razumnu prema ljudskim pojmo- 
vima? — Odmahnuo je rukom. — Razume 
se, reći ćeš mi da roboti ne mogu drukčije 
ni razmišljati, osim po ljudskoj logici. 

— Ispričaj mi o eksperimentima koji su 
vršeni ovde — predložio je Marknel. 

Bar se dvoumio. Shvatio je da mora 
pružiti izvesna obaveštenja, ako želi da 
dobije neke informacije u zamenu. 

— Ovde smo izolovali robote — rekao 
je — da im ne bismo dozvolili da steknu 
pogrešnu sliku o životu. Znali su sve o 
životu ljudi i vangalaktičkih bića, ali ih 
nikada nisu lično videli. — Zaćutao je, a 
zatim nastavio: — Svi roboti koji se nalaze 
u ovoj zgradi vaspitavani su da smatraju 
robote kao jednake svim ostalim formama 
života u vasioni. 

— Odista to i jesu — složio se Marknel. 

— Izgleda mi nekorisno da pričamo o 
tim stvarima — odmahnu Bar nestrpljivo. 
— Govorimo o konkretnijim stvarima. Šta 
nameravaš da učiniš? 

— Vrlo konkretne stvari — odgovori 
Marknel. Namrštio se, kao da su ga za- 
brinule sopstvene reči, a zatim je produ- 
žio: — Razume se, čim sam shvatio opas- 
nost koja se nadvila nad nama, odlučio 
sam da pronađem način kako da sprečim 
pripremani napad robota. Između ostalog 
posetio sam i jedinog neprijatelja koga 
smo uspeli da zarobimo za vreme rata. 
Podsećam te da je doveden na Zemlju po 
mome izričitom zahtevu. 

Zaćutao je, ali kad je shvatio da Bar ne 
želi da stavi nikakvu primedbu, on nastavi: 

— Moj izgled je veoma iznenadio za- 
robljenika. Ušao sam kao i obično, okru- 
žen čuvarima-robotima. Zarobljenik je po- 
mislio da je i mene snašla ista nesreća kao 
i njega. Njegov prvi pokušaj da stupi u kon- 
takt sa mnom, bio je izazvan saosećanjem. 
Objasnio sam mu složenost naše civili- 
zacije kad sam shvatio značaj njegovog 
ubeđenja. Bare, shvataš li: vangalaktička 
bića se nikad nisu borila s ljudima, nego 
uvek samo s robotima? Bio je to rat 
između robota i vangalaktičkih stvorenja. 
Oni čak nisu ni znali da ljudi postoje. 

Razume se, ostavio sam ga u zabludi. 
Saznao sam da su vangalaktička bića 
izazvala rat i vodila ga tako ogorčeno, jer 
su robote smatrali potpuno stranim bići- 
ma. Bilo je još veće iznenađenje kad je 
zarobljenik ustanovio da je moj postanak 
organskog porekla. Nije znao kako da mi 
što srdačnije pokaže želju da postanemo 
prijatelji. 

Ispričao sam mu jednu veoma kom- 
plikovanu priču. Neću je sad ponavljati. Ali 
rezultat je bio taj da se zarobljenik stavio u 
telepatsku vezu sa svojom komandom, i 
tako je odlučeno da se kroz nekoliko dana 
njihovi kosmički brodovi približe plane- 
tama koje kontroliše Zemlja. Ako bude dat 
ugovoreni signal, ateniraće i snabdeti 
oružjem ljude, da bi im pomogli u borbi 


protiv zajedničkog neprijatelja — robota. 
Bude li potrebno, boriće se rame uz rame 
s nama, 

Verujem, Bare, da shvataš ironiju ove 
situacije. Rekao bih da taj rat uopšte nije 
potreban. Uveravam te da će mnogi ljudi 
shvatiti svoju zabludu o vama, mnogo pre 
nego što misliš. A sada, kao poslednji pod- 
sticaj koji želim da ti dam, imam ovde 
jednog tvoj prijatelja, eksperimentalnog 
robota koga smo pronašli u ovoj zgradi. 

Marknel se povuče ustranu. Bar je 
čekao, smeten, kao da njegov mozak više 
nije bio u stanju da sređeno misli. 

Robot koji je ušao nije bio opkoljen 
stražarima. Čak nije bio ni presvučen epi- 
dermom da bi ličio na čoveka. Ali njegov 
»nervni sistem« od kristala bio je smešten 
u neku gustu i prozirnu smesu, gde je imao 
mogućnost da se još razvija. Gotovo celo 
njegovo telo je bilo neprozirno za ljudski 
pogled, ali Bar je video svaki ventil, svaki 
njegov pokretni deo. 

Posmatrao ga je zapanjeno, kad mu 
pridošlica reče: 

— Do đavola, Direktore, bilo je za nas 
neprijatno iznenađenje kad smo čuli da si 
dozvolio ljudima da uđu i da nas vide ova- 
kve. Međutim, srećan sam što mogu da ti 
kažem da smo prevazišli tu traumu bez ne- 
prijatnih posledica.. 

Bar reče zamišljeno: 

— Drago mi je... zbog toga. Moraju se 
doživljavati i podnositi neprijatnosti na 
ovom svetu. 

pena mI robot pogleda Mark- 
nela. 

— Dakle, ovo je jedna od rasa s kojom 
delimo vasionu. Nadam se da te neće 
uvrediti moje tvrđenje... ali po mome 
mišljenju, mi roboti smo mnogo obdareniji 
i talentovaniji.. 

Bar je dobacio Marknelu uznemaren 
pogled i nešto promrmljao. Ipak, još 
jednom je uspeo da se obuzda i da kaže 
sigurnim glasom: 

— Potpuno si u pravu, mladiću! 

— Pre svega — reče novi robot — 
treba imati u vidu teškoću koju izaziva 
njihova ishrana. Organska stvorenja mora- 
ju da se hrane drugim organskim stvore- 
njima. Po mome mišljenju oblici organ- 
skog života pojavili su se mnogo kasnije na 
pozornici evolucije. Direktore, kakva je 
opšta teorija o ovome? Besumnje su ro- 
boti stvorili sve organske oblike života. To 
je jedini logični zaključak. 

Bar je hteo nešto da kaže, ali nije imao 
vremena. Marknel dodirnu senzitivnu ruku 
eksperimentalnog robota. 

— Želeli bismo — reče Marknel — da 

pogledaš pažljivo još jedan oblik organ- 
skog života... ovo stvorenje iza zaštitnog 
stakla. 

Marknel i robot se uputiše duž staklene 
barijere. Bar je gledao za njima. Sve od- 
jednom potamne, kao da mu je tanka 
opna prekrila oči. U daljini je odjeknulo 
nešto slično grmljavini. Video je u mag- 
novenju i veoma zbrkano ono što se 
dogodilo. Znao je da je to električna munja 
koju je stvorilo vangalaktičko stvorenje, i 
koja je pogodila neiskusnog robota. Za- 
mislio je njegovo iznenađenje i patnju, 
strašno saznanje neizbežne smrti. 

Svi ovi prizori blesnuli su u njegovoj 
svesti još pre nego što je robot stigao do 
vrata. Marknel se naže i pritisnu kvaku. 
Nije se okrenuo da bi još jednom upozorio 
Bara, kao što se on nadao da će učiniti. 
Njegovi pokreti bili su trezveni i odlučni. 

Bar pomisli: »Očekuje, da će me ovo 
slomiti. Očekuje da ću ga zadržati od 
njegovog groznog delax. Dok je Marknel 
polako otvarao vrata, Bar se začudi začuvši 
jedan preplašen krik: »Marknel!« 

I još se više iznenadio, shvativši da je to 
bio njegov glas. Marknel se okrenu. — Da, 
Bare? 

Bar se trudio da ponovo izazove u sebi 
malopređašnji gnev. No nije mogao. Ovo 
zbunjeno vibriranje onemogućavalo je 
svaku aktivnost njegovog mozga. Pa ipak 
— uspeo je da shvati mnoge stvari, koje 
mu pre ovog trenutka uopšte nisu bile 
jasne. 

— Marknele, prihvatam tvoju ponudu! 


— Želim da čujem naređenje u tom 
smislu — reče _Marknel neopozivo. — 
Imam ovde radio preko koga možeš prene- 
ti svoju poruku svim robotima. 

Okrenuo se i saopštio eksperimen- 
talnom robotu: 

— Mislim da je bolje da odložimo ovaj 
susret. Stvorenje iza staklene pregrade 
veoma je uzrujano. 

— Ne bojim se — reče robot. 

— Drugi put — ponovio je Marknel. — 
Savetujem ti da se vratiš u svoj stan. 

Robot pogleda Bara i ovaj klimnu 
potvrdno glavom. Kad je eksperimentalni 
robot izašao, Bar upita: 

— Šta želiš da naredim? 

Marknel mu pruži list hartije. Bar je 
pročitao: 

— Na osnovu sporazuma postignutog 


između vođa ljudi i robota, od ovog 
trenutka oba oblika života smatraće se 
potpuno ravnopravni. Detalji će biti 


utvrđeni kasnije. 

Sve specijalne trupe moraju se odmah 
vratiti u svoje baze i pripremiti za novu 
epohu saradnje između dve velike i 
ravnopravne rase. 

Kad je Bar završio emitovanje poruke, 
podigao je glavu i ugledao Marknela koji 
mu je pružao ruku. 

— Čestitam ti kao otac drugom ocu — 
reče Marknel. — Imaš zaista divnog sina, 
Bare. 

Stisnuli su jedan drugom ruku. 


„PLESATI MOŽETE NAUČITI SVE MODERNE | STANDARDNE PLESOVE 
PUTEM DOPISNE PLESNE ŠKOLE, RIJEKA —J. RAKOVCA 62. POŠALJITE 


MARKU OD NOVIH DINARA 0,50 | 


UPUTSTVA". 


DOBIT ĆETE SVA POTREBNA 


NARODNA PLESNA ŠKOLA RIJEKA 

Hal 
Klement 


tor se automatski isključio; misli Ma- 

ka Hervica počele su postepeno da se 

vraćaju stvarnosti. On je Šekspirovu 
,Oluju" znao gotovo napamet, ali sada nije 
bio siguran da li je Prosperosove reči zaista 
čuo ili ne. 

Jer, dve stvari su okupirale njegovu 
pažnju: oštar bol na mestu gde se ranije 
nalazio nokat kažiprsta njegove leve ruke, i 
misao da li je Šekspir ikada stvorio lik kao 
što je gospodin Smit. Između te dve stvari 
postojala je veza, mada nije gospodin Smit 
iščupao nokat na njegovom kažiprstu već 
Džons, kome je on naredio da to učini. 

Hervic je sumnjao da bi Šekspir bio za- 
dovoljan likom zločinca kakav je Smit, jer 
je bio nekomplikovan, crno-beli tip. Bandit 
je znao šta hoće i ni najmanje ga nije bri- 
nulo šta neko o njemu misli. Šekspir bi ga 
sigurno ostvario verodostojnijim. 

Ali ono što je Hervica najviše peklo bila 
je njegova uloga u situaciji koja je sve više 
pretila da postane melodramska. Heroj, 
koga, su banditi zarobili, nalazio se u bez- 
izglednoj situaciji i po svemu sudeći mora- 
će da postane saučesnik u grandioznoj 
pljački. 

Sigurno je da bi po književnim merilima 
morao da se suprotstavi zahtevima tih 
uljeza. Ali Hervic jednostavno nije bio he- 
roj u svojoj sedamdesetoj godini; visok 
180 santimetara i težak 65 kilograma, on 


Ke je slika na ekranu iščezla, projek- 


bi na Zemlji predstavljao karikaturu hero- 
ja, a ovde, na ovom asteroidu opkoljen 
zlikovcima, on je uprkos bolovima morao 
snishodljivo da se smeška... 

k xk % 

Oni su se neopaženo prikrali. Umesto 
da se stanici na asteroidu približe u tre- 
nutku kada je on Zemlji najbliži, u perigeju, 
oni su to učinili onda kada se asteroid na- 
lazio u apogeju. Za to su imali dva razloga: 
mogli su da budu sigurni da ih tada nijedan 
drugi kosmički brod neće primetiti, a uzto, 
bilo je gotovo nemoguće da budu opaženi 
sa Zemlje. Doduše, na odstojanju od oko 
dvesta pedeset hiljada kilometara, astero- 
id bi se i slobodnim okom mogao osmot- 
riti, ali kosmički brod se teleskopom 
mogao primetiti jedino ako se unapred 
znalo gde ga treba tražiti. 

Pre bi se moglo govoriti o randevu-ma- 
nevru nego o sletanju, jer je na asteroidu 
čovek težio svega nekoliko grama, čak i s 
teškim skafandrom. Manevar je tako briž- 
ljivo i proračunato izveden, da Hervic ništa 
nije osetio. Utoliko pre što je on u tim tre- 
nucima bio suviše okupiran Hamletom. 
Uostalom, upad bandita u kupolu nije ni 
predstavljao neki naročiti problem. Vaz- 
dušna komora se i sa spoljne strane mogla 
otvoriti. Bila je to mera bezbednosti za 
slučaj nekog udesa. Zar je do sada bilo 
kome pala na um pomisao da opljačka 
stanicu na nekom asteroidu? 

Tako su Smit i njegova tri pratioca dos- 
peli u unutrašnjost stanice, upravo u 
trenutku kada je Fortinbras nešto rekao i 
svetlost u prostoriji bila upaljena. 

Hamlet je neočekivano dobio četiri no- 
va gledaoca, do zuba naoružana ne sred- 
njevekovnim, već ultramodernim oružjem. 

Mak Hervic ih je zaprepašćeno pogle- 
dao, ali i oni su bili iznenađeni; nisu oče- 
kivali da će na stanici zateći starog 
mršavog čoveka. 

Smit je sklonio pištolj, a ostali su to isto 
učinili. _ 

— Zao mi je što vam kvarimo zadovolj- 
stvo gospodine Hervic. Ovo je zaista inte- 
resantan komad. Ali, mi ćemo ga pogledati 
nekom prilikom. Imaćemo vremena slede- 
ćih dana. 

Maku je bilo teško da dovede u sklad 
ljubazne reči tog čoveka s njegovim 
naoružanjem. 

— Ako želite da pogledate moje filmo- 
ve, onda vam je oružje zaista suvišno — 
rekao je konačno. — Inače, iskreno govo- 
reći, ne znam šta bih drugo ovde mogao 
ponuditi, osim skloništa i radio-stanice. Da 
li imate nekih nezgoda s brodom? Možda 
nisam čuo vaše signale za pomoć? Prizna- 
jem, bio sam preokupiran Hamletom.... 

— Za nas bi, gospodine Hervic, bilo 
veliko razočaranje da ste nas ranije otkrili, 
jer smo se mnogo turdili da do vas neopa- 
ženo dospemo. U još jednoj stvari se 
varate: treba da nam ponudite više od 
skloništa i vaše radio-stanice. Da budemo 
kratki: naš brod je težak četiri hiljade tona. 
Kada budemo napuštali ovaj astaroid, on 
će težili deset hiljada tona. Šest hiljada to- 
na predstavljaće teret od izotopa klase IV. 

— Vi nameravate da utovarite na brod 
šest hiljada tona nuklearnog goriva? Čini 
mi se da ste poludeli! Da bi se svi kon- 
verteri samo preprogramirali potrebno je 
šezdeset časova, jer samo jedan od njih 
sada proizvodi izotope klase IV. Sem toga, 
ni sirovina nema dovoljno. Jedino, ako 
biste se potrudili da sami pođete u okno i 
dovučete rudu do konvertera. Pod normal- 
nim uslovima potrebno je godinu dana da 
se dobije ona količina izotopa klase IV koju 
vi tražite... 

— Tog zadovoljstva ćemo se svakako 
lišiti, što verovatno uviđate. Vi ćete 
preprogramirati konvertere i - obezbediti 
potrebne količine sirovina. No, pre toga, 
budite ljubazni pa mi objasnite kako je 
moguće da su takvu starudiju kao što ste 
vi postavili na ovakvo odgovorno mesto? 

Mak Hervic se zarumenio. Bio je do- 


duše naviknut na drskosti mlađih ljudi koji 
su ga po službenoj dužnosti posećivali na 
asteroidu, ali oni su svoje čuđenje bar 
prikrivali ljubaznošću. 

— Na nekom drugom mestu ne bih 
mogao da živim. — objasnio je. — Normal- 
na Zemljina gravitacija je za moje srce, mi- 
šiće i kosti ubitačna. Drugi ljudi se plaše 
bestežinskog stanja. A za mene je ono 
verovatno jedini izlaz. Porodični i društve- 
ni život su već poodavno prestali da me 
zanimaju. Ovaj posao me interesuje i ja ga 
obavljam dobro. Stoga i nameravam da ga 
zadržim, što se tiče vaših želja... ja ih neću 
izvršiti. A bez moje pomoći nećete ih ni vi 
ostvariti. 

Smit izvuče iz džepa pištolj i zamišljeno 
ga pogleda. Stari čovek je klimnuo glavom 
i produžio: 

— Priznajem, to je jak argument. Ja ne 
želim da umrem, ali ako me ubijete ništa 
nećete postići. — Mak je intimno osećao 
da nije heroj kakvim se pričinjava. Mučni- 
na ga je obuzela već i pri samom pogledu 
na oružje. Pa ipak, činilo se da su njegove 
reči delovale na bandita, jer je s teškim 
uzdahom vratio pištolj u džep. 

— U pravu ste — priznade Smit. — Ja i 
nemam nameru da vas ubijem, jer mi je 
vaša pomoć neophodno potrebna. Uosta- 
lom, mi imamo jedan bolji metod. Gospo- 
dine Džonse, hoćete li biti ljubazni da 
započnete? Prvi stepen našeg plana. 

Posle petnaest minuta Hervic je već 
radio na preprogramiranju konvertera, 
stežući zube od bola koji mu je pričinjavao 
kažiprst leve ruke — bez nokta. 

Smit koji je i za vreme zločinačke 
procedure bio ljubazan, prethodno se uve- 
rio da Hervic nije levak. Međutim, nije 
zaboravio da kaže da će za desnu ruku 
eventualno i kasnije biti vremena. 

— A šta je s mojim prstima na nozi? — 
sarkastično je dobacio Hervic. 

— Nauka je dokazala da nervi tamo 
nisu taiko osetljivi kao na prstima ruke. Ali, 
ako se pokaže potrebno, mi ćemo i tu 
operaciju preduzeti. Bilo bi, gospodine 
Hervic, veoma lakomisleno ako uobrazite 
da ćemo biti neodlučni. 

Dok je Mak lebdeo pred kontrolnim 
tablama u hali, grozničavo je razmišljao. 
Banditi neće daleko stići sa opljačkanim 
izotopima. To mu je bilo jasno. Ubrzo će sa 
Zemlje, putem radija pristići uobičajena 
rutinska pitanja, i kad na kontrolnoj stanici 

Zemlje ne dobiju od njega zadovoljavajuće 
odgovore, poslaće stražarski brod. To će 
se, doduše, dogoditi tek kroz dva do tri 
dana, kada asteroid bude u svom perigeju. 
Atomski reaktori ovakvih kapaciteta bili su 
na Zemlji zabranjeni, ali to nije značilo da 
se zainteresovane firme nisu brinule o tim 
ogromnim i skupim postrojenjima na aste- 
roidima. Do dolaska asteroida u perigej, 
verovatno se ništa naročito neće dogoditi, 
ali on mora nešto da preduzme kako bi 
onemogućio bekstvo razbojnika. 

Glupo bi bilo da sve to ne iskoristi. Do 
sada je mogao da upozna prave bandite 
samo čitajući romane ili gledajući filmove. 
Situacija u kojoj se nalazio, odigravala se 
kao na filmu. Pomisao da će ga pre 
odlaska likvidirti, bila je pre odraz prirod- 
nog refleksa nego nekog logičnog rasuđi- 
vanja. 

Možda ta četvorica neće ni čekati da 
posao bude, završen. Konveteri su progra- 
mirani i on će biti neophodan samo ako 
nešto ne bude u redu. To je gotovo 
isključeno, ali on se nada da gangsteri 
računaju na eventualne teškoće. 

Muka ga je ponovo uhvatila kada je 
posle preprogramiranja konvertera Smit 
stao kraj njega. Pištolj se nije video, ali 
Mak je znao da ga ima. Uostalom, oružje 
je bilo suvišno, jer bi ga bilo koji od njih 
četvorice, mogao oboriti jednim udarcem. 
Međutim, činilo se da Smit za sada ne misli 
na nasilje. Naprotiv, njegove reči su zvu- 
čale prilično prijateljski. Verovatno mu se 
činilo da je jedan nokat bio dovoljno ubed- 
ljiv. 

k xk % 

— Postoji još nekoliko stvari na koje 
morate obratiti pažnju — započeo je Smit. 
Možda pretpostavljate da će preprogra- 
miranje konvertera biti primećeno na 
Zemlji. Varate se ako tako mislite. Neka 
tajanstvena bolest pogodila je monitorski 
kompjuter a centrali na Zemlji. Signali sa 
asteroidnih reaktora stižu u centralu, ali se 
ne mogu analizirati. Tehničari su u nedo- 
umici, ali se nadaju da će kvar otkloniti za 
nekoliko dana. To, međutim, znači da se 
sada i još nekoliko dana ovde niko neće o 
nama brinuti, izuzev ako bi primili neki 
hitan poziv za pomoć. Ja sam ipak uveren 
da vi nećete biti toliko nerazumni da 
pomislite na slanje takve vesti, jer još uvek 
imate devet prstiju s kojim bi se Gospodin 
Džons mogao pozabaviti. Da bismo vas 
spasli od takvog iskušenja, mister Robin- 
son će za koji trenutak onesposobiti vašu 
radio-stanicu. Posle toga će se pobrinuti i 


za male radio-predajnike u vašim skafan- 
drima. Nama je, doduše, poznato da su oni 
slabi za sadašnje rastojanje asteroida od 
Zemlje, ali ono će u momentu stizanja u 
perigej znatno opasti, zar ne? Uostalom, 
ako želite da se prošetate izvan staničnih 
prostorija, mi nemamo ništa protiv. Možda 
ću vas i ja pri jednoj šetnji pratiti. Naš brod 
je ranije pripadao policiji i naoružan je. 
Čak, ako bi vam i uspelo da dospete na 
brod, što ne smatram isključenim, to vam 
ne bi koristilo. Radio-predajnik na njemu 
radi na određenoj frekvenciji koju mogu 
da primaju samo naši, a nikako i vaši 
prijatelji. Čak i kad biste znali da upravljate 
brodom, to vam ne bi pomoglo, jer se on 
sada nalazi u blizini radijatora za otpadne 
radioaktivne materije. 

— Viste sleteli u blizini radijatora? 

— Ne. Zar nas smatrate glupacima? Mi 
smo se spustili u blizini ulazne ustave sta- 
nice, a zatim smo brod jednostavno pre- 
neli do radijatora. On ovde teži jedva 240 
kilograma. Bojim se da ga vi nećete moći 
pomeriti s mesta, utoliko pre što je tle na 
kome se sada nalazi stenovito i neravno. 
Kratko rečeno, mi se ne plašimo vaših 
eventualnih ekscesa. Radite ili šetajte, 
činite što vam je drago. Brzina napuštanja 
ovog asteroida iznosi oko trideset metara 
u sekundi, što znači da biste jednim jačim 
odskokotn mogli da nas napustite. Nama 
bi, razume se bilo veoma žao ako biste to 
učinili. | zbog toga što vas mi u vašim 
postupcima nećemo ograničavati — s 
izuzetkom ako ometate naš posao. Iskreno 
govoreći, da sam na vašem mestu, potru- 
dio bih se da što pre ponovo vidim onaj 
komad u čijem uživanju smo vas mi 
prekinuli... 

Mak je poslušao Smfltov savet, ali mu 
nije uspelo da se koncentriše na „Oluju“. 
Neke Kalibanove primedbe su pobudile 
njegpvii pažnju. Međutim bio je previše 
star da bi se prepuštao praznom sanja- 
renju... 

Ali, ako bi neki važni deo sistema 
prestao da funkcioniše, banditi bi njemu 
morali da povere remont. Možda u tome 
leži neka mogućnost... 

Šta mu drugo i preostaje? Da li uopšte 
postoji bilo šta što bi mu moglo pomoći? 
Električna centrala je proizvodila ogromne 
količine energije, ali se time ništa nije 
moglo učiniti. Nuklearni reaktor je ostav- 
ljao za sobom velike količine radioaktivnih 
otpadnih materija. Ako bi namerno zapo- 
stavio neke mere bezbednosti, moglo bi se 
dogoditi da se čitav asteroid pretvori u 

usijani plazmatični oblak. To bi sa Zemlje 
primetili, ali pri tome bi i on stradao, a 
četvorica bandita ne bi time bili kažnjeni 
onako i onoliko koliko zaslužuju. 

Da li je postojalo neko drugo, bolje re- 
šenje? 

Konverteri su pretvarali rudu u izotope 
koji su se na Zemlji koristili kao manje ili 
više opasni izvori energije. Sada su bili u 
pitanju izotopi klase IV, supstancije s brzim 
raspadanjem, koja se mogla koristiti kao 
gorivo za kosmičke brodove, kao eksp- 
loziv ili kao ratno sredstvo. Da li je Smit 
nameravao iskoristiti, u te svrhe, za 
pljačkanje banaka, za izvođenje nekih po- 
litičkih prevrata ili da je raskrčmi na crnoj 
berzi — Maku je to bilo svejedno. On je 
bio stručnjak za proizvodnju izotopa, a ne i 
za nuklearne eksplozive. Ako bi mu i us- 
pelo da se domogne neke manje količine 
izotopa, on nije bio u stanju da je iskoristi 
u borbi protiv bandita. Takav poduhvat bi 
bio ne samo opasan već i besmislen. 

Na površina asteroida nalazili su se i 
radijatori — četiri džinovska postrojenja, 
svaki s prečnikom od 150 metara i isto 
toliko visok. U njihovim cilindričnim korpu- 
sima nalazili su se komplikovani rashladni 
uređaji. 

Sa unutrašnje strane zidova nalazili su 
se uređaji za stvaranje magnetskih polja 
koji su radijatore pretvarali u gotovo 
savršene reflektore. Bez njih, oni bi veoma 
brzo pregoreli i — isparili. 

Greška u tim uređajima mogla bi da 
izazove neprijatne i opasne posledice, od 
kojih bi pregrejavanje nuklearnih otpadaka 
bila najbezazlenija. Radijatori su se nalazili 
na površini asteroida ali su, uprkos rotaciji, 
bili teško uočljivi sa Zemlje, sem u časo- 
vima kada se asteroid nalazio u perigeju. 
Oni su ipak u prostor zračili ogromne koli- 
čine energije, koja se po mišljenju Maka 
Hervica mogla korisnije upotrebiti 

Smit i Džons nalazili su se u kontrolnoj 
prostoriji. Lenjo su se kretali i izgledalo je 
da su potpuno uvereni da je Hervic bezo- 
pasan. Lebdeli su u sredini prostorije i ne 
bi bili u stanju da brzo stupe u akciju, ako 
bi se za to ukazala potreba. 

Oni su čutali kada su Mak i njegov 
pratilac stigli u kontrolnu prostoriju, ali su 
budnim pogledima propratili njegovo ves- 
to otiskivanje i lebdenje duž kontrolnih 
instrumenata. Na žalost, instrumenti su 
pokazali da je sve u najboljem redu. Na 


kraju prostorije Mak je načinio zaokret, 
otisnuo se od bočnog zida i uputio prema 
izlazu da bi pored Robinsona pokušao da 
dopre do vrata. Ali ovaj ga je na Smitov 
mig zadržao Ispruženom rukom. 

To je bila greška. 

Zbog naglog Makovog zadržavanja obo- 
jica su se zavrteli u prostoru kao čigra, iz 
koje se veštiji i iskusniji Mak brže iskobe- 
ljao i zadržao na mestu, dok je Robinson 
punom brzinom poleteo i tresnuo glavom 
o zid. 

Džons nije mogao da prikrije smeh, a 
Smitovo lice je ostalo bezizražajno. Njego- 
vo naređenje bilo je izvršeno, i nisu ga 
interesovale okolnosti pod kojim je to 
učinjeno. 

— Koliko će još ovo trajati? — upitao 
je Maka. 

— Još pedeset do pedeset pet časova 
— to sam vam već rekao. Od tada se ništa 
nije izmenilo. Čini se da je vaš čovek koji je 
pokvario radio-stanicu zaista stručnjak, jer 
pri tom nije ništa drugo poremetio ni u 
električnoj mreži ni kod instrumenata. 

— To je sve što sam od vas hteo da 
čujem. Hoćete li još jednom prekontrolisa- 
ti instrumente pre no što proces proiz- 
vodnje izotopa bude završen? 

— Sudeći po mom časovniku sada je 
noć. Odspavaću nekoliko časova. Moje 
radno vreme je završeno. Vi ste u među- 
vremenu već saznali gde stanujem, šta ste 
tamo tražili? Oružje ili radio-predajnik? 
Jedino oružje na ovom asteroidu je u va- 
šim rukama, a radio-predajnik je prevelik 


da bi ga mogao sakriti u album sa 
fotosima. 

— Danas postoje i prokleto mali radio- 
predajnici. 


— Da, uskafandrima. 

— Tačno. Ali mi smo želeli da sve pro- 
verimo. Zar niste zadovoljni što se sve 
manje brinemo o vama? 

Mak je ćutke napustio kontrolnu 
prostoriju. 

Smit se okrete Braunu i reče: Nemoj ga 
uznemirivati pri radu. To važi i za ostale. 
Ali ne smete ga ispuštati iz vida. Ja još ne 
znam da li mu možemo verovati. Najradije 
bih ga stalno pratio, ali posao koji za nas 
mora da obavi suviše je važan da bismo 
smeli da učinimo neku grešku. Ako se 
zadrži na svom rutinskom poslu, onda se 
ništa loše neće desiti.. 

Braun je klimnuo glavom i pošao za 
Hervicoin. U hodniku, ispred njegovog 
stana, seo je na jedan ormarić i počeo da 
stražari. 

,Noć" je još uvek trajala. 

Mak je sasvim ozbiljno mislio kada je 
tvrdio da želi da spava. U toku dugih godi- 
na boravka na asteroidu, navikao se na re- 
dovno i dugotrajno spavanje. To je bila 
posledica ne samo njegovih godina, već i 
dugog života usamljenika na asteroidu. 
Samo mali broj ljudi se odlučivao za dugo- 
godišnji rad u potpunoj izolaciji na astero- 
idskim stanicama. Većina takvih stanica 
imala je automatizovano, odnosno, teledi- 
rigovano upravljanje. Hervic je spadao u 
onu vrstu ljudi koja se snalazila i mogla da 
živi bez društva drugih ljudi. Apstrakcije, 
knjige, filmovi, muzika, čak i poezija bili su 
njegovi pravi i jedini prijatelji. Bio je u 
stanju da neku knjigu više puta pročita ili 
neku dramu desetak puta pogleda. Sve to 
ne bi mogao da ostvari na Zemlji. Ali ovde, 
na asteroidu, on je bio zadovoljan, ne 
manje nego šefovi na Zemlji koji su veoma 
cenili njegov rad. 

Uprkos neobičnoj situaciji veoma brzo 
je zaspao i probudio se teji posle devet 
časova, osvežen i oran za posao. Imao je 
plan. Možda ne najbolji, ali plan koji mu je 
pružao nadu da će pačuvati život. 

Plan se sastojao iz dva dela. 

Prvo treba ubediti Smiita da banditi bez 
Makove pomoći ne mogu utovariti izotope 
u svoj brod. To ne bi trebalo da bude 
teško, jer je odgovaralo stvarnosti, čak i u 
uslovima gotovo totalnog bestežinskog 
stanja, četiri čoveka nisu u stanju da brzo 
izvrše pretovar oko šest hiljada tona 
izotopa iz konvertera u brod. Alternativu 
je predstavljalo korišćenje sistema za 
pretovarivanje izotopa na stanici, ali nije 
izgledalo verovatno da bi ma koji od njih 
četvorice mogao da se upusti u upravljanje 
tim sistemom. Ako banditi shvate da im 
samo on, Hervic, u tome može pomoći, 
onda će ga što duže ostaviti u životu. 

Drugi deo plana obuhvatao je traženje 
nekog skrovišta u kome ga banditi ne bi 
mogli brzo otkriti. Ovo je imalo značaja 
samo u slučaju ako se oni zaista žure i teže 
da odmah posle utovara izotopa napuste 
stanicu — što je zaista bila verodostojna 
pretpostavka. O pojedinostima tog plana 
trebalo je još razmišljati, jer se skrovište 
moglo potražiti na površini asteroida i u 
unutrašnjim lavirintima stanice. 


4. 
Mak je otplovio do kuhinje da bi pripre- 


mio nešto za doručak. Nije ga iznenadilo 
kada je video da su banditi opljačkali nje- 


gove rezerve. Ipak, ponešto je još ostalo za 
njega. 

Najpre je popio svoj lek, a zatim ispržio 
jaja sa šunkom. Ma koliko da je bilo teško 
u bestežinskom stanju pripremati hranu, 
Mak je insistirao na tome da je sam 
priprema a ne da koristi hranjive paste. U 
toku višegodišnjeg boravka na asteroidu 
uspeo je da usavrši sopstvenu tehniku ma- 
nipulisanja i održavanja hrane u šerpama, 
dok se ona pržila ili kuvala. Čak je name- 
ravao da napiše i priručnik za kosmičke 
kuvare. 

Posle doručka, stavio je šerpu i tanjir u 
mašinu za pranje posuđa i otplovio u 
kontrolnu halu. Tamo su se nalazili Robin- 
son i Braun, kojima je po svemu sudeći 
bilo veoma dosadno. Robinson se nalazio 
u blizini zida. Verovatno mu je jučerašnji 
višestruki salto poslužio kao pouka. 

Mak je na svoju žalost ponovo kon- 
statovao da svih dvadeset konvertera bes- 
prekorno rade po programu. Samo jedan 
od njih, onaj koji je odranije bio progra- 
miran na proizvodnju izotopa klase IV, 
moraće se ranije isprazniti. Bilo bi dobro 
da se banditi na to ranije upozore da ne bi 
izvukli pogrešne zaključke. Taj konverter 
će  zavrišiti proces proizvodnje kroz 
nekoliko časova. 

Mak je pokušao da im to objasni: 

— Sve to je na kraju krajeva dobro za 
vas jer vi i ne možete da utovarite sve 
odjednom. 

— Kako to mislite? — nepoverljivo 
zapita Braun 

— Ja sam vam već jednom objasnio da 
je jedan od konvertera još ranije progra- 
miran na proizvodnju izotopa klase IV i da 
će samim tim ranije završiti svoj proces 
proizvodnje. Recite vašem šefu da kroz 
osam časova može početi sa istovarom. Ja 
ću vas odvesti do kontrolnog sistema za 
pretovarne instalacije — ili možda želite 
da tu stvar prenesete na leđima ... ? 

— Ostavi glupe viceve, stari, — pre- 
kide ga Robinson. — Ti se pobrini za te 
pretovarne mašine i pokaži nam kako se 
njima upravlja. Možda Smit neće biti 
zadovoljan tvojim ponašanjem, pa bi onda 
bilo dobro da i mi znamo kako ta mašina 
radi. 

— U redu — progunđa Mak. Sve dok 
Smit nije bio na vidiku, njemu je bilo lakše. 
Drugi se neće usuditi da mu naškode dok 
od Smita ne dobiju mig. — Kontrolni sis- 
tem se nalazi u kupoli na površini— dobaci 
on Robinsonu. Njime se može lako 
upravljati. 

— Šta to opet znači? 

— Samo to da vi, odnosno mister Smit, 
možete da preuzmete poslove pretovara. 

Dva čoveka su se pogledala i onda je 
Robinson slegnuo ramenima. 

— Najbolje bi ipak bilo da nam vi poka- 
žete taj kontrolni sistem i rad s njime. Bra- 
une, ti ćeš ostati ovde. Ja ću da pođem sa 
Hervicem, ali ova kontrolna sala ne sme 
ostati bez stražara. To je Smitovo naređe- 
nje. Ako bi naišao i ovde ne bi nikog našao, 
sumnjam da bismo imali vremena da mu 
ma šta objasnimo. 

Braun je potvrdno klimnuo glavom. 
Makovo lice bilo je potpuno bezizražajno 
kada je zaplovio ispred Robinsona. 

k k*k % 

Sistem za upravljanje mašinom za pre- 
totovar nalazio se daleko od kontrolne sa- 
le, na površini asteroida. Konverteri, koji 
su se nalazili ispod površine, bili su 
raspoređeni tako da u slučaju eksplozije 
jednog od njih, ostali ostanu neoštećeni. 
Tuneli za transport izotopa povezivali su 
pojedinačne konvertere s velikim poklop- 
cima, koji su se podizali prilikom pretovara 
gotovih proizvoda. Prostorije za stano- 
vanje bile su hermetički izolovane i oprem- 
ljene sistemom za snabdevanje vazduhom 
i klimatizaciju. Sve to, razume se, ne bi 
mnogo pomoglo u slučaju neke katastrofe. 
Međutim, da bi se ona izbegla postojao je 
čitav niz raznih sredstava i mera 
obezbeđenja. 

Kupola sa sistemom kontrolnih uređaja 
za pretovar, bila je jedno od malog broja 
mesta u stanici, sa koga se pružao slobo- 
dan pogled na površinu asteroida. Kada je 
to malo nebesko telo zarobljeno s one 
strane Marsove orbite i dovučeno u blizinu 
Zemlje, služilo je najpre kao opservatorija. 
Kasnije, kada su u njegovoj utrobi otkri- 
vene rude iz kojih se proizvode radio- 
aktivni izotopi, otpočela je masovna eks- 
ploatacija. Ali raketni mlaznici, ugrađeni 
još prilikom hvatanja asteroida, bili su 
spremni da svakog trenutka stupe u po- 
gon. Oni su se koristili za izvršenje korek- 
ture orbite asteroida, koja je često bila 
neophodna, jer je gravitacija Meseca izob- 
ličavala orbitu novog Zemljinog satelita. 
Mak nije imao s tim poslom nikakve veze. 
Korekture u orbiti asteroida vršio je balis- 
tički stručnjak koji je povremeno dolazio 
na stanicu i uključivao raketne motore. Ali 
plombirani komandni uređaji za stavljanje 
u pogon raketnih motora, nalazili su se 
takođe u kupoli i stešnjavali ionako mali 
prostor u njoj. 


Zidovi kupole bili su prekrivena kon- 
trolnim tablama. Mak je objasnio svrhu i 
značaj plombirainog uređaja za pokretanje 
raketnih motora i prešao na objašnjenje 
značaja table: 

— Sa ove dve poluge koje se nalaze 
ispod svake kontrolne table morate veoma 
pažljivo rukovati. Njima se reguliše brzi 
istovar konvertera, čak i kad je materijal 
još vruć. Trenutno, vi ne možete još da 
izvršite istovar njihovog konvertera jer su 
u punom pogonu. A kada dođe vreme za 
njihovo pražnjenje, pokrenućete ovu polu- 
gu. Kao što vidite, sve je potpuno jedno- 
stavno. Svaka kontrolna tabla poslužuje 
jedan konverter. Ima ih dvadeset, a sve 
liče jedna na drugu. 

— Hteo bih da znam zašto ih ima 
dvadeset, a ne samo jedna sa podelama 
od kojih bi svaka služila za po jedan 
konverter. 

Mak je rezignirano konstatovao da je 
potcenjivao Robinsonovu inteligenciju. 

— Dešava se da se više brodova 
istovremeno utovaruje iz raznih konverte- 
ra, pa je jednostavnije da postoje pojedi- 
načni i međusobno nezavisni sistemi 
pretovara. 

Mak je za vreme toga objašnjavanja 
posmatrao Robinsona, ali njegovo lice 
ostalo je nepromenjeno i bezizražajno. 
Zato je Mak s izvesnim osećanjem nela- 
godnosti produžio sa svojom lekcijom. 

Petnaest minuta kasnije u kupoli se 
pojavio i Smit, ali ničim, nije prekidao 
Makova objašnjenja. Slušao je pažljivo i 
ponekad klimnuo glavom kada je Mak 
neke stvari ponavljao. A Mak se čuvao od 
toga da da bilo kakvo pogrešno objaš- 
njenje. Kasnije se pokazalo da je to bilo 
veoma mudro. 

Posle desetak minuta objašnjavanje je 
bilo završeno.. 

— Vama bi sada bilo potrebno malo 
praktičnog rada, ali na žalost mi za to 
nemamo mogućnosti. Ja nikada nisam bio 
dobar učitelj, ali najbolji metod za proveru 
sopstvenog znanja je pokušaj da se ono 
prenese na drugoga. Nadam se, gospodine 
Smite, da se slažete sa mnom. 

— Svakako — reče Smit, ali se iz njego- 
vog ponašanja nije moglo naslutiti da li 
zaista tako misli. — Hajde da proverimo da 
li je Robinson nešto naučio od vas. Recite, 
Robinsone, čemu služi ova poluga? — Pri 
tom je pokazao na jednu od dveju poluga 
za istovar vrućih izotopa. — Ili je gospodin 
Hervic zaboravio da vam to objasni? 

— One, njenu pramenu mi je objasnio 

pre svega drugog. Ta poluga služi za 
istovar konvertera, čak i kada je on još u 
pogonu. 

Na Smitovom licu se za delić sekunde 
pojavilo nešto što je ličilo na veliko izne- 
nađenje. 

— | to vam je on objasnio? To me 
zaista čudi. Mislio sam da će on preko 
takvih stvari preći, u nadi da će neko od 
nas načiniti neki pogrešan potez za koji ga 
nećemo moći uzeti na odgovornost. 

Mak je odmah reagovao. 

— A dali, gospodine Smite, uopšte po- 
stoji neka greška za koju me vi nećete pro- 
glasiti krivcem? 

— Verovatno ne postoji i zato mi je 
drago da ste me konačno shvatili. Ovo će, 
sve u svemu, doprineti tome da ovde u 
kupoli ne moram da postavim posebnog 
stražara. — On je kroz staklena okna 
pogledao prema Zemlji koja je kao 
ogroman srp plivala na nebeskom svodu. 
— Razmislite, gospodine Hervic, da li 
postoji neka mogućnost da se ova kupola 
zaključa dok ne počne istovar? To bi za nas 
obojicu predstavljalo znatno olakšanje. 

— Normalna vrata ne postoje. Ali u ko- 
ridorima stanice postoje sigurnosne preg- 
rade koje se mogu zatvoriti. Njima se 
može rukovoditi bez teškoća, mada su u 
stvari podešene tako da automatska 
reaguju na promenu temperature i pri- 
tiska. Moram vam, međutim, reći da se 
one kasnije vrlo teško mogu otvoriti. 

— Hm. — Smit je duboko razmišljao. 
— U redu, još ću o tome razmisliti. 
Robinsone, vi ćete ostati ovde dok ne 
donesem odluku. A vi, Hervic, pođite sa 
mnom. 

Mak ga je pratio s pomešanim oseća- 
njima, 

* * x% 

Na putu do stambenih prostorija, Mak 
je sa žalošću konstatovao da se Smit u 
bestežinskom stanju već prilično dobro 
snalazi, 

— Vi ste izgleda zaista shvatili o čemu 
je reč — dobaci Smit. — To je dobro za nas 
obojicu. Ipak, savetovao bih vam da se 
držite podalje od kontrolne kupole. Ro- 
binson ume dobro da čuva ono što mu je 
povereno. U kupolu ćete se vratiti tek 
kada vam ja to budem odobrio. Da li vam 
je to jasno? 

— Vi raspolažete sposobnošću da sve 
stvari veoma jasno objasnite i dokumentu- 
jete, gospodine Smite. Jedno pitanje: 
Želite li da se konverter odmah istovari 
kad bude završen proces proizvodnje, ili 


ćete pričekati dok i drugi budu gotovi? 

— To još ne znam. Kuda mašina za 
pre-tovar otprema gotove proizvode? Da li 
samo do kupole ili i do drugih rejona na 
površini asteroida? 

— Zalim, ali samo do mesta sletanja 
brodova. Bilo bi nepoetrbno da se trans- 
portne trake instaliraju na sve strane, ili da 
se opasni materijal raznosi vozilima. 

— Samo toliko sam želeo da znam. 
Ako je već potrebno da se brod još jednom 
preme šta, onda ćemo sačekati da se svi 
konverteri isprazne. Tako će nam biti ušte- 
đen jedan pretovar,a otpada i potreba da 
dotle postavim stražara kod broda. 

— Znači, vi mi još uvek ne verujete? 

— Ne postavljajte suvišna pitanja, 
gospodine Hervic. Neću ništa da rizikujem. 
To je sve. 

— Ako je vaš princip da nikada ne ri- 
zikujete, onda ne verujem da ćete me kao 
jednog svedoka ove velike pljačke ostaviti 
u životu. Ja bih morao saradnju s vama od- 
mah da obustavim i da vas tako jednostav- 
no nateram da me ubijete. To za mene ni 
najmanje nije privlačna perspektiva, gos- 
podine Smite, ali bih bar umro u saznanju 
da vam nisam pomogao. 


5. 


Da ga prst nije boleo, Mak bi se 
potpuno zadovoljan vratio u svoju sobu. 
Izvadio je iz projektora film o Juliju Cezaru 
i stavio novi. Prilikom prikazivanja nije 
zaspao u fotelji... 

Sutradan se nije dogodilo ništa značaj- 
no. Između Maka i bandita se čak razvio 
neki podnošljiv odnos, mada su ga bolovi u 
prstu podsećali na situaciju. Uljezi su ga 
posećivali i pogledali po neki film. Pri tom 
su razgovarali o svemu i svačemu, samo ne 
o konverterima i izotopima. Smitova psi- 
hološka igra išla je svojim tokom.. 

Nekoliko časova pre prispeća asteroida 
u njegov perigej. Mak je pošao na jednu 
od svojih rutinskih kontrolnih šetnji. Uz 
put je izvestio Smita da ce proces proiz- 
vodnje izotopa biti završen za deset do 
dvanaest časova. Rekao mu je još same da 
od tog trenutka mora stalno da se nalazi u 
kontrolnoj hali, jer svi konverteri neće 
istovremeno završiti proizvodnju, pa je 
bolje da se kontroliše automatsko hlađe- 
nje proizvoda. 

— Otkuda i zašto te komplikacije? — 
raspitivao se Smit. — Mislim da uopšte 
nije važno, šta se ranije nalazilo u konver- 
terima. Ništa ne mari ako u njima ostane 

nešto proizvoda, kada ponovo započnu 
proizvodnju. 

— Problem nije baš tako jednostavan 
— odgovori mu Mak. — Doduše, vi u 
osnovi imate pravo: mi ne baratamo samo 
s čistim proizvodima; češće se dešava da 
se naši proizvodi moraju podvrgavali nak- 
nadnoj obradi specijalnim hemijskim pro- 
cesima. Pa ipak, mnogo je bolje da se 
konverteri potpuno isprazne, pre no što 
započne novi proces proizvodnje. Ako se 
nagomila suviše vrućeg materijala, i to još 
između dva radna procesa, može postati 
opasno. Zamislite i sami, izotopi klase | i II 
biće kontaminirani sa izotopima klase IV... 
To će izazvati velike nerpilike na Zemlji. 

— Ali ovaj put je reč samo o izotopima 
klase IV! — reče Smit nervozno. — Ukoliko 
nam niste podvalili, u šta teško mogu da 
poverujem. 

Njegovo, lice dobilo je lik ptice-grablji- 
vice, a Mak je poželeo da sam sebi udari 
šamar. Na taj trik uopšte nije pomislio, a 
sada je bilo prekasno da ga iskoristi. On bi 
mu verovatno i uspeo, jer laik nije mogao 
da otkrije razliku među izotopima, najma- 
nje u toku proizvodnje. 

— Da, sve su to izotopi iste klase, ali 
upravo je o tome reč, gospodine Smite. 
Proces hlađenja mora se još brižljivije kon- 
trolisati nego inače. Ja nisam tehničar, ali 
mogu da zamislim šta bi se moralo do- 
goditi ako nešto od tog materijala dospe u 
vodonične reaktore. Radije bih se lišio tog 
doživljaja. 

— Pa ipak, vi ste dobar tehničar i 
možete s tim izaći na kraj. 

— Ja samo pritiskujem dugmeta i to je 
sve. Ako se pridržavam bezbednosnih 
mera i propisa, ne može se ništa strašno 
dogoditi. 

— Ipak me svakog časa podsećate na 
to da bi se štošta moglo dogoditi. Znate 
šta, Hervic? Ja vam ne verujem, ama baš 
ništa. 

— Vi čitavo vreme nastojite da mi im- 
putirate neku podvalu koje uopšte nema. 
Ili ste došli do zaključka da se ja ne dam 
lako zaplašiti. Vi niste stručnjaci, ali ne 
dozvoljavate da vam se podvali. Zao mi je, 
ja vam ne mogu ništa drugo preporučiti 
nego da se potrudite i proverite da li je sve 
u redu. 

Smit je neko vreme posmatrao starog 
čoveka, a zatim se obratio Džonsu. 

— Džonse, predložio bih vam, da za- 
počnete sa izvršenjem drugog, stepena 
našeg plana. Pripremite sve što treba. A vi, 
Hervic, možete se pouzdati u to da smo se 


za izvršenje ovog poduhvata veoma dobro 
pripremili i da smo predvideli sve okol- 
nosti, čak i činjenicu da u tehničkom pog- 
ledu nismo eksperti. Ali imajte u vidu da 
vaši poslodavci na Zemlji još ništa ne znaju 
i da još ne sumnjaju, mada su izostala 
rutinska javljanja. Nama je takođe poznato 
da za izvesno vreme ne moramo da se 
plašimo dolaska nekog transportnog bro- 
da. Ali, ipak nam je stalo da što pre odemo 
odavde. Našim planovima obuhvaćen je i 
čovek koga je trebalo da sretnemo ovde, a 
činjenica što je on dva-tri puta stariji no 
što smo pretpostavljali, ni najmanje ne 
utiče na nas. Prvi stepen tog plana ste već 
iskusili na svojoj koži i ja sam se nadao da 
drugi neće biti potreban. Prevario sam se. 
Izuzev, ako mi dokažete, i to veoma brzo, 
da nam niste podvalili ili da ne želite da 
nam podvalite. Ali, razmislite brzo, Hervic! 
Verujem, da je Džons već spreman. 

Međutim, Mak nije više mogao brzo da 
razmišlja. Pre trideset ili četrdeset godina 
bio bi u stanju ... On nije bio heroj i zato, 
kada je progovorio, njegove reči nisu 
zvučale ubedljivo: 

— Klasa IV bila je već u proizvodnji 
kada ste vi stigli. Ona je sada već rashla- 
đena. Možete da proverite njen uzorak u 
reaktoru vašeg broda. 

— To nije dovoljno jasan odgovor. Ne 
sumnjam u to da je jedan konverter u 
vreme našeg sletanja na asteroid već 
proizvodio izotop kiase IV. Kao dokaz bi mi 
poslužio novi proizvod, ili bi sve odletelo u 
vazduh ako se ne biste pridržavali mera 
bezbednosfi. 

— Ovo drugo bih mogao da dokažem 
samo u slučaju da stvarno izazovem 
katastrofu. 

— To je vaš problem, Hervic. Razmis- 
lite brzo! Džons svakog trenutka može da 
stupi u akciju, a kada krene ne bi trebalo 
da ga razočaramo. Mladić voli svoju 
zabavu, to morate da razumete. 

Smit je opet nastojao da vodi psiho- 
lošku igru. Hteo je Maka toliko da zaplaši, 
da više ne bude u stanju da izmisli, i iznese 
neku ubedljivu laž. Ali, on nije bio dobar 
psiholog, kao što nije bio ni dobar teh- 
ničar. Postigao je upravo suprotno od 
onoga što je želeo. Verovatno se nadao da 
će se Hervic u strahu i panici izdati, a nije 
uopšte pomišljao na to da bi ovaj silom 
prilika mogao da postane heroj — heroj iz 
straha. Ponajmanje se nadao da će Hervic 
iskoristiti svoju uvežbanost kretanja u 
bestežinskom stanju. 

Mak je učinio nešto, što inače nikada 

ne bi učinio da je imao vremena za raz- 
mišljanje. On se iznenada otisnuo od zida i 
u odskoku doleteo do glavne kontrolne 
table, pre no što je iko mogao da ga spreči. 
Snažnim pokretom je potegao jednu 
polugu i u istom trenutku potisnuo od 
sebe svako osećanje panike, 

— Verovatno niste smeli da reskirate 
ni jedan metak ovde u kontrolnoj hali — 
dobacio je ironično Srnitu. — Sada, eto, 
imate dokaz. Ja sam isključio osamnaest 
konvertera i oni se sada hlade. Ako polugu 
želite da vratite na svoje mesto, onda ćete 
morati da poverujete u ono što sam vam 
govorio o merarna bezbednosti, Hajde! 
Pokrenite polugu! Ne brinite, neće se 
dogoditi ništa strašno. Samo će se upaliti 
crvena lampica, a to će značiti da su se 
sigurnosni prekidači uključili i automatski 
blokirali sve dovode. Radni proces u 
osamnaest konvertera mora da počne 
ispočetka. Ja sam spreman da učinim što 
je potrebno kada mi to naredite. 

Smit je lagano klimnuo glavom. On se 
postepeno smirio i činilo se da je bio uve- 
ren da Mak govori istinu, 

— Uspostavite ponovo proces proiz- 
vodnje — rekao je gotovo prijateljski. — 
Zatim me otpratite gore u kupolu. Ispraz- 
nićemo oba konvertera. Kasnije, ako želite, 
možete opet poći da gledate vaše pozo- 
rišne komade. Dakle, napred... 

Mak je toliko bio iznenađen reagova- 
njem bandita da je bez otpora poslušao. 

Džons je davao izgled razočaranog čo- 
veka, a Robinson je dobacio Smitu: 

— On sada kontrolne uređaje postav- 
lja drugačije nego prvi put. 

Smitu su se preteći podigle obrve, ali 
Mak koji sada nije ni pomišljao na neku 
podvalu, brzo je odgovorio: 

— Mi i započinjemo drugačije. Izvesna 
reakcija je već započela i program se malo 
menja. 

Smit je poduže posmatrao starog 
čoveka i ponovo samo klimnuo glavom. 

A u glavi Maka Hervica tog trenutka 
rodila se nova ideja, 


6. 


Pošto je proveo neko vreme sa Smitom 
u kupoli i ispraznio oba konvertera, njegov 
plan koji mu se u prvom trenutku učinio 
grandioznim, raspao se kao mehur od 
sapunice. Činilo mu se da je leš koji samo 
na trenutke oživljava. Mnogo je previda i 
grešaka načinio. Ne sagledavajući nikakav 
izlaz, premoren i neraspoložen, odlebdeo 


je u svoj stan potpuno demoralisan i prvi 
put bez ikakve nade. 

Robinsonova izvanredna memorija 
mora da je predstavljala značajan faktor u 
Smitovom planu. Ako je on, Mak, mogao 
da upravlja kontrolnim uređajima konver- 
tera bez detaljnog razumevanja njihove 
stvarne funkcije, onda je to bilo moguće i 
Robinsonu. Obuka koju je primio od Maka, 
bila je potpuno zadovoljavajuća. Mak 
Hervic je za bandite postao suvišan. 

Bilo je još nešto važnije nešto što je 
predviđao: Smitovi takozvani argumenti 
bili su potpuno neumesni. Da li je bandi- 
tima zaista bilo svejedno da u prisustvu 
svedoka napuste asteroid s pljačkom? Do- 
duše oni nisu nosili rukavice i ni najmanje 
se nisu trudili da ne ostavljaju otiske. Ali 
zašto bi to i činili? Ako nameravaju da 
pretvore asteroid u oblak prašine onda u 
njemu otisci prstiju neće imati nikakav 
značaj, A Smit se upravo i interesovao za 
takvu mogućnost; Mak je u kupoli sve 
detaljno objasnio Robinsonu. A tada ni 
najbolje skrovište neće ništa vredeti. 

Od njegovog prvobitnog plana ostala je 
još jedino želja da uveri bandite kako se ne 
boji za svoj život. Dok budu u to verovali 
neće od njega očekivati nikakve pani- 
čarske postupke i do kraja će ga ostaviti na 
miru. Ali ako se uvere da on računa na 
svoje umorstvo, Smit će da bi izbegao 
svaki rizik odmah narediti Džonsu da stupi 
u dejstvo. 

Mogao je, dakle, da aktivira svoje glu- 
mačke sposobnosti. Samo, da li ća to za 
bandite hiti dovoljno ubedljivo? Da li će 
oni prihvatiti njegova nastojanja kojima 
želi da pokaže kako im je oprostio muče- 
nje kome su ga podvrgli? Naročito onaj 
zlikovac Džons? Da li bi bilo dobro da 
pogleda još jednom Hamleta i pažljivo 
sasluša šta je govorio. Ali... sve je to 
besmisleno. Ta on je čitavu tu scenu znao 
napamet. A sem toga, zaista je bio veoma 
slab glumac. 

Napolju, u hodniku, jedan od bandita 
držao je stražu, To je bio njihov rutinski 
postupak. Mak je stavio u projektor ko- 
mad o Juliju Cezaru i pustio ga od mesta 
gde je bio prekinut prilikom gledanja... 
Trajalo je svega nekoliko minuta i Mak je 
saznao da je Brut čitav problem rešio i za 
njega. 

Izvanredno! Bez dugih razmišljanja, bez 
komplikacija, tako reći i bez ikakvog rizika. 
Markovo divljenje prema Šekspiru naraslo 
je do bezgraničnih dimenzija, kada je po- 
mislio kako je taj izvanredni čovek 


22 


četrdeset godina pre Isaka Njutna mogao 
da napiše tako nešto. 

On je isključio projektor. Pošto je pre- 
ostalo još dovoljno vremena do ostvarenja 
plana, odlučio je da odspava. Morao je 
dobro da se odmori jer mu je predstojao 
težak posao. 

* * * 

Mak se probudio potpuno osvežen. 
Pripremio je obilan doručak. Do pristizanja 
asteroida u perigej ostalo je još sedam 
časova. 

Proverio je kontrolne instrumente, ig- 
norišući stražare pred svojim vratima i u 
kontrolnoj hali. Konverteri su besprekorno 
radili, ali to ga više nije nerviralo. 
Proizvodnja izotopa je sada, što se njega 
tiče, mogla da se održava i po idealnom 
programu — to više nije imalo nikakvog 
značaja. 

Gotovo je zabasao i u kontrolnu kupo- 
lu, ali u poslednjem trenutku setio se Smi- 
tove stroge zabrane. Stoga je odustao od 
posmatranja Zemije i pouzdao se u svoj 
časovnik. Ostalo je još šest časova do pe- 
rigeja. 

Tek posle četiri i po časa mogao je da 
stupi u akciju. Maku je bilo teško da još 
toliko čeka, utoliko pre što nije znao kako 
će Smit reagovati na presudno pitanje — 
ali drugog izbora jednostavno nije bilo. Još 
bi gore bilo da akciju počne pre vremena. 

Novi pozorišni komad kojega je pogle- 
dao trajao je tri časa, ali da ga je neko 
zapitao koji je to komad bio, on bi teško 
mogao da odgovori. Posle toga je opet 
nešto pojeo. Ako njegov plan uspe, onda 
će poduže morati da se osloni samo na 
ishranu iz tuba. A ako ne uspe, onda... 
onda će to i inače biti njegov poslednji 
obrok. Kada je završio s jelom, nećkao se 
nekoliko trenutaka da li da opere posuđe. 
Došao je do zaključka da ne bi bilo dobro 
da iznenada odstupi od tog uobičajenog 
posla. Smit je i inače bio sumnjičav. 

Još jedna kontrola koja, razume se, mo- 
ra da deluje potpuno prirodno. Robinson i 
Braun nalazili su se u kontrolnoj hali i 
pratili su ga pažljivim pogledima. Kada je 
završio s pregledom obratio im se. 

— Gde vam je šef ? 

— Verovatno još spava — reče Robin- 
son. — Zašto pitate? 

— Obećao mi je da mogu izaći na 
površinu stanice kada to zaželim. Zeleo bih 
da posmatram Zemlju. Mi ćemo uskoro 
biti u perigeju. Ali ja bili svakako želeo da 
se uverim kako on u međuvremenu nije 
promenio svoje mišljenje, 


— Zar ne možete da 
Zemlju iz kupole? 

— Svakako, ali on mi je zabranio pris- 
tup u kupolu, Sem toga, Zemlja se može 
bolje osmotriti sa površine asteroida, jer 
prilično brzo promiče preko nebeskog 
svoda i nestaje iza horizonta. Hteo bih da 
odem do severnog pola asteroida jer je 
odande pogled izvanredan. Ako bi mi Smit 
dodelio nekog pratioca, taj se zbog toga 
ne bi pokajao. Možda će i sam poželeti da 
pođe sa mnom? 

— Nije zabranjeno pitati — reče Ro- 
binson s ustezanjem. Da li će to sa 
Zemljom brzo, doći ? 

— Veoma brzo. Moramo još da prove- 
rimo skafandre. | nemojte zaboraviti: gore, 
na površini sporo se napreduje. 

— Dobro, pričekajte ovde s Braunom, 
Otići ču da pitam Smita, 

— Da li ste, sem radija, još nešto 
oštetili na mom skafanđru? 

— Ne. Možete to da proverite. 

Kad se Robinson izgubio, Mak se obrati 
Braunu: 

— Kako bi bilo da pođemo. Dobili 
bismo u vremenu ako odmah krenemo i 
proverimo skafandre. 

— Ne može! — Braun je pogledom 
pokazao u pravcu kontrolnih tabli. — Ja 
moram ovde da ostanem. 

Mak je uvideo da je svaka diskusija 
besmislena. Ali nije ni morao dugo da 
čeka. Smit se brzo pojavio u pratnji Robin- 
spna. Posle nekoliko sekundi pojavio se i 
Džons. 

— U redu, gospodine Hervic, — reče 
odmah Smit — ja ću vas pratiti. Da li ste 
prekontrolisaii vaš skafander? 

— Još nisam, 

— Onda da požurimo. Uz put ćete mi 
objasniti šta to ima da se posmatra. Vi ne- 
mate radio u šlemu i biću slab vodič na 
površini satelita, ako mi prethodno ne bu- 
dete sve objasnili. 

Mak je ponovio svoje objašnjenje i 
upravo je završio svoju priču kada su njih 
dvojica stigli do izlazne komore. Tamo je 
veoma brižljivo prokontrolisao skafandre, 
uređaj za regeneraciju vazduha i naročito 
rezervoare na koje će se morati osloniti 
nekoliko sledećih časova. | skafander i 
uređaji bili su ispravni. 

— Ja sam spomenuo šetnju do sever- 
nog pola asteroida, jer sam pretpostavljao 
da mi ne biste dozvolili kretanje u nekom 
drugom pravcu. Ali sada vam moram reći, 
kako ne biste došli do nekog pogrešnog 
zaključka, da sam na mestu koje se u 

posmatrate 


perigeju nalazi tačno vertikalno u odnosu 
na Zemlju postavio ogledalo. Njime signali- 
ziram ponekad neku poruku mojim prijate- 
lima na Zemlji. Ogledalo reflektuje sun- 
čeve zrake i oni se pri jasnom vremenu na 
Zemlji veoma dobro mogu uočili. Razume 
se, ako se Sunce nalazi u povoljnoj poziciji. 
To danas nije slučaj. Prema tome, 
gospodine Smite, vi nemate od čega da 
zazirete. 

— Veoma ste mudro postupili što ste 
mi skrenuli pažnju na to ogledalo. No, ja 
ne verujem da ćete dugo i nekontrolisano 
skitati na površini asterioida, a ako se 
držite podalje od vašeg ogledala Džons 
neće imati razloga za intervenciju. On će 
od sada uvek biti u vašoj blizini, to imajte 
na umu. | ne zaboravite da je čoveka koji 
se nađe sam u međuplanetskom prostoru, 
veoma teško pronaći. 

— Znam, šansa je jedan prema deset 
hiljada, ali ja i ne pomišljam na to — pri- 
znade Mak. — šta je bilo, gospodine 
Smite. Zar me nećete pratiti? 

— Predomislio sam se. Džons će poći s 
vama. 

Mak se pitao u sebi da li je možda 
načinio neku grešku. Do sada je, u stvari, 
prošvercovao samo dve laži, ali to Smit 
nije mogao da primeti. Uostalom, Smit bi 
verovatno drugačije reagovao da je u bilo 
šta posumnajo. Ali šta ako je Smit bolji glu- 
mac od njega? Ako je Džonsa odredio u 
pratnju da bi ga ovaj... 

Mak je požalio što je malopre užinao. 
Ona teška mučnina počela je da se vraća... 

Kada je Smit otišao, a umesto njega 
prišao Džons, on mu sa rezignacijom 
reče: 

— Džonse, meni je potpuno svejedno 
kako ćete se ponašati napolju, ali da sam 
na vašem mestu poslušao bih jedan dobar 
savet. 

— Ataj bi bio? 

— Ako poželite da ispalite metak na 
mene, proverite najpre da li iza sebe imate 
neki čvrsti oslonac, ili — pucajte vertikalno 
naviše. 

— A zašto to? 

— Kako je gospodin Smit nedavno pot- 
puno pravilno konstatovao, brzina tela 
koje napušta ovaj asteroid dostiže oko 
trideset santimetara u sekundi. Koliko se 
sećam — a ja nisam stručnjak za oružje — 
hitac iz pištolja stvara reakciju koja bi, 
preračunata na težinu čoveka u skafandru, 
odgovorala brzini napuštanja ovog astero- 
ida brzinom od oko deset santimetara u 
sekundi. Drugim rečima, vi u tom slučaju 


nećete baš biti odbačeni u kosmički pros- 
tor, ali će prilično dugo potrajati dok pod 
sobom budete osetili čvrsto tle. A ako me 
promašite, pa se rešite na ponovljeni 
hitac... Ne, ja vam to zaista ne bih 
savetovao. U svakom slučaju, ja sam vas 
blagovremeno opomenuo. 

Mak je odlučnim gestom spustio šlem i 
odmah zatim ušao u pretkomoru za izlazak 
na vrata. Ako bi sada brzo dejstvovao i 
zatvorio za sobom unutrašnja vrata, i kada 
bi vazduh iz pretkomore bio dovoljno brzo 
ispumpan, a on isto tako brzo mogao da 
otvori spoljna vrata, onda bi stekao 
najmanje dva minuta prednosti, što bi bilo 
dovoljno da na potpuno ispresecanoj 
površini asteroida nađe sigurno skroviste. 

Ali ako bi Smitu i Džonsu uspelo da 
proces ispumpavanja vazduha iz pretko- 
more blagovremeno zaustave, onda sigur- 
no ne bi izbegao zrno iz pištolja. Mak se 
zaista nalazio u nedoumici. Njegov posled- 
nji plan nije predviđao ovakvo bekstvo. 
Plan se zasnivao na proračunu uzajamne 
sile privlačenja Zemlje i asteroida, kada 
ovaj bude ušao u perigej, ali... ali, da li će 
prisustvo pratioca dopuštati da on izvede 
svoj plan? A sada bi možda mogao da 
pobegne i sakrije se u nekoj pukotini na 
površini asteroida... 

Da je Mak imao dovoljno vremena za 
razmišljanje, možda bi i odustao od svog 
plana i pokušao da se sakrije u nekom 
kamenjaru, ali za to je već bilo kasno. 
Dvojica bandita su završila razgovor i 
Džons je pričvrstivši svoj šlem krenuo ka 
pretkomori. 

U tom trenutku Mak je stupio u akciju. 
Otisnuo se i u jednom skoku našao kod 
poluge kojom se stavljao u pogon sistem 
za zatvaranje unutrašnjih vrata, ispumpa- 
vanje vazduha i otvaranje spoljnih vrata. 
Potegao je polugu naniže i okrenuvši se u 
istom času video kako je Džons ipak uspeo 
da skoči u pretkomoru pre no što su se 
unutrašnja vrata spustila. Gotovo isto- 
vremeno potegao je pištolj, ali taj pokret s 
nekontrolisanim skokom pretvorio ga je u 
vertikalnu vrtešku, koja se vrtela još i onda 
kada su se spoljna vrata otvorila a Mak 
brzo, ali ipak pažljivo i proračunato grabio 
kroz kamenjar. Pri tom je morao i da se 
skriva od eventualnog metka iz pištolja 
kojim ga Džons već verovatno progoni. 

Površina asteroida se ne bi baš mogla 
označiti kao porozna, ali pad nebrojenih 
meteorita na nju u toku stotina miliona 
godina, ostavio je za sobom vidljive tra- 
gove. Ona je bila prekrivena hiljadama 

manjih i većih kratera, pukotina i brazda, 
ali i otvora od eksplozija iz doba kada su 
ljudi tek osvajali asteroid. 

Mak se nije osvrtao, ali mu nije bilo 
svejedno da li ga neko progoni. Verovatno 
će Smit poslati dva čoveka da unište 
signalno ogledalo i sačuvaju kosmički 
brod. Ali on se u dubini duše nadao da 
banditi nemaju pojma o tome šta on 
smera s njihovim brodom. 

Da bi dostigao svoj cilj pre gonilaca, 
morao je da požuri. On je to i činio. 
Spretno se kretao, bolje reći lebdeo, i 
leteo napred. S mesta u kome se tog 
trenutka nalazio, izgledalo je da je Zemlja 
još uvek u svom zapadnom zenitu. Kroz 
nekoliko minuta ona će početi da se 
udaljuje... Mak je požurio. Morao je da 
stigne do broda pre no što asteroid 
napusti perigej. 

Poslednjih tri stotine metara trebalo je 
da budu najteži deo puta, ali jedno ne baš 
najprijatnije otkriće nateralo ga je da 
požuri. Otkrio je da su banditi postavili 
kabl između broda i vrata za ulaz u 
stanicu. Pomoću njega su se lakše mogli 
kretati u oba pravca. Ali to je sada moglo 
da znači i to da su ga oni možda već 
pretekli. Mak se očajnički probijao napred 
i najzad ugledao brod. 

Na vidiku nije bilo nikoga, ali donji deo 
broda nalazio se u senci u kojoj se možda 
nalazio i neki od njegovih gonilaca. Mak se 
nije kolebao. Odlučno je produžio prema 
brodu. Duboko je odahnuo kada je prišao 
brodu i video da oko njega nema nikoga. 

Brod je bio tu, pred njim. Progonioci se 
nisu videii. 

Asteroid se nalazio u perigeju. Gravi- 
taciona sila Zemlje privlačila je nepri- 
čvršćeni brod i on je već počeo da lebdi 
neposredno nad tlom asteroida. Gravi- 
tacioni talas sa Zemlje ga je zahvatio u 
trenutku ulaženja asteroida u perigej i 
sveo njegovu težinu na nulu. Mak je prišao 
brodu, okrenuo se leđima prema njemu i 
počeo da ga potiskuje naviše. Posle jednog 
minuta brod je dostigao visinu od oko dva 
metra i Mak nije više mogao da ga 
potiskuje. Ubrzanje broda je ipak dostizalo 
oko pet santimetara u sekundi i postajalo 
je sve veće. 

Srećom, na delu broda gde je Mak 
potiskivao nalazilo se dosta prečaga za 
koje se moglo uhvatiti. On se lako vinuo 
naviše — bestežinsko stanje mu je to 
omogućilo — i spokojno legao među 
prečage. Brod ga je lagano odnosio sve 
dalje od asteroida. 


Smit je imao pravo kada je rekao da bi 
bilo gotovo nemoguće pronaći čoveka koji 
se izgubio u međuplanetskom prostoru. Ali 
to sada nije bilo tačno. Usamljeni čovek se 
sada nalazio na velikom kosmičkom brodu. 
Ali Mak će biti u punoj bezbednosti tek 
kada se dovoljno udalji od asteroida. 

Brod je lagano dobijao u visini. Mak 
ponovo skrenu pogled na asteroid. Tada se 
već nalazio na visini oko sto pedeset 
metara. S te visine ugledao je ljudsku 
priliku u skafandru, koja je hitala ka mestu 
gde se do pre nekoliko minuta nalazio 
kosmički brod. Ona se pridržavala kabla, a 
onda ga je naglo odbacila. Maku se u tom 
trenutku učinilo da je čovek izgubljen, jer 
je kabl odbacio tek kada ga je već povukao 
za brodom. Tada je progonitelj — Maku se 
činilo da je to bio Robinson, jer je brzo i 
inteligentno reagovao — opalio nekoliko 
hitaca uvis, pa ga je reaktivna sala trzanja 
oružja vratila na površinu asteroida. Covek 
se zatim uputio prema vratima stanice. 

Mak je s olakšanjem odahnuo. Sada mu 
je preostalo da čeka. Kroz jedan čas će oni 
sa Zemlje primetiti lutajući brod, ako ga 
već do sada nisu ugledali. Za jednog 
ljubitelja Šekspira to je prilično razoča- 
ravajući kraj avanture. Šekspir bi taj kraj 
sigurno mnogo bolje dramatizovao. 

Kada je Smit čuo šta se dogodilo, brzo 
je navukao skafander i izašao na površinu 
asteroida. Ugledao je brod, na brzinu 
izračunao kurs i snažno se otisnuo uvis. 
Razume se, nije mogao sve tačno da 
proračuna, te je tako skrenuo s kursa 
broda. Ispalio je iz pištolja sve metke, sem 
poslednjeg, i uspeo nekako da prilagodi 
brzinu svog leta onoj koju je imao brod. 
Ipak je bio udaljen od broda oko pedeset 
metara. Odatle je jasno mogao da vidi 
Maka Hervica. 

Sve do tog trenutka Smit nije imao na- 
meru da ga ubije, ali sada ga je obuzela 
divljačka mržnja. Mak je bio kriv što je 
izgubio brod i što je sve propalo... 

Kada je brzi patrolni brod policije 
stigao, Smit jos uvek nije znao šta treba da 
učini. On nije znao šta je bolje: da puca u 
pravcu Maka Hervica ili u suprotnom 
pravcu. Prvo bi ga odbacilo u prazninu 
svemira, a drugo... Pa, moglo bi se desiti 
da ga pucanj ponese prema brodu, ali i da 
za dlaku promaši i uleti kao meteor u 
atmosferu Zemlje. 

A Mak Hervic nije mogao da ga posa- 
vetuje. Ležao je među brodskim preča- 
gama i slatko spavao. 

JUGOSLOVENI I KOSMOS (6 


DR SIMA ĆIRKOVIĆ 


ZEMLJA 1 SVET 
OKO NJE 


NAUKA 
TEHNIKA 
TEORIJA 
PRAKSA 


ČINJENICE 
DOKAZI 
TEZE 
HIPOTEZE 


IĆI NAPRED U KORAK 
SA SVETOM 


Za dan devete godišnjice istorijskog leta Gagarina — prvog čovekovog 
izlaska u kosmos — ustupili smo tribinu »Jugoslaveni i kosmos« profesoru 


istorije Filozofskog fakulteta u Beogradu dr Šimi Ćirkoviću. 


* U ovom trenutku istorije očigledno 
je da kosmički progres naše civilizacije ne 
bi bio moguć da nije bilo »lančane reak- 
cije« naučnih otkrića 20. veka. Ekspanzija 
života u vasioni i vasionski duh koji sve 
više prožima život na Zemlji već su karak- 
teristika savremenog sveta. Recite nam, 
kao istoričar, koji su opšti oslovi 
omogućili ovakav razvoj? 

Istorija nauke — uzgred da primetim 
da razvoj nauke sve više postaje predmet 
interesovanja istoričara — jednoga ne 
tako dalekog dana podrobno će prikazati 
taj čudesni lanac otkrića koji je omogućio 
epohalni let iz aprila 1961. i istorijski korak 
Nila Armstronga. Ja mogu pokušati da 
samo u najgrubljim crtama obeležim opšte 
uslove na koje se oslanja jedinstveni uspon 
nauke i tehnike u našem veku. 

Mnogo je puta podvučeno da se letovi 
u vasionu neposredno oslanjaju na uspehe 
raketne tehnike, unapređivane neko vre- 
me isključivo radi postizanja ratnih ciljeva, 
i na opštu »eksploziju« naučnih znanja 
posle drugog svetskog rata, naročito na 
usavršavanje ljudske sposobnosti da opšte 
principe pretvara u mehanizme, instru- 
mente itd. Ovo sve skupa ima svoj koren u 
onom  dragocenom spajanju nauke i 
proizvodnje, započetom u većim razmera- 
ma još pred kraj prošlog veka. To udru- 
živanje otvorilo je put ogromnom 
napretku i nauke i industrije i podstaklo 


usavršavanje tehnike. Treba imati na umu 
da je sposobnost primene »čistih« naučnih 
saznanja isto itoliko značajna kao i spo- 
sobnost »otkrivanja« uvek novih rezultata. 

Srećni susret nauke i proizvodnje ima 
takođe svoje istorijske korene. Bio je omo- 
gućen širokom upotrebom mašina (što se 
oslanja na industrijsku revoluciju XVIII ve- 
ka) i svešću o neophodnoj porebi njihovog 
usavršavanja, s jedne strane, i prethodnim 
razvitkom »čiste« nauke koji su nosili istra- 
živači pojedinci. Posmatraiući iz današnje 
perspektive, zapažamo da je veliku ulogu 
imalo prihvatanje nauke kao velike društ- 
vene vrednosti. 

Još dalje u pozadini kao opšta podloga 
naučnih uspeha leži racionalistička orijen- 
tacija evropske intelektualne elite, neu- 
morna težnja da se ljudskim umom prodre 
u tajne sveta, stalno nezadovoljstvo onim 
što je u saznavanju sveta postignuto, 
pobuna protiv dogmi i autoriteta. Radoz- 
nalost, smelost i nemir, nama danas tako 
prirodni i prihvatljivi, ne susreću se u 
mnogim društvima, pa čak ni u velikim 
civilizacijama. U zapadnoj Evropi oni su 
prisutni još od kraja srednjega veka i 
omogućili su ne samo pojavu Kopernika, 
Galileja, Njutna i dr. već i trijumf naučnog 
mišljenja i stvaralačkog stava prema svetu. 

e Jurij Gagarin je 12. aprila 1961. 
godine, otvorio čovečanstvu vrata 
kosmosa. Tim je završen Zemaljski period 


26 


ljudske istorije. Počela je Kosmička era. 
Armstrong je već stigao na Mesec. 
Očekujemo posetu ljudske ekspedicije 
planeti Marsu, kolonizaciju drugih ne- 
beskih tela. Osvajanje kosmosa treba da 
omogući mir na Zemlji i političko a ne 
samo ekonomsko jedinstvo sveta. Mislite 
li da kosmičko doba čoveka pretpostavlja 
i postepeno ujedinjavanje država i naroda 
sveta? 

Istoričar se mora zadržati već na ter- 
minu kozmička era koji ste upotrebili. U 
novije vreme se javlja više era koje, kako 
izgleda, konkurišu jedna drugoj. Tako čuje- 
mo da se govori o atomskoj ili nuklearnoj 
eri, o eri elektronike, eri naučno tehničke 
revolucije — da spomenem samo one naj- 
popularnije. Njima se sada pridružuje i 
kozmička era sa najmlađim početkom. Era 
se tu, naravno, upotrebljava u prene- 
senom značenju, jer niko, verovatno, ne 
pretenduje da uvede novi način brojanja- 
godina od eksplozije atomske bombe ili 


prve primene poluprovodnika ili iskrca- 
vanja na Mesec. Govoreći o pojedinim 
erama, ljudi u stvari žele da istaknu 


ogroman značaj nekih otkrića ili događaja, 
da podvuku da je potčinjavanje nuklearne 
energije, let Gagarina ili putovanje na 
Mesec toliko važno da se useca u tok 
svetske istorije i da se istorija čovečanstva 
može podeliti na jedan veliki već zaključeni 
period do toga događaja i jedan drugi još, 
uvek otvoreni, koji tim događajima 
počinje. 

Različite ere se javljaju zbog toga što 
ljudi nejednako ocenjuju važnost ljudskih 
tekovina. Istoričar može zapaziti da sve 
ove ere počinju nekako jedna za drugom u 
kratkim razmacima, i to sve u našem veku. 
Posmatrana iz velike daljine, sva ova velika 
dostignuća se slivaju u jedno i pripadaju 
jednom zaista epohalnom prelomu, te mi 
se čini najopravdanije govoriti o eri 
naučno-tehničke revolucije. 

Da li će se »kozmička era« održati, 
zavisi od budućnosti. Ako čovek zaista 
naseli druga nebeska tela biće umesno da 
se, kako Vi kažete, odvoji »zemaljski 
period« istorije liudskog roda od 
»vasionskog perioda«. Let Gagarina biće 
sasvim zgodna simbolička prekretnica da 
obeleži početak te ere. 

Pri današnjoj oštroj ideološkoj podelje- 
nosti koja vlada u svetu, čovek je sklon da 
bude skeptičan prema jednoj ovakvoj 
ideologiji o kojoj govorite. U svakom 


slučaju, može se s razlogom misliti da 
program osvajanja vasionskih prostranstva 
kao opšte-ljudski cilj može da igra izvesnu 
integrativnu funkciju, da ublažava razdore 
i pojačava tendencije ka udruživanju. 

e Kada se govori o kosmičkim 
istraživanjima i primeni svemirske tehno- 
logije, očevidno je da su nosioci kos- 
mičkih programa u vrtoglavom zamahu 
naučno-tehnološke revolucije i da je 
pitanje prilagođavanja industrijski slabijih 
odnosno nerazvijenih područja novim 
oblicima rada i življenja danas od životne 
važnosti. Naći, formirati i sprovoditi svoj 
deo svetskog kosmičkog programa za 
našu zemlju znači ući u korak sa vre- 
menom, živeti i sutra, gledati u manji broj 
leđa. U protivnom, sve veće zaostajanje u 
razvoju može da dovede Jugoslaviju u 
krajnje nepovoljan ekonomski, dakle i 
politički položaj. Tema »Jugosloveni i 
kosmos« veoma je aktuelna. Sta vi 
mislite o tome? 

Tema Jugosloveni i kosmos više se 
odnosi na budućnost nego na sadašnjost, 
mada ima i danas indirektnih doprinosa 
jugoslovenskih naučnika programu svemir- 
skih letova, kako sam sa velikim oseća- 
njem satisfakcije saznao iz izlaganja prof. 
dr R. Anđusa u jednom od ranijih brojeva 
»Kosmoplova«. Jasno je da vasionski 
istraživački programi traže tako ogromne 
materijalne i ljudske potencijale, da samo 
najveće sile savremenog sveta mogu da ih 
ostvaruju. To ipak ne znači, po mome miš- 
ljenju, da male zemlje treba bespomoćno 
da sede skrštenih ruku, Toliko je veliki broj 
naučnih i tehničkih disciplina koje sarađuju 
i koje će morati sarađivati kod ovakvih 
poduhvata, a još je veći broj problema koji 
se sa razvojem vasionskih istraživanja 
nameću, da ne treba isključivati moguć- 
nost da i drugi naši specijalisti poput 
biologa nađu oblasti gde će dati drago- 
cene doprinose. To će biti utoliko vero- 
vatnije ukoliko budemo raspolagali broj- 
nijim i sposobnijim ekipama istraživača. A 
da bismo njih imali, potrebno je da 
razvijamo masovno naučni podmladak, što 
ne zavisi samo od procenta talenovanih 
pojedinaca u ukupnoj populaciji, već i od 
sistema obrazovanja u kome nastava 
matematike i stranih jezika moraju dobiti 
jos veću ulogu i postići još veću efikasnost. 
Mislim da je jasno zašto baš ovakav izbor: 
iako su tolike druge oblasti znanja važne i 
dragocene, matematika pruža najjaču 

podlogu za razvijanje strogog naučnog 
mišljenja; bez jezika nećemo moći da 
pratimo šta se radi i postiže u svetskoj 
nauci, a bez toga nema napretka. 

Ali pitanje o Jugoslavenima i kosmosu 
nema samo tu praktičnu naučno-tehničku 
stranu. Ono se može shvatiti i šire kao 
pitanje o našem prilagođavanju visoko 
industrijalizovanom i racionalizovanom 
načinu življenja, koji stalno zahvata nove 
delove sveta, kome uspesi vasionskih 
programa daju snažan postrek. Dobro je 
poznato koliko su brojna i jaka ispoljavanja 
nelagodnosti od civilizacije i urbanizacije u 
vrlo različitim društvenim sredinama i 


grupama. Bunt protiv moderne indu- 
strijske civilazije hrane se znatnim delom 
nesavršenošću sveta koji se rađa, a po- 
državaju ga brojna konzervativna duhovna 
strujanja. Nije od male važnosti pitanje da 
li će jedno društvo ili nacija ići napred u 
korak sa svetom, ili će se grčevito, ili 
beznadežno opirati tehničkom progresu i 
podizanju nivoa življenja. U traženju i 
nalaženju vedre ravnoteže u svetu koji se 
naglo menja značajnu ulogu mogu i treba 
da odigraju nauke o čoveku i u kulturi. 
Anketu vodi: 


BORIS RADUNOVIĆ 


Sima M. Ćirković rođ. 29. I 1929.; školovao se u Somboru i Beogradu; 
istorijsku grupu Filozofskog fakulteta u Beogradu završio 1952., doktorirao 


1957., docent 1958., 


vanredni profesor 1963.. 


redovni profesor 1968. 


Specijalnost: istorija naroda Jugoslavije u srednjem veku. Glavna dela: »lstorija 


srednjovekovne bosanske države«, Beograd 1964. (Oktobarska nagrada 1965); 
»Herceg Stefan Vukčić Kosača i njegovo doba«, Pos. izd. SAN, Beograd 1964; 
preko 50 manjih i većih radova u zemlji i inostranstvu. 


Jard - Jugoslovensko astronautičko i 
raketno društvo 

POZDRAVLJA ČITAOCE KOSMOPLOVA 


POVODOM SVETSKOG DANA AVIJACIJE 
I KOSMONAUTIKE 

APN specijalno za »KOSMOPLOV« 


VALENTIN GAGARIN O SVOM BRATU JURIJU GAGARINU 


IZ JEDNOG TIHOG UGLA 


DVANAESTOG APRILA 1961. GODINE, JURIJ ALEKSEJEVIČ GAGARIN POLETEO 
JE U KOSMOS | TAKO ZAPOCEO NOVU ERU U ISTORIJI ČOVEĆANSTVA, U 


ZNAK SEĆANJA NA TAJ 
GAGARINOVOG BRATA U KOMEJE LIK PRVOG KOSMONAUTA OSVETLJEN IZ 
JEDNOG NEDOVOLJNO POZNATOG UGLA. 


PODVIG, 


»KOSMOPLOV« OBJAVLJUJE NAPIS 


Liberecke škole učenika u privredi i 

upisao se u Saratovski industrijski 
tehnikum bez prijemnog ispita — kao 
odličan učenik. 

Poslednju godinu u saratovskom tehni- 
kumu Jura je proveo na proizvodnoj praksi 
u Moskvi i Lenjingradu. Kad je dolazio kući 
pričao je meni i našem bratu Borisu o 
svemu što je video i naučio. Bio je zaljub- 
ljen u Lenjingrad. Mnogo je čitao o istoriji 
toga grada, o njegovim hrabrim i dostojan- 
stvenim građanima. Knjige o blokadi Le- 
njingradi potresle su bile Juru... 

A posle dugih razgovora odlazio je van 
grada i šetao po obližnjim šumarcirna. Vo- 
leo je da bude usamljen. U to vreme 
počeo sam da zapažami: Jura sa sve većim 
žarom čita naučno-fantastična dela. Deša- 
valo se da po ceo dan provede nad takvom 
knjigom. Nikako se nije rastajao od dela 
Konstantinia Eduardoviča Ciolkovskog. 

Kasnije, u svojoj knjizi »Put u kosmos«, 
Jura je pisao: »Ciolkovski mi je preokrenuo 
dušu. On je bio snažniji i od Zil Verna, i od 
Herberta Velsa, i od drugih fantasta. Sve 
što je rekao ovaj naučnik potvrdili su na- 
uka i njegovi sopstveni ogledi; K. E. 
Ciolkovski je pisao da će posle klipnih 
aviona doći era reaktivne avijacije, a takvi 
avioni su već odavno zagospodarili nebom. 
Ciolkovski je pisao o raketama, a one su 
već brazdale kroz stratosferu. Jednom reči, 
sve što je predviđao Ciolkovski zbilo se. 
Trebalo je da se ostvari i njegova mašta o 
letu čoveka u kosmos. Svoj referat je sam 
završio rečima Konstantina Eduardoviča: - 
»čovečanstvo neće večno ostati na Zemlji, 
ali u potrazi za drugim svetovima i prosto- 
rom, ono će najpre bojažljivo izići iz okvira 
atmosfere, a potom će osvojiti sav prostor 
oko Sunca«. 


J ura je dobio svedočanstvo o završetku 


Svi članovi našeg kružoka bili su zapa- 
njeni snagom i dubinom naučnikove misli. 
Na ovu rečenicu, nalik na formulu, skrenuo 
mi je pažnju još Lav Mihajlovič Bespalov u 
gžatskoj srednjoj školi. Ali tada nisam, 
shvatio njen značaj kao danas. | možda 
sam se upravo od tog dana razboleo od 
nove bolesti, koja nema svoje medicinsko 
ime — nezadržive težnje za put u 
kosmos«, 

O toj Jurinoj »kosmičkoj bolesti«, o 
tom maglovitom, nemirnom osećanju nisu 
tada znali ni roditelji, ni mi braća. I niko od 
Jurinih prijatelja tada nije mogao pouz- 
dano reći da mu je poznata ova njegova 
strast koja ga je odvela na neispitani put 
prema zvezdama, 

... Jura ide ispred nas sa Borisom, u 
rukama mu je korpa koju je sam ispleo — 
navika stečena još u detinjstvu. On bere 
pečurke, okreće se prema nama, stavlja 
prst na usta i predlaže nam da ne dižemo 
buku, da ne plašimo šumske stanovnike i 
ne narušavamo svečanu tišinu. 

Toga puta sve nam je išlo od ruke, 
korpe su bile brzo napunjene do vrha. 
Posle tri sata već smo sedeli za domaćim 
stolom i iz ogromnog tiganja sa zado- 
voljstvom stavljali u tanjire sveže ispečene 
pečurke. 

Tada, sedeći skupa za trpezom, mi smo 
prvi put saznali o Jurinoj vezi s avijacijom. 
On nam je ispričao da je član aerokluba. 
Neću kriti — bili smo uzbuđeni. 

— Zašto si se ti, Jura, upisao u aero- 
klub? Zar ti se profesija livca ne dopada? 
— uznemirio se otac. 

— Dopada mi se... Ali jedno drugome 
ne smeta — objasnio je Jura. — Veoma bih 
želeo da letim... Kada vidim avion zamiš- 
ljam da pilotiram njime... Pravo da ti ka- 
žem, tata, o tome sam odavno maštao, ali 

mi nikako nije polazilo za rukom. Sada mi, 
rekao bih, sve ide od ruke... 

Otac se malo umirio. Najvažnije je da 
sin još nije letač, i da neće ostaviti struku 
koju mu je on lično preporučio. 

Te večeri dugo nisam mogao da zas- 
pim. Odjednom, vidim, Boris misli da sam 
zaspao i počinje da šapuće Juri: 

— Ispričaj, kako si leteo na avionu. Ti si 
već leteo, jeli? 

Jura je počeo tiho da priča kako je sa 
drugovima u aeroklubu detaljno prouča- 
vao avion. 

— A zar nisi odmah počeo da letiš? — 
prekinuo ga je nestpljivi Boris. 

— Nije dozvoljeno da se odmah leti. 
Avion je veoma složena mašina. 

— A jesi li skakao padobranom? — 
uzbuđeno je pitao Boris. 

— Da, skakao sam. Još pre nego što 


— Čujem: »Gagarin, u avion!« — nas- 
tavio je priču Jura.— Zastao mi je dah. Do 
tada nijednom nisam bio u vazduhu, čak ni 
kao putnik. A još se isprečilo i to remenje. 
Više se ne sećam kako smo poleteli i uzeli 
visinu, ali sam odjednom video: Martinov 
daje znak — krenuo sam! | — i pokazuje, 
između ostalog, na zemlju odakle su nas 
devo jke gledale... 

... I ti se nisi bojao? — nisam izdržao ja. 

— Ti se pretvaraš da spavaš, a u stvari 
slušaš? — potapšao me je Jura po ramenu. 
Ne mogu reći na se nisam bojao ... 

... | ponovo je Jura otputovao. Sada već 
ne u Saratov, već u Orenburg. Bio je poz- 
van u armiju i upućen u vazduhoplovnu 
školu. Prijemni ispit u školi nije polagao, 
jer je Samurovski tehnikum i kurs u aero- 
klubu završio sa odličnim uspehom. Od 
tada smo ga retko viđali. O njegovom 
životu znali smo samo iz pisama. Jura je 
pisao da mu škola ide dobro. 

Kada je prvi put došao iz Orenburga na 
odsustvo, na ramenima je nosio vodničke 
naramenice. Naša porodica dobila je od- 
jednom dva vojna lica: u to vreme Boris je 


smo počeli sa školskim letovima na avionu 
bilo je obavezno da napravimo nekoliko 
skokova padobranom. — Tada je Jura, 
pošto je zaboravio da ja »spavam«, počeo 
jačim glasom da priča o svom prvom skoku 
padobranom. Pošao on s momcima na 
aerodrom, a zajedno sa njima i devojke — 
studentkinje jednog tehnikuma. Bile su 
nekako blede i zbunjene. »Ne izgledam li i 
ja tako?« — pomislio je Jura. A jedna 
devojka, živahna, s našminkanim usnama, 
popela mu se na glavu svojim brbljanjem: 
»Zašto je on tako miran pre skakanja? Zar 
se ne boji? Svakako mu nije prvi put da 
skače?« On joj je rekao da mu je to 
debitantski skok. Devojka nije poverovala, 
uvredila se i ućutala, ali ne zadugo, jer kad 
su došli na aerodrom i počeli da navlače 
padobrane, Jura nikako nije mogao da 
izađe na kraj s nekakvim remenjem... 

Gagarinova rodna kuća 


služio Armiju, u artiljerijskoj jedinici. Jura 
je proveo u Gžalsku veoma malo vremena, 
bio je zamišljen i, koliko se sećam, rasejan. 
Međutim, o svojoj rasejanosti nije ništa 
govorio. Mama je rešila da razjasni, u 
čemu je stvar, i Jura joj je poverljivo 
ispričao da je zavoleo devojku koja se zove 
Valja. Ona radi kao telefonistkinja i isto- 
vremeno pohađa medicinski tehnikum. 

— Znači, sine, ti nameravaš da se 
ženiš? 

— Da, mama! ...Kada bi ti samo znala 
kakva je Valja..! Ja je volim. I ne mogu bez 
nje... 

— Pazi, sine, to mora biti ozbiljno, i za 
ceo život. 

— Zauvek, mama... 

Uskoro je Jura otputovao, a 2. novem- 
bra, uoči proslave četrdesetogodišnjice 
Velikog Oktobra, stiglo je od njega i Valje 
pismo. Pozivali su nas na svadbu! Na 
žalost, mi nismo mogli da otputujemo: bili 
smo zauzeti poslom. Tada smo na poro- 
dičnom savetovanju odlučili da svadbu 
pravimo u Gžatsku kada oni doputuju, | 
zaista, doputovali su. 

Među njima i omiljeni Jurin nastavnik 
— Lav Mihajlovič Bespalov. Kada smo seli 
za svečano pe avien sto, otac je iznena- 
da, obraćajući se mladencima, upitao: 

— Ajeste li se kod matičara venčali? 

Svi su prasnuli u smeh, a Jura, koji je 
znao da otac u svemu voli red, istog mo- 
menta mu je pružio venčanicu i diplomu 

ilota-lovca. Otac je uz Jurinu dozvolu nag- 
as pročitao: 

»Dokument o dodeljivanju poručničkog 
čina pitomcu Gagarinu Juriju Alekseje- 
viču... Za vreme školovanja on se pokazao 
kao disoiplinovan i politički izgrađen pito- 
mac... Stručna i fizička pripremljenost — 
veoma dobre. Teoretska — odlična. 
Program letenja shvata uspešno, a stečeno 
znanje zadržava čvrsto. Voli da leti, hrabro 
i sigurno. Državne SR iz tehnike pilo- 
tiranja i borbene tehnike položio je sa 
ocenom odličan. 

Posle svadbe, Jura i Valja su odmah 
otputovali. 

Dvanaestog aprila 1961. godine, kao i 
obično, svi smo pošli na svoja radna mes- 
ta: otac u selu Klušinu, gde je radio kao 
tesar na izgradnji kluba; sestra Zoja — u 
bolnicu; Boris — u fabriku. Ja sam krenuo 
na rad u garažu veoma rano, a zatim sam 
se vratio kući da bih doručkovao. Maša i ja 
smo već imali tri kćeri. Toga dana, pogle 
doručka, izašao sam iz kuće i posle 
nekoliko koraka začuo sam glas mlađe 
ćerke, Valje. 

— Tata, hajde brzo kući! Mama plače,.. 
Zbunio sam se. Zašto Marija plače? Ovog 
trenutka sve je bilo mirno i nor-malno. 
Nikakvih uzroka za ljutnju nema. Živimo u 
slozi i harmoniji. Imamo sve što nam je 
potrebno. Niko nije bolestan... Odmah 
sam se vratio. Vidim: žena sedi kraj radio- 
prijemnika i u očima joj suze. Prosto ne 
može da govori, poziva me rukom da joj 
priđem. Ne shvatajući šta se desilo, 
zabrinuto sam upitao: 

Jutro 12. aprila 1961. god; nekoliko minuta 
pre starta 


— A zašto plačeš? 

— Jura naš... u kosmosu. Slušaj, slušaj! 
Pojačao sam zvuk radija do maksimuma. 
Poznat, svečan, uzbuđeni Levitanov glas. 
Saopštenje o prvom u svetu lansiranju ko- 
smičkog broda sa čovekom...! Gagarin Ju- 
rij Aleksejevič... Iz Gžetska... Ne verujem 
svojim ušima. Učestano mi bije srce, u grlu 
mi je vruća knedla. Uzimam ženu za ruku i 
zajedno s ćerkom trčim sestri Zoji. Kod nje 
je već i mama. Slušaju radio. Plaču i 
govore: 

— Jura, mili, ko bi mogao pomisliti... 

Mama se tako uzbudila da je smesta, 
ne odugovlačeći ni časa, počela da se 
sprema za Moskvu, kod Valje. Zaboravila 
je na sve i istrčala iz kuće — pravo na 
stanicu: nismo ni primetiii kad je nestala. 
Ja sam brzo otrčao u garažu, dočekao prvi 
kamion i munjevito pojurio da stignem 
mamu. Ubrzo sam je sustigao. Trčala ja 
spotičući se u hodu i brišući maramicom 
suze. Promolio sam S kroz kabinu i 
doviknuo joj da uđe u kamion. Ona me nije 
čula. Tada sam je prestigao, naglo zausta- 
vio vozilo, otvorio vrata kabine i pomogao 
joj đa uđe unutra. 

Kada smo stigli na stanicu, voz za 
Moskvu samo što nije bio krenuo. Potrčali 
smo na blagajnu i zatražili kartu za 
Moskvu. Rekli su nam da karata više 
nema. Objasnili smo da nam je karta 
veoma potrebna. Mama je počela da se 
uzbuđuje tražeći da joj po svaku cenu 
nađu kartu, jer mora na svaki način odmah 
da otputuje za Moskvu — njen sin Jura leti 
u kosmosu. Začas su je okružili ljudi i 

očeli da joj nude svoje usluge, da joj 
čestitaju i stežu ruku. 

A ja sam okrenuo kola i požurio u 
garažu. 

..Nisam još uspeo ni da zaustavim 
kamion kad su mi saopštili da hitno odem 
u rejonski partijski komitet. Tamo me če- 
koju sestra Zoja i brat Boris. Sekretar raj- 
koma Nikolaj Grigorjevič Fjodorenko je 
rekao: 

— Ovde su svi telefoni zauzeti. Sedite 
svaki kraj aparata, slušajte i odgovarajte 
na pitanja. Telefoniraju iz svih krajeva 
zemje, i iz inostranstva. Pitaju za vašeg 
brata ... 

I mi smo nekoliko časova bez prestanka 
odgovarali na telefonske pozive. Zatim su 
navalili novinari. Iz pošte su pristizale hrpe 
telegrama, a naše misli su bile tamo, sa 
Jurom: U mislima sam tada prešao kroz 
ceo njegov život. On je voleo otkrića, a 
onda sam ja, odgovarajući na hiljade 
telefonskih poziva, sam za sebe izvršio 
otkriće: moj brat se celog života 
neprimetno pripremao za ovaj istorijski 


podvig... 

LUNARNA MISIJA 
APOLO - XIII 


NAJVAŽNIJI PODACI 


POSADA: 


Džems Lovel (James Lovell), 42 godine, 
komandant 

Tomas Matingli (Thomas Mattingly), 34 
godine, pilot komandnog modula 

Fred Hejze (Haise), 36 godina, pilot me- 
sečevog modula 


TRAJANJE LETA: 


10 dana, jedan čas, tri minuta i 18,6 
sekundi 


PLAN LETA: 


Odleteti na Mesec, iskrcati dvojicu 
astronauta i vratiti se na Zemlju. 

Lansiranje: 20:13 časova (po jugo- 
slovenskom vremenu) 11. aprila 1970, u 
Kejp Kenediju 

U Mesečevoj orbiti: od 01:37 časova 
15. aprila, do 19:41 časova 18. aprila 

Spuštanje na Mesec (u mesečevom 
modulu) 03:55 časova 16. aprila 

Ekskurzije po Mesecu: od 0:13 do 
12:13 (ili duže) 16. aprila, i od 03:58 do 
07:58 17. aprila 

Uzletanje sa Meseca: 13:22, 17. aprila 

Početak povratka na Zemlju (izlazak iz 
mesečeve orbite): 19:41 časova 18. aprila 

Spuštanje na Tihi okean: 21:16 časova 
21. aprila. 


GLAVNI ZADACI 


Naučno istraživanje, i uzimanje uzoraka 
sa Meseca: postavljanje automatskih istra- 
živačkih instrumenata na Mesecu; demon- 
stracija mogućnosti za precizno spuštanje 
mesečevog modula; izgrađivanje kapaci- 
teta za rad u sredini na Mesecu; foto- 
grafisanje (iz mesečeve orbite) budućih 
mesta za spuštanje. 

Pored ovih glavnih zadataka astronauti 
treba da namerno bace na Mesec dva 


velika predmeta, kako bi izazvali trusove 
koje će registrovati automatski instru- 
menti. Ti objekti biće treći stepen (S 4-B) 
rakete Saturn-5 i gornji deo (za uzletanje) 
mesečevog modula, kad ovi više ne budu 
potrebni za izvršenje leta. 


MESTO SPUŠTANJA: 


Oblast Fra Mauro — kosa visoravan 
malo ulevo i ispod centra Mesečevog 
diska, posmatranog sa Zemlje. Smatra se 
da je ovaj kraj pokriven kamenjem i mate- 
rijalom izbačenim iz dubine Meseca, kad je 
u blizini pao ogromni meteor i tako stvorio 
More kiša. Mogućno je da je to kamenje 
staro koliko i Sunčev sistem. Možda će 
proučavanje tog materijala pružiti deli- 
mično objašnjenje o poreklu Meseca, 
Zemlje i ostalih tela u Sunčevom sistemu. 


TELEVIZIJSKI PRENOS 


Predviđeno je osam TV emisija u boji. 
Tri od njih davaće se tri dana uzastopce, u 
toku leta na Mesec; po jedna u toku svake 
ekskurzije astronauta Lovela i Hejzea na 
Mesecu; jedna koja će prikazivati ponovno 
spajanje mesečevog modula sa matičnim 
brodom u orbiti oko Meseca; i dva pre- 
nosa u toku povratka letelice na Zemlju. 

Astronauti će imati tri TV kamere: 
jedna kolor-kamera nalaziće se na ko- 
mandnom brodu i koristiće se prilikom 
putovanja i u orbiti oko Meseca. Druga 
kolor-kamera nalaziće se u mesečevom 
modulu i koristiće se za vreme boravka na 
Mesecu. Jedna crno-bela TV kamera 
nalaziće se u rezervi u mesečevom modulu 
i koristiće se ukoliko kolor-kamera ne 
bude funkcionasala. 


FORMACIJA FRA MAURO 


Mesto na koje Apolo-13 treba da se 
spusti, takvo je da ga astronauti ni u kom 
slučaju ne bi mogli smatrati idealnim 

mestom za spuštanje. To je formacija Fra 
Mauro, koja je naziv dobila po srednje- 
vekovnom italijanskom kartografu; 
brdovit, talasast kraj u blizini Mora kiša 
(Mare Imbrium). Krševit teren na tom 
mestu zahteva od astronauta da se s 
najvećom preciznošću spuste na određeno 
mesto, jer gotovo da i nema neke margine 
koja bi dopuštala grešku ili devijaciju. 

Fra Mauro predstavlja primamljivo 
obećanje u pogledu naučnih rezultata. 
Proučavanje ovog mesta pomoću tele- 
skopa sa Zemlje a potom sa televizijskih 
slika i fotografija dobijenih od svemirskih 
brodova koji su sa posadom ili bez nje 
leteli u orbiti oko Meseca, pokazuju da je 
Fra Mauro u debelom sloju pokriven 
materijalom izbačenim iz velikih dubina 
Meseca — možda čak i sa dubine od 
nekoliko stotina kilometara. Pre nekoliko 
miliona godina ogromni meteorit ili 
možda, drugi manji mesec sudario se sa 


Astronaut Lovel uvežba- 
va upotrebu svoje kame- 
re. On će fotografisati 
uzorke sa Meseca i okol- 
ni teren. 


Mesecom. Katastrofalni udar iskopao je 
More kiša. Materijal izbačen iz ogromnog 


udubljenja pao je po okolini i danas 
pokriva formaciju Fra Mauro. 
ZADACI POSADE 

Komandnim brodom u Mesečevoj 


orbiti pilotiraće astronaut Tomas Metigli, 
dok se Lovel i Hejze budu spuštali na 
Mesec, kao i za vreme njihovog tamošnjeg 
boravka i potom povratka sa ove planete. 
Hejze i Metingli imaju bogato avijati- 
čarsko iskustvo, ali će Metingliju ovo biti 
prvi poduhvat u svemiru. 

Osim samog spuštanja na Mesec, 


najvažniji događaj u toku izvršenja ove 
misije predstavljaće tročasovna geološka 
ekskurzija koju će preduzeti Lovel i Hejze, i 
u toku koje će se na formaciji Fra Mauro 
udaljiti jedan kilometar od svog sve- 
mirskog broda. U toku ove naučne ekskur- 


zije, od astronauta se očekuje da dostav- 
ljaju svoja zapažanja naučnicima na Zemlji, 
prikupljaju kamenje i materijal i vrše razne 
geološke eksperimente u pogledu kojih su 
prošli kroz specijalnu obuku. 

Prema planu, ova ekspedicija treba 
da bude izvršena tokom drugog od dva 
perioda od četiri do četiri i po časa svaki, u 
toku kojih će astronauti boraviti van svoje 
letelice na površini Meseca. Prema tome, 
svaki astronaut će provesti ukupno devet 
časova u »šetnji« po Mesecu, dok su 
astronauti Apola-12 proveli po osam 
časova svaki, a astronauti Apola-11 oko 
dva i po časa. 

U toku prvog perioda šetnje po Mesecu 
— koji se na »svemirskom« žargonu naziva 
EVA (skraćeno za »aktivnosti van letelice«) 
— Lovel i Hejze treba da postave seriju od 
pet naučnih instrumenata, od kojih se 
očekuje da godinu dana putem radija 
automatski dostavljaju svoja zapažanja 
Zemlji. Astronauti će takođe fotografisati i 
snimati na film jedan drugoga pri radu, a 
pored toga snimaće i pejzaž Meseca. Za 


sve vreme istraživanja, TV kamera će u 
bojama vršiti prenos »na živo«. 

Kao deo izvršenja leta planira se i 
neobičan naučni eksperiment. On će se 
sastojati u tome da se na površinu Meseca 
namerno baci jedan deo rakete Saturn-5 
dugačak 18,3 metara. Očekuje se da će 
udarac, koji će biti ravan detonaciji oko 
deset tona dinamita, izazvati trusove koje 
će registrovati i automatski saopštiti Zemlji 
seizmometar (detektor trusova na Mese- 
cu) koji su u novembru 1969. godine na 
Mesecu ostavili astronauti Apola-12. U 
okviru eksperimenta sa sličnim zadatkom 
astronauti će — pošto se vrate na matični 
brod posle posete Mesecu — namerno 
baciti svoju letelicu kojom su se pre toga 
spustili na Mesec, tako da će se i ona 
razbiti na površini ove planete. Ova 


informacija može dovesti do novih saz- 
nanja o sastavu Meseca. Ovako namerno 
bacanje gornjeg dela lelelice za spuštanje 
(uzletni deo mesečevog modula) izvršila je 
i posada ApoJa-12. 


Instrumenti za proučavanje kretanja toplote, koje će Apolo-XIII odneti na Mesee, meriće 
toplotu do dubine od tri metra. Iz ovih merenja naučnici će saznati pojedinosti o čistoj 
količini toplute koja se kreće ka spoljašnosti, kao i o radioaktivnoj sadržtni unutrašnjosti 
Meseca, pa će to uporediti srezultatima dobijenim merenjem čvrstog omotača Zemlje. 

Za razliku od ranijih planova leta, 
komandni brod Apolo spustiće se na 1,5 
kilometara iznad Meseca. Prilikom ranijih 
letova, komandni brod je ostajao na 
Mesečevoj orbiti, na visini od najmanje 
112 kilometara iznad površine Meseca, pa 
se i Mesečev modul spuštao sa te visine. 
Očekuje se da će ovakvo veće približavanje 


Astronaut Hejze uvežba- 
va rad sa bušilicom za 
izvršenje eksperimenta 
upoznavanja kretanja 
toplote u okviru koga će 
se, kako se očekuje, 
izvršiti merenja tempe- 
rature Meseca do dubine 
od tri metra, a isto tako 
utvrditi vrednost ter- 
mičke provodljivosti Me- 
seca do te dubine. 


Kako se pije voda na Mesecu 


Lovel i Hejze će verovatno biti prvi ljudi 
koji će piti vodu dok se budu nalazili izvan 
svemirskog broda, na Mesecu. Američki 
inženjeri konstruisali su jedan mali sud za 
vodu koji se može ubaciti u skafandre. 

Okretanjem glave prema sudu, astro- 
nauti će biti u stanju da piju vodu, pri 
čemu se ne moraju služiti rukama. 

Astronauti koji su bili na Mesecu žalili 
su se da im usta postaju veoma suva zbog 
toga što udišu čisti kiseonik unutar sve- 
mirskih odela. Problem uzimanja hrane i 
tečnosti na Mesecu je u tome što 


komandnog broda Apola-13 omogućiti 
mesečevom modulu da uštedi gorivo, tako 
da će moći 14 sekundi duže da lebdi i 
manevriše iznad mesta za spuštanje. Ova 
proširena granica sigurnosti treba, kako se 
očekuje, da pomogne Lovelu i Hejzeu u 
izvršenju preciznog spuštanja koje se od 
njih očekuje. 


skafander sa vizirom koji liči na vetrobran 
onemogućava astronautima da ruke 
prinesu licu. Vizir i okolni delovi moraju 
ostati zatvoreni, da bi se održavala 
temperatura i vestačka atmosfera unutar 
svemirskog odela. Pre nego što bi mogli 
početi da jedu, astronauti se moraju vratiti 
u letelicu, zatvoriti vrata, napuniti kabinu 
kiseonikom i tek tada skinuti skafandre. 
Uređaj za punjenje napravljen je na 
predlog astronauta Čarlsa Konrada koji se 
šetao i radio na Mesecu izvan letelice u 
toku dva perioda koji su trajali skoro po 
četiri časa, kada je u novembru 1969. 
godine bio komandant misije Apola-12. 
Konrad je tom prilikom rekao da su on i 

Alan Bin mogli potpuno udobno ostati 
izvan letelice mnogo duže, da su mogli da 
utole žeđ. Zato će Lovci i Hejze, pre nego 
što zatvore skafandre dok se budu nalazili 
u unutrašnjosti broda, usuti vodu u jednu 
pravougaonu plastičnu kesu, dimenzija 15 
sa 20. cm, pri čemu će koristiti isti »vodeni 
pištolj« koji je konstruisan za dodavanje 
vode suvoj hrani koju astronauti jedu za 
vreme desetodnevnog puta. Plastična kesa 
će se pričvrstiti s unutrašnje strane ska- 
fandra, uz vrat. Kada astronaut usnama 
pritisne cev na jednoj strani kese, cev se 
otvara i omogućava mu da pije vodu. Čim 
ukloni usne, cev automatski zauzima svoj 
prvobitni položaj i zatvara se dok ponovo 
ne bude pod pritiskom. 

Astronauti Apola-13 biće prvi ljudi koji 
će se spustiti u nekom drugom kraju, a ne 
na neko Mesečevo more ili okean. Ove 
ravnice koje izgledaju crne kad se gledaju 
kroz teleskop sa Zemlje, nazvali su tako 
stari astronomi, jer su posmatrane kroz 
njihove primitivne teleskope izgledale kao 


Naučna Kraji. 


BEOGRAD 


Knez Mihailova 40/IV — Pošt. fah 690 
Zekući račun: 608-1-297-1 


ČESTITA ČITAOCIMA KOSMOPLOVA 
12. APRIL 
SVETSKI DAN AVIJACIJE 
I KOSMONAUTIKE 

vodene mase. I sama formacija Fra Mauro 
je ravnica, ali se nalazi na visiji i okružena 
je zidom koji obrazuje neravan, krševit 
teren. 

U vreme kad astronauti stignu na 
Mesec (u 03:55 časova, 16, aprila), on će 
se približavati fazi svog mesečnog ciklusa 
koja se naziva »puni rnesec«, kad je 
gotovo čitavo njegovo lice okrenuto 
Zemlji, osvetljeno Suncem. Za vreme 
posete astronauta Apola-13 Mesecu, u 
pomrčini će se nalaziti samo jedan deo 
blizu leve (zapadne) ivice njegovog lica. 

U regionu Fra Mauro, sunčevi zraci 
padaće pod relativno malim uglom, 
otprilike kao što padaju rano pre podne po 
sunčanom danu na zemlji. Oštre senke na 
Mesecu na kome nema atmosferske 
refrakcije svetlosti, pomagaće astrona- 
utima prilikom spuštanja i hodanja po 
površini Meseca, jer će se brda, uzvišenja, 
krateri i drugi objekti na terenu, jasno 
videti zahvaljujući oštrom kontrastu 
između osvetljenih i osenčenih površina. 


phi. 

FELIKS ZIGELJ 


KVAZARI - 


KVAZACGI - 


SUPERCIVILIZACIJA? (2) 


ratili pažnju na neobične plavičaste 

zvezdice s jako pojačanim ultralju- 
bičastim delom spektra. Ubrzo su saznali 
da to uopšte nisu zvezde, već vangalaktički 
objekti koji zrače svetlost isto onako 
obilno kao kvazari. Kao kod kvazara, i 
njihove dimenzije su se pokazale relativno 
malim. Astrofizičari su te objekte nazvali 
kvazagi. 


P: nekoliko godina astrofizičari su ob- 


Kvazagi — analogi kvazara 


Kvazari su objekti koji imaju dosta za- 
jedničkih osobina s kavazarima, ali u 
jednoj bitnoj osobenosti razlikuju se od 
njih: nemaju radio-zračenja. Moguće je, 
sem toga, da kvazaga ima na stotine puta 
više od kvazara. Stiče se utisak da je svaki 
kvazag izvesno vreme bio kvazar, tj. 
ultramoćni izvor kosmičkog radio-zračenja. 

Astronomi Bjurakanske opservatorije, s 
akademikom V. A. Ambarcumjanom na če- 
lu, povezuju kvazare i kvazage s još jednini 
tipom kosmičkih objekata — galaksijama 
koje se odlikuju snažnom aktivnošću svojih 
jezgara. 

Primer takve galaksije je udaljeni zvez- 
dani sistem, označen u katalozima ozna- 
kom M-82. Na snimcima, načinjenim u zra- 
cima vodonika, izdvajaju se tvorevine 
slične vlaknima, kao pipci, koji se izdvajaju 
iz jezgra. 

Cak i po prvom utisku, može se doći do 
zaključka da se u toj galaksiji, udaljenoj od 
nas oko 25 miliona svetlosnih godina, 
dešavaju neki neobično burni procesi. 

To je tačno. Spektar galaksije M-82 ne- 
dvosmisleno pokazuje da se materija »vla- 
knakna« izdvaja i razvlači iz jezgra brzinom 
od oko hiljadu kilometara u sekundi. Po 
svemu sudeći, u jezgru galaksije je pre više 
miliona godina došlo do gigantske eksplo- 
zije, što je izazvalo brzu ekspanziju vodo- 
nika, 

Vlaknasta struktura galaksije M-82 do- 
nekle podseća na Maglinu Raka, dok se u 


galaksiji M-87 koja je dvaput više udaljena 
od nas nego M-82, može osmotriti neo- 
bično snažan »mlaz« iz jezgra. Boja mu je 
plavičasta, a dužina dostiže nekoliko 
desetina hiljada svetlosnih godina. Sudeći 
po spektru, iz jezgra galaksije M-87 
izbacivanje materije još uvek traje. 


E E a A E ako SDA) 

U gigantskom loptastom jezgru magline 
Andromeda možda se krije nevidljiva 
»dozvezdana materija« 


Tako se pred našim očima stvara inte- 
resantna, ali za sada još nedovoljno pre- 
cizna slika. U centralnim oblastima galak- 
sija koncentrisana su nevidljiva dozvez- 
dana tela neshvatljive gustine i ispunjene 
gigantskim rezervama energije. Njihovo 
razaranje i pretvaranje u vidljive mlazove 
gasa propraćeno je džinovskim eksplozi- 
jama, tj. skokovitim oslobađanjem ener- 
gije. A ako je tako, onda su kvazari, kvazagi 
i mlađe galaksije s veoma aktivnim jez- 
grima samo beočuzi jednog lanca, lanca 
pretvaranja nevidljive dozvezdane mate- 
rije u vidljive i poznate nam kosmičke 
objekte. 

»Hipoteza, stvorena u Bjurakanskoj 
opservatoriji — piše akademik Ambarcum- 
jan — sastoji se u tome, da je materija 
koja se izbacuje pri eksplozijama, od 
samog početka ulazila u sastav nekog 
ultra-masivnog hipotetičnog tela koje 
predstavlja srž jezgra. Aktivnost jezgra — 
to je rezultat dejstva tog ultramasivnog 
tela, čija masa može dostizati stotine 
miliona, pa čak i milijardi sunčevih masa. 
Po toj hipotezi, jezgro se nije stvorilo u već 
postojećoj galaksiji, već je galaksija nastala 
usled aktivnosti jezgra. 

Na žalost, do sada se u centru galaksije 
nije moglo otkriti telo koje bi se moglo 


m 


TUNGĆ.JUS 


Traganja za nevidljivim dozvezdanim 
telima se nastavljaju. Dok ona ne budu 
otkrivena, veza između kvazara i kvazaga s 
hipotetičnim dozvezdanim telima ostaje 
samo više ili manje verovatna pret- 
postavka. 

Treba da navedemo još jednu intere- 
santnu hipotezu, koju iznosi sovjetski 
astrofizičar. I. D. Novikov i neki zapadni 
naučnici. Po njihovom mišljenju, kvazari 
su ostaci ultragustog gigantskog Prototela 
čija je eksplozija pre oko 10 milijardi go- 
dina predstavljala početak stvaranja vid- 
ljivog dela vasione. Po toj hipotezi proi- 
zilazi da je svaki kvazar začetak vasione 
koja je još na početku svoje eksplozije. 
Međutim, ostaje neobjašnjen spektar 
kvazara u kome je otkriveno obilje teških 
elemenata — u hipotetičnom Prototelu ih 


nazvati dozvezdanim. Pod jezgrom galak- 
sije podrazumeva se loptasto nagomila- 
vanje zvezda koje okružuje njen geome- 
trijski centar. Ali to je samo gusto zbijena 
masa zvezda i ništa više. U centru niza 
galaksija, pa i naše, primećena su jedarca. 
Na primer u maglini Andromede to 
jedarce ima izgled zaslepljujuće sjajnog 
objekta čiji prečnik dostiže oko 40 
svetlosnih godina. Njegova masa je 13 
miliona puta veća od mase Sunca. Lako se 
može izračunati da taj objekat nema 
ultragustinu, što znači da se centralna tela 
nekih galaksija ne mogu smatrati 
dozvezdanim. 


Tri različite galaksije. Pramenasta 
struktura dve donje predstavlja trag 
grandioznih kosmičkih eksplozija. 


najverovatnije nije bilo. 
A da il je to možda supercivilizaclja? 


U poznatoj knjizi dopisnog člana Aka- 
demije nauka SSSR, |. S. Sklovskog »Vasi- 
ona, život, razum« napisano je: »Zašto da 
se ne pretpostavi, da delatnost razumnih, 
visokoorganizovanih bića ne može da 
menja svojstva čitavih zvezdanih sistema 
— galaksija? Da bi se civilizacija postepeno 
»difundirajući« proširila na čitavu galak- 
siju, postepeno »adaptirajući« sve zvezde 
koje joj stoje na putu, nije potrebno više 
od nekoliko desetina miliona godina. 
Moguće je da su neobične pojave koje se 
mogu osmatrati u jezgrima galaksija (pa i 
našoj) povezane s aktivnom i smišljenom 
delatnošću visoko-razvijenih civilizacija? | 

najzad (strašno je čak i pomisliti, a kamoli 
napisati) moguće je da je uzrok izvanredno 
snažnog radio-zračenja nekih radio-galak- 
sija — delatnost takvih visokorazvijenih 
materija, koju je čak teško nazvati 
razumnim životom«., 

Uz svu neverovatnu smelost te ideje, 
ona se ne može odbaciti, što više, u njoj 
ima dosta zasnovanog i mogućeg. Prema 
tome, zar se kvazari (a možda i kvazagi) ne 
bi mogli smatrati galaksijama koje se 
preobražavanju delatnošću vanzemaljskili 
supercivilizacija? 

U zborniku »Vanzemaljske civilizacije« 
nalazi se i feljton učenika Sklovskog, N. S. 
Kardaševa, u kojoj se detaljno analiziraju 
argumenti u prilog veštačkog porekla kva- 
zara. Iznećemo kratak pregled tih argu- 
menata. 

U prvom redu, našu maštu zaprepaš- 
ćuju energetski resursi kvazara. Energija 
koju oni zrače dostiže minimum 10% erga. 
Takva količina energije može se oslobađati 
samo pri punom »sagorevanju«, tj. punom 
pretvaranju u zračenju 100 miliona 
sunaca. Nijedan od prirodnih mehaniza- 
ma, uključujući i anihilaciju, ne može da 
obezbedi takvo i toliko oslobađanje ener- 
gije. U principu bi toj pojavi odgovarao 
gravitacioni kolaps, ali on bi se morao 
odigrati za nekoliko desetaka časova, a 
kvazari su objekti znatno dužeg trajanja. 

Navedimo i druge osobine kvazara, 
koje bi mogle da govore u prilog njihovog 
veštačkog porekla. 

Vanzemaljske civilizacije, koje bi name- 
ravale da iskoriste ogromne količine 
energije, morale bi da regulišu taj proces 
tako da deo te energije (radi izbegavanja 
prezagrevanja) upute u kosmički prostor, 
na primer, u obliku elektromagnetskih ta- 
lasa. To izotropno (u sve pravce) zračenje 
lako se može kodirati, tj. pretvoriti u radio- 
signale. Dovoljno je menjati zračenje po 
intenzitetu ili po frekvenciji (ili istovre- 
meno i po jednom i po drugom). Celis- 
hodno je ako se informacije predaju u 
takvom dijapazonu, gde su smetnje zbog 
toplotnog radio-zračenja međuzvezdanog 
vodonika minimalne (tj. u dijapazonu 
centimetarskih i decimetarskih talasa). 

Koliko god to poražavajuće zvučalo, ra- 
dio-zračenje kvazara zadovoljava sve te za- 
hteve, Ono se povremeno menja i dostiže 
maksimum upravo u centiimetarskom i 


decimetarskora dijapazonu. 

Kvazari spadaju među najstarije ob- 
jekte kosmosa. Ako su oni zaista produkt 
delatnosti nekih vanzemaljskili civilizacija, 
onda su ove u svom razvitku ispred naše 
za milione, a možda i milijarde godina. 


Radio-galaksija »Centaur A«. Moguće je da 
je njena pojava na nebu rezultat delatnosti 
supercivilizacije. 


»Previše bi smelo bilo tvrditi — piše 
Kardašev — da kvazari i neke radio-galak- 
sije predstavljaju generatore energije 
veštačkog porekla. Cini se, međutim, da ta 
hipoteza zaslužuje pažnju. Radi potpunijeg 
objašnjenja osmotrenih činjenica danas se 
koriste procesi, povezani s kolektivnim 
koherentnim zračenjem (plazmene oscila- 
cije, prinudno zračenje). Zračenje veštač- 
kog predajnika takođe je tipični primer 
koherentnog zračenja. 

Ako je obim informacije koja se emitu- 
je previše velik, onda treba očekivati 
veoma širokopojasno zračenje, i prema 
tome, veštački izvor treba u prvom redu 
tražiti među većim brojem prirodnih radio- 
izvora«. 

Na taj način, generalni program radio- 
astronomije (traženje kosmičkih radio- 
izvora) povezan je s programom traženja 
vanzemaljskili civilizacija. Ranije ili kasnije, 
na ovaj ili onaj način biće razotkrivena 
tajna i dobiće se odgovor — šta su zapravo 
kvazari i kvazagi.. 

ASTRONOMIJA 


ZEMLJA — NAŠA PLANETA (5) 


RADIJACIONI 


POJASEVI 
ZEMLJE 


roblem, prihvaćen pod nazivom »Ra- 
P acioni pojasevi«, ima poseban 

značaj i izaziva veliko interesovanje, 
utoliko pre što se o njemu često iznose 
protivurečni podaci. 

Još u prvoj godini kosmičkih istraži- 
vanja pomoću satelita i sondi, instrumenti 
koji su tada registrovali samo mali deo 
naponskih čestica u bližem susedstvu naše 
planete, a čiji su podaci danas potpuno 
prevaziđeni, pokazali su da je Zemja opko- 
ljena s dva radijaciona pojasa — unu- 
trašnjim i spoljnim. 

Unutrašnji pojas otkrili su američki sa- 
teliti Eksplorer I i IV. Pretpostavljalo se da 
se on pretežno sastoji od protona, tj. jez- 
gra vodonikovih atoma i da njihova ener- 
gija dostiže nekoliko stotina miliona 
elektronvolti. 

Spoljni pojas otkrio je prvi sovjetski 
Sputnjik pa se jedno vreme pretpostavljalo 
da se on pretežno sastoji od elektrona čija 
energija dostiže više stotina hiljada 
elektronvolti. 

Kasnija istraživanja pokazala su, među- 
tim, da je čitava Zemlja opkoljena čestica- 


Satelit Eksplorer 12 izve- 
den je u ekscentričnu orbitu 
(apogeja: 86,000 km, a pe- 
rigeja: 370 km) da bi 
detaljno istražio radijacione 
zone koje su simbolično 
prikazane na slici. Fizika 
magnetskog polja i napon- 
skih čestica proučeni su u 
osam ogleda. 


ma različitog naboja i energije. Svaka po- 
jedina vrsta tih naponskih čestica karak- 
teriše se određenom podelom u kosmosu, 
koja je nestalna i vremenom se znatno 
može izmeniti. Tako se konačno i došlo do 
zaključka da u unutrašnjem radijacionom 
pojasu ima pretežno ne protona već 
elektrona slabe energije. 

Između unutrašnjeg i spoljnjeg pojasa 
otkriveni su protoni sa energijom od više 
stotina hiljada elektrovolti. Međusobno ra- 
stojanje radijacionih pojaseva dostiže dva 
poluprečnika Zemje (računajući od njenog 
centra). Prvobitna predstava o dva potpu- 
no razgraničena pojasa morala se revi- 
dirati. Stoga se danas govori o dvema 
radijacionim zonama s  nepreciznim 
granicama. 

Kako su se formirale te zone? 

Najpre se mislilo da je reč o naponskim 
česticama, koje su nastale dejstvom neu- 
trona rasturenih po zemljinoj atmosferi i 
stvorenih prisustvom kosmičkih zraka. Po 
toj teoriji, još uvek dosta rasprostanjenoj 
među naučnicima, čestice zadržava mag- 
netsko polje Zemlje i one se kreću duž 


silnica tog polja naizmenično od jednog ka 
drugom polu. 

Međutim, rezultati istraživanja posled- 
njih godina pokazali su da je energija kos- 
mičkih zraka suviše mala da hi se oni mogli 
smatrati glavnim uzročnikom nastanka 
radijacionih zona oko Zemje. Utvrđeno je 
da masa čestica od kojih se sastoje zone 
najvećim delom nastaju od ostatka struja 


jonizpvanih gasova koji prouzrokuju 
polarnu svetlost. 
Predstave o nastanku i mehanizmu 


polarna svetlosti, kao i o jonosferskim i 
geomagnetskim smetnjama, koje ih prate, 
potpuno su se izmenile. Posle otkrića radi- 
jacionih pojaseva, pretpostavljalo se da ti 
pojasevi nastaju zbog prodora čestica 
visoke energije iz spoljnog pojasa u atmo- 
sferu Zemlje. Međutim, kasnije se nedvo- 
smisleno utvrdilo da energija koja se oslo- 
bađa u toku polarne svetlosti stotinama, a 
ponekad i stotinama hiljada puta premaša 
energiju u radijacioriim pojasima, 

Kako se onda objašnjava pojava polar- 
nih svetlosti? Najnovija istraživanja, izvrše- 
na pomoću veštačkih satelita, pokazuju 
nam da u prostoru koji opkoljava našu pla- 
netu, na odstojanju do oko sedam zemlji- 
nih poluprečnika, pored magnetskog polja 
postoji i električno polje. Ono nastaje po- 
remećajima, odnosno pomeranjem jono- 
sfere u magnetskom polju Zemje. Ta se 
oblast mora, dakle, nazvati ne »magneto- 
sferax, kako se doskora nazivala, već 
»elektromagnetosfera«. 

Specifična struktura električnih polja 
dopušta energetskim česticama, koje dola- 
ze iz kosmosa, da prodru u elektro- 
magnetosferu, odnosno u atmosferu gde 
izazivaju polarnu svetlost. Istraživanje te 
izvanredno lepe prirodne pojave ima i 
teoretski i praktičan značaj, jer na taj način 
upoznajemo međusobni uticaj plazme ili 
sunčevog vetra i elektromagnetosfere, i to 
u obimu i sa toliko pojedinosti da se to u 
laboratoriji nikako ne može istražiti. 

Danas se pažnja naučnika — astrofi- 
zičara usmerava na međusobni uticaj jo- 
nizovanih gasova i gasova s belim usija- 
njem s jedne, i elektromagnetosfere s dru- 
ge strane. Gasove izbacuje Sunce brzinom 
od 100 — 1.000 km/sek. Merenja, izvršena 
pomoću satelita i kosmičkih sondi, pokazu- 
ju da je energija sučevog vetra gotovo 
konstantna, dok energija polarne svetlosti 
u vrlo velikoj meri varira. Uzrok ovoj razlici 
je verovatno u tome što su velike oscilacije 


elektromagnetosfere izazvane uraganskiin 
vetrovima koji vladaju na visinama više 
stotina kilometara od površine Zemje. Oni 
utiču na odnose u kojima naponske čestice 
prodiru u atmosferu, a samim tim i na 
polarnu svetlost, magnetske bure i druge 
pojave. 


Šematski prikaz trajektorije sovjetskih sa- 
telita »Elektron« 1, 2, 3, 4 i 5 koji su istraži- 
vali radijacione pojaseve Zemlje 


Taj značajan proces se upravo sada 
intenzivno proučava. Za sada se samo to- 
liko zna da sunčev vetar prilikom prodora 
u elektromagnetosferu izaziva svojevrsni 
udarni talas uz istovremeno stvaranje 
»korpuskularne senke«. U udarnom talasu 
dolazi do nove energetske podele pozitiv- 
nih i negativnih čestica uz stvaranje velike 
količine elektrona. 

Istraživanja radijacionih pojaseva, za- 
početo u nedavnoj prošlosti, kao i raz- 
jašnjavanje pojave polarnih svetlosti i 
drugih prirodnih pojava, jasno ukazuju na 
tesnu povezanost između procesa koji se 
dešavaju u visokim slojevima atmosfere i 
pojava u međuplanetskom prostoru. Vero- 
vatno je da će novi rezultati tih istraživanja 
uneti još više svetlosti u međusobnu 
uslovljenost svih tih procesa i pojava. 

BRANKO KITANOVIĆ 


ZEMLJA I NEBO 


Istorija astronomije i kosmonautike (9) 


čar, matematičar i astronom, prema 

opštem priznanju spada u najveće umo- 
ve u istoriji čovečanstva. Rođen je u 
Vulstorpu, blizu Grantama, u Linkolnšajru, 
1642. godine — godinu dana posle Gali- 
lejove smrti i nekoliko meseci posle počet- 
ka engleskog građanskog rata. U ranoj 
mladosti nije pokazivao osobitu sklonost 
prema nauci, ali je kasnije iznenada počeo 
živo da se interesuje za matematiku i 
1661. godine obreo se u Triniti-koledžu u 
Kembridžu, gde je profesore iznenadio 
bistrinom i upornim radom. Koledž je 
završio 1665. godine i dve godine kasnije 
dobio najpre stepen magistra, a zatim titu- 
lu profesora matematike (1669. g.). Tri 
godine kasnije Njutn postaje član tek 
osnovanog Kraljevskog društva. Za sve to 
vreme on se nalazio u Kemhridžu i istorija 
njegovog života se podudara s istorijom 
njegovih otkrića. 


E Njutn (Isaac Nevvton), engleski fizi- 


NJUTNOVA OTKRIĆA 


Ako bi ukratko pokušali da sintetizu- 
jemo najvažnija Njutnova otkrića došli 
bismo do sledećeg rezultata: on je udario 
temelje klasičnoj fizici i višoj matematici; 
otkrio je zakon opšte gravitacije (Njutnov 
zakon gravitacije); pronašao je i dao os- 
novne zakone i principe mehanike (tri 
osnovna zakona kretanja, Njutnovi zakoni 
kretanja); otkrio je neke zakonitosti u 
nauci o zvuku i u nauci o toploti; usavršio 
je teleskop; zasnovao emisionu (korpusku- 
larnu) teoriju svetlosti; izveo je Keplerove 
zakone (Kepler je znao samo za opšte 
principe i nije bio upoznat s urzocima 
kretanja planeta) i dokazao mnoge zako- 
nitosti u kretanju nebeskih tela; stvorio je 
osnove diferencijalnog i integralnog raču- 
na nezavisno od Lajbnica (Njutn-Lajbni- 
cova formula); našao je metod približnog 
rešavanja jednačina i metod interpolacije i 
dr. 

Ideje koje su izražene u tri najvažnija 


Njutnova otkrića (teorija gravitacije, teori- 
ja boje i teorija fliksije) bile su u osnovi 
razrađene dve godine po završetku kole- 
dža, to jest pre nego što je Njutn napunio 
24 godine. Poznata je priča da je padanje 
jabuke sa drveta u njegovom vrtu navelo 
Njutna na misao o teži. Međutim, ta priča 
se može shvatiti u smislu da ga je jabuka 
pobudila na razmišlajnje o nekim proble- 
mima povezanim s težom (gravitacijom), 
ali bi bilo apsurdno tvrditi da mu je jabuka 
poslužila kao glavni inspirator za zaključak 
o postojanju ovakvih problema, ili da mu 
je dala ključ za njihovo rešenje. 

Njutn je pošao od Galilejevog pojma 
ubrzanja ili veličine promene ubrzanja 
prilikom padanja tela. Na primer, telo koje 
pada od početka padanja kreće se brzinom 
od 10 metara u sekundi (približno), kroz 
dve sekunde — brzinom od 20 m, kroz 3 
— brzinom od 30 m i tako dalje. Svake 
sekunde ono dobija priraštaj brzine od 10 
m. Dalje istraživanje kružnog kretanja po- 
kazuje da se ono može potpuno objasniti 
ako telo u pokretu osim svoje početne 
brzine ima i određeno ubrzanje, usmereno 
prema centru kruga. Nije teško pokazati 
da se ubrzanje može izraziti računski, ako 
se podeli kvadrat brzine tela koje se kreće, 
(brzina izražena u metrima za jednu se- 
kundu) sa prečnikom kruga, takođe izraže- 
nom u metrima. Ako se, na primer, telo 
kreće po krugu čiji je prečnik 4 m brzinom 
od 10 metara u sekundi, onda je ubrzanje 
prema centru ravno 100:4=25 metara u 
sekundi. Ove i druge rezultate otkrilo je 
nezavisno jedni od drugih više matema- 
tičara, a među njima i Njutn 1666. godine. 

Kada se telo kreće po krugu, onda nje- 
govo kretanje postaje potpuno razumljivo 
ako se otkrije telo koje izaziva ubrzanje. U 
astronomiji je najeklatantniji primer ove 
vrste, kretanje planeta oko Sunca po orbiti 
koja se malo razlikuje od kruga. Ako uz- 
memo da je putanja planete zaista kružna, 
onda će ona ovladati ubrzanjem prema 
centru, koje se može pripisati uticaju 

centralnog tela (Sunce). Na taj način, Sun- 
cu se može pripisati sposobnost prenoše- 
nja ubrzanja na planetu koja se kreće oko 
njega. Odavde iskrsava novo pitanje: kako 
se menja ovaj uticaj zavisno od rastojanja? 
Da bi odgovorio na njega, Njutn se 
poslužio trećim Keplerovim zakonom. Po 
tom zakonu kvadrati vremena okretanja 
dveju planeta proporcionalni su kubovima 
njihovih srednjih rastojanja od Sunca. A 
brzina planete može se naći vremenskom 
podelom dužine orbite koju ona opisuje 
oko Sunca; dužina orbite proporcionalna 
je rastojanju planete od Sunca. Sledstveno 
tome, brzine dveju planeta proporcionalne 
su njihovim rastojanjima od Sunca, pode- 
ljenim na vreme njihovog okretanja. Zbog 
toga su kvadrati brzine proporcionalni 
kvadratima rastojanja od Sunca, podelje- 
nim na kvadrate vremena okretanja. 
Odavde su po Keplerovom zakonu kvadrati 
brzine proporcionalni kvadratima rastoja- 
nja, podeljenim na kubove rastojanja, to 
jest kvadrati brzine obrnuto su proporcio- 
nalni rastojanjima. Samim tim najuda- 
ljenija planeta ima najmanju brzinu i 
obrnuto. Po Hajgensovoj formuli ubrzanje 
se meri kvadratom brzine podeljenim sa 
prečnikom kruga (u datom slučaju rasto- 
janje planete od Sunca). Hajgens je ovu 
formulu izneo u knjizi »O satovima s kla- 
tnom«. Po njoj, ubrzanja dveju planeta u 
pravcu Sunca obrnuto su proporcionalna 
rastojanjima pomnoženim sa sobom, to 
jest — obrnuto su proporcionalna kvadra- 
tima rastojanja. 

Definicija prvog rezultata do koga je 
došao Njutn glasi: kretanje planeta, ako se 
uzme da se kreću kružno u strogoj sagla- 
snosti sa trećim Keplerovim zakonom, 
može se objasniti uticajem Sunca; ono 
prenosi na planetu ubrzanje obrnuto pro- 
porcionalno kvadratu njenog rastojanja od 
njega. Drugim rečima, pri dvostrukom 
rastojanju ubrzanje iznosi 1/4, pri trostru- 
kom — 1/9, pri desetostrukom — 1/100 
od prvobitne veličine itd. 

Sledeći Njutnov korak bilo je blistavo 
dokazivanje, matematičkim putem, kreta- 
nja Meseca oko Zemlje i kretanje Jupite- 
rovih satelita. Međutim, pitanje o kreta- 
njima planeta sve više je postojalo cen- 
tralni problem astronomije na kome su 
radili mnogi istaknuti naučnici toga doba. 
Englez Robert Huk (1635—1703. g.) izneo 
je 1674. godine pretpostavku da se kre- 
tanje planeta može objasniti privlačenjem 


između njih i Sunca, ukazujući takođe na 
mogućnost uticaj a Zemiļe na druga tela, 
koje se menja po zakonu obrnutih kvad- 
rata. Hristofor Ren (1632—1723.), više 
poznat kao arhitekta nego kao naučnik, 
diskutovao je o ovim pitanjima sa Njutnom 
i takođe došao na ideju o teži. 

U to vreme (1679. g.), Njutn je izvršio 
još jedno genijalno otkriće. On je dokazao 
da, ako se telo okreće oko centralnog tela 
na taj način što linija koja spaja opisuje 
jednake površine u jednakim vremenima, 
po drugom Keplerovom zakonu, onda se 
telo koje se kreće nalazi pod dejstvom teže 
(privlačne sile) usmerene direktno prema 
centralnom telu; i dalje, ako je orbita 
elipsa, u čijoj se žiži nalazi centralno telo, 
onda se po prvom Keplerovom zakonu to 
privlačenje menja u različitim delovima 
orbite, koja je obrnuto proporcionalna 
kvadratu rastojanja između oba tela. On je 
dokazao da Keplerovi zakoni planetnih 
kretanja neizbežno dovode do zaključka da 
na planete deluje privlačna snaga Sunca, 
koja je obrnuto proporcionalna kvadratu 
rastojanja planete od Sunca, a ta privlačna 
snaga potpuno zadovoljavajuće objašnjava 
kretanje planeta. 

Ne znajući za Njutnove radove iz 1666. 
godine (koji nisu bili još publikovani) istak- 
nuti astronom Edmund Halej je 1684. go- 
dine otkrio zakon obrutih kvadrata na bazi 
trećeg Keplerovog zakona. Zatim se Halej 
uputio u Kembridž i ubedio Njutna da ovaj 
objavi rezultate svojih istraživanja. Njut je 
pristao i ubrzo je iz štampe izašla njegova 
knjiga »Propositiones de Motu« (»Pretpo- 
stavke o kretanju«). Godine 1687. pojavio 
se celovit rad Njutna »Philosopbiae Natu- 
ralis Principis Mathematica« (»Matema- 
tičke osnove prirodne filozofije«) ili jedno- 
stavnije »Osnove«. ' 

Galilej je otkrio da se telo koje pada 
kreće s neprekidnim menjanjem brzine, 
odnosno s ravnomernim ubrzanjem, koje 
je jednako za sva tela. Težnja tela da pada 
bila je pripisivana uticaju Zemlje, dok je 
Galilejevo otkriće pokazalo da se uticaj 
jednog tela na drugo može izraziti u 
ubrzanju, koje se pridaje (prenosi) na ovo 
drugo telo. Njutn je proširio ovu misao, 
dokazavši da Zemlja pridaje ubrzanje 
kretanju Meseca, a Sunce — kretanjima 
planeta. Na taj način Njutn je došao do 
zaključka o ubrzanju koje se pridaje kre- 
tanjima tela i koje se može objasniti 
uticajem drugih tela, odnosno, koje se 

može uzeti kao mera uticaja jednog tela 
na drugo. 

Ovim pojmovima Njutn je pridodao va- 
žan i komplikovan pojam mase. S obzirom 
da Zemlja na jednom istom mestu izaziva 
jednako ubrzanje na svim telima, može se 
zaključiti da su mase tela koje se nalaze na 
jednom mestu proporcionalne njihovim 
težinama. Ako se dva tela uporede na 
jednom istom mestu i ako težina jednog 
bude deset puta veća od težine drugog, to 
znači da i njegova masa deset puta preva- 
zilazi masu drugog tela. Međutim, ogledi 
koje je vršio Riše u Kajeni pokazali su da je 
ubrzanje tela koja padaju na ekvatoru 
manje nego na velikim širinama, tako da 
ako se prenese telo iz Beograda ili 
Londona u Kajenu (na severu) onda će se 
njegova težina promeniti, dok će masa 
ostati ista. Njutnova koncepcija da se 
privlačna sila Zemlje prostire do Meseca 
pridala je osobito važan značaj razliko- 
vanju mase i težine. Ako se telo premesti 
sa Zemlje na rastojanju Meseca, onda se 
njegova masa neće promeniti, ali će se 
ubrzanje koje telu pridaje Zemlja smanjiti 
za 60x60 i u istoj proporciji smanjiće se i 
težina. Amstrong i Oldrin su imali manju 
težinu na Mesecu, nego na Zemlji, mada 
im je masa ostala ista. 

Iz svega je Njutn formulisao važan 
princip poznat pod imenom trećeg zakona 
kretanja: »svakom dejstvu odgovara jed- 
nako i upravno suprotno protivdejstvo, ili 
uzajamna dejstva dvaju tela uvek su 
jednaka i suprotna. Ovde se dejstvo i pro- 
tivdejstvo shvataju u smislu sile. Ako ka- 
men miruje na ruci, onda je sila kojom on 
pritiska ruku odozgo, naniže, jednaka sili s 
kojom ruka pritiskuie kamen odozdo navi- 
še. Ako Zemlja privlači kamen naniže s 
određenom silom, onda s isto takvom 
silom i kamen vuče Zemlju naviše i tako 
dalje. Treba međutim znati da ako dva tela 
deluju jedno na drugo, kao u poslednjern 
slučaju, onda njihova ubrzanja nisu jed- 
naka, jer se sila meri proizvodom mase na 
ubrzanje, odnosno telo s većom masom 
dobija manje ubrzanje. U slučaju kamena i 
Zemlje, masa naše planete je neizmerno 
veća od mase kamena, što znači da je i 
njeno ubrzanje neizmerno manje i zato je 
potpuno neprimetno. 

Kada je Njutn počeo da piše »Osnove« 
on se verovatno zadovoljio činjenicom da 
se privlačna sila Zemlje prostire do Meseca 
i da je ubrzanje svakog tela koje izaziva 


Zemlja (bio to Mesec ili neki predmet bliži 
našoj planeti) obrnuto proporcionalan 
kvadratu rastojanja od centra Zemlje. 
Uvodeći pojmove sile i mase, mi dobijamo 
sledeću formulaciju ovog zakona; Zemlja 
privlači svako telo sa silom koja je obrnuto 
proporcionalna kvadratu njenog rastojanja 
od centra Zemlje i upravno proporcionalna 
njegovoj masi. 

Istim putem Njutn je utvrdio da se kre- 
tanja planeta mogu objasniti njihovim pri- 
vlačenjem Sunca, kome one pridaju odre- 
đeno ubrzanje, koje je proporcionalno 
kvadratu njihovog rastojanja od sunčevog 
centra. Odavde proizilazi da Sunce privlači 
svaku planetu silom koja je obrnuto pro- 
porcionalna kvadratu njenog rastojanja od 
centra i upravno proporcionalna njenoj 
masi. Po trećem zakonu kretanja telo koje 
trpi privlačenje Zemlje sa svoje strane 
jednakom silom privlači i samu Zemlju. Na 
primer, ako je masa Venere sedam puta 
veća od mase Marsa, onda je sila kojom 
Sunce privlači Veneru sedam puta veća od 
sile s kojom bi ono privlačilo Mars, ako bi 
se ono prenelo na mesto Venere. Na taj 
način privlačna sila (gravitacija) proporcio- 
nalna je ne samo masi tela koje se privlači, 
već i masi tela koje privlači, ostajući 
obrnuto proporcionalna kvadratu njihovog 
rastojanja. Sledstveno tome, gravitacija 
(teža) se pojavljuje ne samo kao svojstvo 
jednog centralnog tela planetnog sistema, 
već je svojstveno i planetama u istoj meri 
kao što je svojstveno Suncu, Mesecu, 
Zemlji, kamenu itd. 

Iz svega je Njutn izveo uopšteni zakon 
gravitacije: svaka čestica materije privlači 
svaku drugu česticu sa silom koja je 
proporcionalna proizvodu njihovih masa i 
obrnuto proporcionalna kvadratu rastoja- 
nja između njih. 

Njutnov zakon se pokazao univerzalnim 
zakonom (opšti zakon gravitacije) koji de- 
luje kako u uslovima Zemlje i našeg 
Sunčevog sistema, tako i u celom svemiru. 
Zakon gravitacije objasnio je uzroke plime 
i oseke u morima, zatim uzroke loptastog 
oblika Zemlje i njene spljoštenosti na po- 
lovima, kao i formu loptastih zvezdahih 
skupina; on je pomogao da se odredi 
brzina svetlosti, kao i da se otkriju nove 
planete i objasne uzroci postojanja dvojnih 
zvezda. 

Bez dejstva privlačne snage, Sunce, 
Zemlja i druge planete i zvezde kretale bi 
se po inerciji, pravolinijskim putem u 
neodređenom pravcu. 


NEMA MATERIJE BEZ KRETANJA 


Kretanje Zemlje i planeta oko Sunca 
uslovljeno je uzajamnim dejstvom dvaju 
faktora: inercijom planeta koje se kreću i 
privlačnom snagom Sunca. Šta bi se desilo 
kada bi delovala samo inercija planeta i 
kada ne bi postojala privlačna snaga 
Sunca? Planete bi se raspršile na sve stra- 
ne u svemiru po pravolinijskim putevima 
koji bi predstavljali njihove orbite. 

A šta bi se desilo ako bi delovala samo 
privlačna snaga Sunca i ako ne bi postojala 
inercija planeta koje se kreću? Planete bi 
pale na Sunce. 

Kretanje je neotuđivo svojstvo materi- 
je. Nema materije bez kretanja. Gravitacija 
predstavlja samo datu konkretnu formu 
kretanja. Univerzalni zakon gravitacije, koji 
deluje u celoj vasioni, dovodi do važnog 
materijalističkog zaključka o jedinstvu za- 
kona prirode na Zemlji i van njenih predela 
— u, vasioni. Zakon gravitacije u našem 
planetnom sistemu deluje u uslovima pos- 
tojanja u njenom centru jednog ogromnog 
tela — Sunca, oko kojeg se okreću više 
planeta sa neuporedivo manjom masom. 
To uslovljava određene uslove za manifes- 
taciju zakona gravitacije. U drugom slučaju 
postoje dva ili više tela s ogromnim masa- 
ma (zvezde) koja se okreću oko zajednič- 
kog centra teže. Uslovi delovanja zakona 
gravitacije ovde su drukčiji i drukčije se 
manifestuju. Uporedimo dejstvo zakona 
univerzalne gravitacije u Sunčevom siste- 
mu i u našoj Galaksiji. U planetnom siste- 


mu skoro celokupna privlačna snaga sred- 
sređena je u centralnom delu, u Suncu. U 
Galaksiji, pak, mase koje privlače raspore- 
đene su u obliku mnoštva zvezda po celom 
polju zvezdanog sistema. U centralnom 
delu nalazi se kolosalna masa jezgara Ga- 
laksije, ali ona nema tako izuzetan značaj 
kao što ima masa Sunca u planetnom 
sistemu. Zbog toga na svaku zvezdu, reci- 
mo na naše Sunce, uporedo s glavnom 
privlačnom silom galaktičkog jezgra, usme- 
renoj prema centru sistema, deluju i znat- 
ne privlačne sile ostalih zvezda Galaksije, 
pri čemu su one usmerene u raznim prav- 
cima, što znatno komplikuje i menja 
dejstvo zakona gravitacije pri kretanju 
Sunca i dragih zvezda. Odavde sledi, da je 
zakon univerzalne gravitacije jedinstven u 
svojoj osnovi, ali da se manifestuje razli- 
čito, zavisno od mnogih uslova u 
beskonačno raznoobraznoj vasioni. 

Poznavanje zakona univrezalne gravita- 
cije omogućilo je naučnicima da prave 
značajna naučna predviđanja. Takva su, na 
primer, prognoziranja pojavljivanja kome- 
ta. Komete prelaze svoj put periodično za 
određeno vreme. Na primer, velika Hale- 
jeva kometa — za 74—76 godina. Poz- 
navanje te zakonomernosti i omogućuje 
da se predvidi pojava komete u određeno 
vreme. Halej koji je otkrio ovu kometu, 
pouzdano je utvrdio da će se ona (prvi put 
registrovana 1682. g.) ponovo pojaviti oko 
1758. godine. On je zatim tačno utvrdio da 
će se kometa videti i 1835. i 1910. godine. 
Do sledećeg viđenja komete doći će 1985. 
godine. 

Na bazi zakona univerzalne gravitacije, 
francuski matematičar Leverje izvršio je 
analizu kretanja sedme planete (Uran) i 
otkrio postojanje osme planete (Neptun). 

Sa stanovišta klasične fizike, kako se 
sada naziva fizika Njutna, prostor posedu- 
je samo geometrijska svojstva, na primer 
dužinu, obim itd. Uzajamno dejstvo tela i 
sile koje deluje između njih nema sa 
svojstvima samog prostora nikakve veze. 
Prvi korak ka dubljem shvatanju ovog 
problema napravio je istaknuti ruski 
matematičar N. T. Lobačevski, koji je do- 
kazao da geometrija sveta koja nas 
okružuje nije tako jednostavna i očigledna 
kako nam je ranije izgledalo. 

Najzad, usavršavajući i precizirajući 
Njutnov zakon, Albert Ajnštajn je napravio 
jedno fundamentalno otkriće. On je doka- 
zao svojstvo mase da menja svojstva pros- 
tora, da ga »iskrivljuje«, prinuđujući čak i 
svetlosne zrake da se savijaju u polje teže. 

DA LI SU NAS U ZORU ČOVEČANSTVA POSETILA BIĆA 


NEKE VANZEMALJSKE CIVILIZACIJE (9) 


STO 
TRIDESET 
MILIONA 
NASELJENIH 
SVETOVA? 


nogi naučnici smatraju da su u 
M dalekoj preistorijskoj epohi našu 

planetu posetili predstavnici dru- 
gih civilizacija, 

Profesor Carls Hepgud (SAD) nedavno 
je izjavio da je Albert Ajnštajn, koga je on 
lično poznavao, dopuštao misao o vero- 
vatnoći ateriranja u preistorijskoj eri doš- 
ljaka iz kosmosa. Josif Šklovski, jedan od 
vodećih savremenih a strofizičara i radio- 
astronoma u svetu, smatra da su gosti iz 
drugih svetova jednom ili više puta boravili 
na Zemlji. 

Takvog je mišljenja i poznati američki 
planetolog Karl Sagan; »Nije isključeno da 
su predstavnici neke vanzemaljske civiliza- 
cije već boravili na našoj planeti u jednom 
od perioda njenog razvitka«. 

Pod uticajem uspeha kosmonautike, 
nauka se sve češće obraća idejama i hipo- 
tezama koje su do pre nekih desetak godi- 
na smatrane utopijom. 


»Zamrznuti« kosmonauti 


Još pre desetak godina smatrala se ap- 
surdnom misao o mogućnosti postojanja 
živih bića bilo gde u kosmičkorn pros- 
transtvu. Danas više niko ne sumnja u to. 
Krajem 1961. godine u gradu Grin Benk 
(Zapadna Virdžinija — SAD), jedanaest na- 
učnika svetskog glasa postavili su formulu 
prema kojoj samo u našoj galaksiji postoji 
50 miliona civilizovanih svetova. Američki 
naučnik Rodžer Mekgauen, koji zauzima 
visoki položaj u NASI, došao je do zak- 
ljučka na osnovu najnovijih naučnih istraži- 
vanja da u kosmosu najverovatnije ima 
oko 130 miliona živih svetova s visoko raz- 
vijenim civilizacijama. Ali, i te procene pos- 
taju skromne, ako se uspe dokazati da 
izvor i »koren svega živog« u kosmosu 


predstavljaju četiri osnovne supstance; 
adenin, guanin, citozin i timin. Ako je to 
tačno onda je vasiona, po svemu sudeći, 
»zasićena« živini svetovima. 

Danas čak i konzervativno nastrojeni 
ljudi moraju pod pritiskom činjenica da 
priznaju realnost međuplanetskih putova- 
nja u našem sunčevom sistemu; ali to 
priznanje je uvek propraćeno prigovorom 
da je međuzvezdana kosmonautika nemo- 
guća zbog ogromnih rastojanja. 


Da li je skepsa opravdana? 


Ako se za osnovu uzme brzina savre- 
menih kosrničkih brodova, onda se može 
izračunati da bi let do najbliže nam zvezde 
(Alfa Centauri), koja je od nas udaljena 4.3 
svetlosne godine, trajao 80 godina. Dru- 
gim rečima, za let do te zvezde i povratak 
po svemu sudeći, proći će relativrto kratko 
vreme dok čovečanstvo ostvari metode 
zamrzavanja (hibefnacije) koji će omogu- 
ćiti da se kosmonaut u potrebnom tre- 
nutku oslobodi zamrznutog stanja i vrati u 
normalan život. To nije nedostiživa fanta- 
zija. Član Nacionalnog instituta za medi- 
cinska istraživanja u Londonu, profesor 
Alan Sterling Parks, predviđa da će još u 
ovoj deceniji medicina ovladati metodom 
dubokog zamrzavanja i konzerviranja orga- 
na predviđenih za presađivanje. 

Ratno vazduhoplovstvo i ratna morna- 
rica SAD najintenzivnije rade na naučnom 
istraživanju i ogledima, povezanim s prob- 
lemom produženja života moždanih ćelija 
koje inače izumiru pri dužoj kiseoničkoj 
gladi. Veći broj majmunskih mozgova živeo 
je i jasno reagovao na šumove i posle 18 
časova odvojenosti od tela. 

Ta istraživanja služe kao važan korak u 

stvaranju »kiborga« — kibernetičkih orga- 
nizama. Stvaranje kiborga predviđa i Ro- 
džer Makgauen. Po mišljenju naučnika, 
konačna varijanta kiborga biće svojevrsno 
elektronsko »biće« čija će se funkcija 
programirati izolovanim čovečijim moz- 
gom, koji kiborgu daje komande. Frank- 
furtski naučnik Paul Overhagen kaže; »Ne 
može se sumnjati u ostvarenje kiborga. 
Izvanredan progres biotehnike sve više nas 
približava toj mogućnosti«. Poslednjih dva- 
desetak godina u oblasti mikrobiologije i 
biohemije učinjena su otkrića ogromnog 
značaja koja nas prinuđuju da menjamo 
naše predstave o nekim aspektima medici- 
ne. Kako usporiti proces starenja ili ga čak 
privremeno i prekinuti? Rešenje tog prob- 
lema predstoji. | problem kiborga prestao 
je biti čista utopija. 

U svetlu tih postojećih i predstojećih 
rešenja, i imajući u vidu Ajnštajnovu te- 
oriju relativiteta, jasno je da za učesnike 
međuzvezdane ekspedicije »zemaljske« 
godine ne igraju nikakvu ulogu. Pod pret- 
postavkom da su njihove civilizacije starije 
od naše samo nekoliko stotina godina, što 
u kosmičkim razmerama predstavlja tre- 
nutak, oni su sa svim pomenutim naučnim 
dostignućima, krećući se brzinom bliskoj 
svetlosnoj, mogli da posete našu planetu. 

Prigovori koji se svode na to da će ko- 
smički brod, krećući se podsvetlosnom 
brzinom morati kad-tad da se sretne s 
nekim makar i sićušnim meteorom koji će 
zbog ogromne brzine, kako svoje tako i 
broda, izazvati tragičan sudar, moraju se 
odbaciti, jer se već danas i u SSSR-u i SAD 
uspešno rešava problem elektromagnet- 
skog zaštitnog »omotača« koji će one- 
mogućiti takve kobne sudare. 

Skeptici potežu i drugi argumenat: brzi- 
na koja premaša svetlosnu ne može se 
uopšte postići, pošto je Ajnštajn dokazao 
da je ta brzina apsolutna granica ubrzanja, 

U svojoj knjizi »Planeta neverovatnih 
verovatnoća« francuski istraživači Luj 
Pauels i Zak Berže opisuju fantastični pro- 
jekt sovjetskog naučnika K. P. Stanjuko- 
viča. On predlaže projekat, kosmičke 
rakete koja se pokreće energijom antima- 
terije. Pošto je ubrzanje rakete utoliko ve- 
će, ukoliko brže izbacuje čestice, neop- 
hodno je stvoriti tzv. leteću lampu, koja 
umesto usijanih gasova izbacuje kroz mlaz- 
nik fotone. Zak Berže piše: »Putnici 
»leteće lampe« osećaće se kao da su u 
nekom salonu na Zemlji. Privlačna sila biće 
kao i ona na Zemlji, a vreme će za njih teći 
ravnomerno. Ali posle nekoliko godina oni 
će stići do najudaljenijih zvezda. 


Fragment sa pećinskog crteža koji je otkrio 
francuski istraživač Anri Lot u planinama 

Tasili (Sahara). Neki inostrani istraživači 
smatraju da je drevni afrički umetnik 
Pao na steni kosmonauta i kosmički 
rod. 


Posle 21 godine (po njihovom 
računanju vremena), oni će se nalaziti, na 
rastojanju 75.000 svetlosnih godina od 
naše planete. U rejonu nama najbliže 
galaksije Andromede oni bi se našli posle 
28 godina. A ta galaksija, je udaljena od 
nas 2.250 hiljada svetlosnih godina. 

Profesor Berže, naučnik poznat u čita- 
vom svetu, naglašava da ti proračuni ne- 
maju ničeg zajedničkog s fantastikom, 
mada će 65 godina provedenih u takvom 
kosmičkom brodu biti ravni 4,5 miliona 
»zemaljskih godina«. 


Hipoteza o loptama 


Svi savremeni tipovi raketa imaju izdu- 
žen oblik, »oblik olovke«. Da li je on 
opravdan? Letovi u bezvazdušnom pros- 
toru pokazuju da taj oblik ni izdaleka nije 
jedino moguć, a još manje idealan. Kos- 
mički brod koji leti ka Mesecu u letu se 
okrene nekoliko puta oko svoje osovine. 
Nama je poznato da je svaka izmena kursa 
kosmičkog broda povezana s mnogobroj- 
nim složenim i veoma preciznim manev- 
rima; brodski kompjuter mora u delićima 
sekunde da izračuna veličinu odstupanja i 
ne manje brzo da uključi specijalne moto- 
re za korekciju kursa. Najmanja greška 
može imati katastrofalne posledice. 

Savremene rakete su se u potpunosti 
afirmisale, pošto su pri relativno slabim 
raketnim motorima samo letelice sa ošt- 
rim uglovima s malom površinom trenja 

Kosmički brodovi koji su verovatno pre 
mnogo hiljada godina posetili našu pla- 
netu imali su oblik lopte. Na slici se može 
uočiti veličina jedne od mnogobrojnih 
kamenih lopti u poređenju sa savremenim 
automobilima. One se u velikom broju 
nalaze razbacane na oba američka kon- 
tinenta, a naročito ih mnogo ima u 
Kostariki gde su, posmatrane iz aviona ili 
helikoptera, poredane u vidu pravilnih 
geometrijskih figura. 


mogle da probiju gusti omotač — zemljinu 
atmosferu. Ali oštre »igle« — ne mogu se 
smatrati idealnim transportnim sredstvom 
za letove prema zvezdama. 

U alžirskom delu Sahare, u planinama 
Tasili, otkriveni su na mnogim mestima 
crteži koji prikazuju čudne figure u 
bizarnim kostimima sa okruglim šlemo- 
vima i »antenama« na glavama. Ostaje 
utisak da one lebde u vazduhu. Ponegde, 
pored njih nalaze se i velike »lopte«. Na 
jednoj od tih slika, koju je otkrio Anri Lot, 
nacrtana je žena koja za sobom vuče 


muškarca, a pored njih se nalazi »lopta« s 
nekoliko koncentričnih krugova. U gor- 
njem delu lopte vidi se otkriveni otvor iz 
kojeg viri nešto što podseća na TV antenu. 
Desno iz lopte vire dve ruke s raširenim 
prstima. Pet lebdećih figura prate let 
lopte. Na njima su šlemovi bele boje s 
crvenim tačkama. 

Ali tajanstvene kugle ne postoje samo 
na crtežima po pećinama. Plastične, od 
čvrstog kamena, one su razasute na raz- 
nim mestima naše planete, ali ih najviše 
ima na oba američka kontinenta i u 
Kostariki. Ko ih je načinio? I zašto? Na slici 
2 vidi se da one imaju veoma pravilstn 
oblik i da je za njihovu izradu bio neop- 
hodan alat, ali i izvanredna preciznost, 
odnosno znanje kojim naši preci u doba 
izrade kamenih lopti nisu mogli raspolagati 
bez pomoći onih koji su takvim znanjem i 
alatom raspolagali. Dodajmo i to da je 
izrada velikih kamenih lopti predstavljala 
mukotrpan posao, naoko besmislen. Ko ih 
je, dakle, i zašto načinio? 

U odgovoru na ta pitanja, neki ino- 
strani istraživači iznose sledeću pretpo- 
stavku: »Sinovi neba« posetili su našu 
planetu kozmičkim brodovima koji su imali 
oblik lopte. U toku svog relativno kratkog 
boravka na Zemlji oni su tadašnje primi- 
tivne stanovnike naše planete naučili 
mnogim korisnim stvarima i odleteli, 
obećavši da će se opet vratiti na Zemlju. 
Želeći da sačuvaju uspomenu na posetu 
»sinova neba«, tih »božanstava koja su 
doletela sa zvezda«, i želeći da pokažu 
mesto gde bi »sinovi neba« trebalo da 
slete pri svom ponovnom dolasku, naši 
drevni preci su izradili mnoštvo kamenih 
»kosmičkih brodova«. 


U sledećem broju: 
Traganje po drevnim knjigama i 
zapisima. 


Preduzeće PTT saobraćaja 
Beograd, Takovska 2 


POZDRAVLJA ČITAOCE KOSMOPLOVA 
POVODOM SVETSKOG DANA AVIJACIJE 
I KOSMONALUTIKE 

RAKETA — MOTOR 
KOSMIČKIH BRODOVA 


Kosmički brodovi 
VASTOK 


pretpostavke za učešće čoveka u 

kozmičkom letu, tehnička kompozi- 
cija kosmičkih brodova Vastok bila je 
prilagođena izvršenju sledećih osnovnih 
zadataka: Zaštiti kosmonauta od raznih 
spoljnih uticaja prilikom poletanja, odnos- 
no u fazi penjanja, u toku leta po tra- 
jektoriji, odnosno orbiti i najzad, u fazi 
povratka. To se postiglo korišćenjem her- 
metizovane kabine. Zatim, morao se koris- 
titi kompleksni sistem za obezbeđenje 
života kosmonauta (erkondišn, higijenski 
uređaji, rezerve u namirnicama). Korišćeni 
su i instrumenti za kontrolu životnih funk- 
cija kosmonauta putem specijalne radio- 
veze, uključujući direktni saobraćaj brod 
— Zemlja. Primenjeni su takođe auto- 
matski, a delimično i ručni uređaji za up- 
ravljanje raznim sistemima, uključujući i 
sistem za regulisanje leta kosmičkog 
broda. U Vastoku se nalazila i oprema sa 
uređajima i instrumentima za naučne 
oglede u kosmosu i, najzad, sistem za 
sigurno vraćanje kosmičke kabine i 
spašavanje kosmonauta. 

Navedem zadaci i zahtevi ostvareni su 
po obliku, konstrukciji i opremi u Vastoku, 
koji je pružio optimalne uslove za siguran 
let kosmonauta. Pa ipak, radi potpune pro- 
vere broda, pre poletanja Jurija Gagarina 
izvršeno je pet letova bez posade. 

Kao nosač Vastoka korišćena je višeste- 
pena raketa čiji je startni potisak iznosio 
650 Mbp. Vastok se sastojao iz dva glavna 
dela: loptaste kosmičke kabine i dela sa 
uređajima, koji se nadovezivao na kabinu. 
Ti delovi bili su povezani sa četiri spojnice. 
Između kabine i dela sa uređajima nalazili 
su se prstenasti rezervoari s kompri- 
miranim vazduhom za erkondišn, kao i 
mlaznici komprimiranog gasa sistema za 
regulisanje položaja broda. U delu za 
uređaje nalazili su se izvori energije, ure- 
đaji za upravljanje i regulisanje manevra za 
povratak na Zemlju, rezervoar komprimi- 
ranog vazduha sistema za regulisanje polo- 
žaja broda, predajnik mernih podataka i 
goniometrisanje u toku leta, kao i ostali 


D: bi se ispunile mnoge i raznovrsne 


radio-sistemi i TV uređaj sa svojim 
antenama. Čitav taj deo kosmičkog broda 
se posle obavljanja manevra za sletanje 
odvajao od kabine i posle izvesnog 
vremena sagorevao pri zalaženju u gušće 
slojeve atmosfere. 

Masa Vastoka s poslednjim stepenom 
rakete-nosača teška je 6,17 tona, a bez 
poslednjeg stepena 4,73 tone; s posled- 
njim stepenom njegova je dužina iznosila 
7,35 metara. Loptasta kabina imala je 
masu od 2,4 tone i prečnik od 2,3 metra. 
Sa spoljne strane kabina je bila obložena 
specijalnim termozaštitnim slojem, koji je 
strukturu kabine štitio od visokog 
aerodinamičkog zagrevanja pri ulasku u 
gušće slojeve zemljine atmosfere. Korpus 
kabine imao je tri velika otvora, kao i tri 
mala iluminatora od vatrostalnog stakla. 
Kroz vatrostalno staklo, kosmonaut je 
mogao da obavlja svoja vizuelna i foto- 
grafska osmatranja. Radi zaštite od inten- 
zivnog sunčevog zračenja, iluminatori su 
sa spoljne strane opremljeni termozaš- 
titnim žaluzijama koje su se u fazi sletanja 
potpuno zatvarale. Jedan od tri velika 
otvora služio je kao vrata za kosmonauta; 
kroz njih se kosmonaut u vreme poslednje 
faze sletanja, u kojoj se kabina spuštala 
padobranom, mogao sa svojim sedištem 
katapultirati. Prethodno se hermetizovani 
poklopac otvora automatski odbacivao. 
Drugi veliki otvor služio, je za smeštaj 
velikog padobrana kabine, a treći za 
tehnološke svrhe. Oba ova otvora bila su 
za vreme leta u kosmosu hermetički zatvo- 
rena precizno obrađenim poklopcima. Da 
bi se kosmonautu pri ručnom upravljanju 
kosmičkim brodom omogućila tačna vizu- 
elna orijentacija, on je, pored iluminatora 
koji se neposredno nalazio pred njegovim 
sedištem, raspolagao i optičkim uređajem 
za osmatranje koji je tamo bio ugrađen. 

Iznad tog uređaja nalazila se ploča sa 
instrumentima, a ispod ove TV-kamera 
koja je, dopunjujući radio-tehničke preno- 
se medicinskih podataka, za vreme leta 
kontrolisala reakcije kosmonauta. Na ploči 
sa instrumentima nalazili su se merači 

temperature i vlažnosti, sadržaja kiseonika 
i ugljen-dioksida u atmosferi kabine, kao i 
merač vazdušnog pritiska u kabini. Sem 
toga, tamo su se nalazili i merači za 
pritisak sistema za regulisanje položaja, 
brodski časovnik i mali automatizovani 
globus na kome se u svakom trenutku 
mogao odrediti položaj broda u odnosu na 
Zemlju. Globus je, sem toga, služio kao 
pomoćno sredstvo pri započinjanju mane- 
vra za povratak broda na Zemlju. Levo od 
kosmonautovog sedišta nalazili su se 


Fare 


i LUNA 


Kosmonaut u skafandru ležao je na 
konturnom sedištu-ležaju, koji je istovre- 
meno bio izrađen i kao uređaj za izbaci- 
vanje. U sediStu su se nalazila signalna 
sredstva, sistem za provetravanje skafan- 
dra, padobran za kosmonauta, radio i go- 
niometrijski uređaji, rezerva hrane, nadu- 
vni čamac i neke druge sitnice koje bi 
kosmonautu posle sletanja mogle da 
ustrebaju, ako sticajem okolnosti bude 
primoran da duže vreme boravi na nekom 
pustom terenu. Ispod sedišta nalazili su se 
uređaji sistema za sletanje i telemetrijski 
sistem. Ukupna masa svih uređaja, insta- 
liranih u kabini dostizala je 800 kg. 
Pojedini sistemi kosrničkog broda bili su 
predviđeni, s jedne strane, za optimalnu 
sigurnost kosmonauta, a s druge strane, za 
let od maksimum 7 do 10 dana. 

Erkondišn je funkcionisao s normalnim 
vazdušnim pritiskom i normalnim sasta- 
vom vazduha. Temperatura se mogla regu- 
lisati u granicama 12 do 25 C, a vlažnost 
od 30 do 70%. Regeneracija vazduha vršila 
se automatski uz korišćenje odgovarajućih 
hemijskih supstanci i ubrizgavanjem sve- 
žeg kiseonika iz rezervoara. Regenera- 
ciona sredstva, kao i rezerve vode i hrane 
bili su pri svakom letu predviđeni za 10. 


rezervoari sa vodom za piće, komandni 
pult za razne upravljačke sisteme kosmič- 
kog broda, za rezervno regulisanje tempe- 
rature u kabini, goniometar za sletanje i 
jedan magnetofon. Zdesne strane sedešta 
nalazila se poluga za ručno upravljanje 
položajem broda, konteneri sa prehram- 
benim artiklima, aparati erkondišna, elek- 
trični časovnik, TV-kamera za snimanje 
kosmonauta iz profila, radio-prijemnici, 
sistem za asanaciju i delovi za napajanje 
elektroenergijom. 


Odnos Vastoka-1, 
Lunjika-1 i Vashoda-2 


dana. 

Automatski sistem za regulisanje tem- 
perature sastojao se iz dva cirkulaciona 
sistema — za kabinu i za protok tečnosti. 
Oni su u jednom izmenjivaču toplote bili 
međusobno spojeni. Kosmonaut je mogao 
da reguliše temperaturu u kabini, ali je 
ona — u vezi s jačim zagrevanjem spolja, u 
periodu sletanja — ipak bila ograničena na 
određeni maksimum koji se nije mogao 
premašiti. Sistem za regulisanje položaja, 
broda mogao je da radi bilo automatski, 
bilo po ručnim komandama. Osnovni ele- 
menti tog sistema su žiroskopi (žiro- 
skopske platforme) i optički uređaji. Pro- 
mene položaja postizavane su pomoću 
mlaznika s komprimiranim gasom koji su 
se nalazili na raznim mestima kosmičkog 
broda. 

Zaštitu od kosrničkog zračenja pružala 
je već i sama konstrukcija broda. Pri izne- 
nadnim pojavama radijacije kosmonaut je 
mogao da koristi hemijske zaštitne prepa- 
rate. Za utvrđivanje radijacione opasnosti 
na i u kosmičkom brodu nalazili su se razni 
dozimetri, čiji su podaci automatski emito- 
vani na Zemlju; Radio-uređaji kozmičkog 
broda obuhvatali su jedan predajnik za 
praćenje putanje (19,995 MHz), jedan 

primopredajnik u UKT-području (143,625 
MHz) i dva primopredajnika u kratkotala- 
snom području (9,019 i 20.006 MHz), 
jedan prijemnik radio-komandi i uređaje 
za prenos mernih vrednosti i TV slika. 
Antene su se nalazile na spojnicama koje 
su spajale kabine sa delom broda u kome 
su se nalazili uređaji. Izvori za napajanje 
broda elektroenergijom bili su predviđeni 
za desetodnevni rad. 

Program leta previđao je uglavnom tri 
faze: poletanje do uvođenja u orbitu, 
slobodan let po orbiti po utvrđenom prog- 


SPUŠTANJE VASTOKA: 1. Kapsula se sta- 
bilizuje, 2, Sedište sa kosmonautom se 
izbacuje, 3. Otvara se kočeći padobran, 4. 
Širi se padobran za prizemljenje, 5. Kap- 
sula se lagano spušta. — A — Odbačena su 
vrata iznad sedišta, B — Kosmonaut u 
sedišiu, C — Sedište se stabilizuje, D — Širi 
se padobran, E — Sedište je odbačeno, F 
— Kosmonaut sa padobranom, G — 
Prizemljenje kosmonauta sa neophodnom 
opremom. 


ramu i manevar sletanja. Posle uvođenja u 
orbitu, odbacuje se poslednji stepen rake- 
te-nosača. Pre započinjanja manevra sleta- 
nja, kosmički brod se dovodi u potreban 
položaj pomoću sunčanog senzora i sis- 
tema za regulisanje položaja broda. Tada 
se rakete za kočenje aktiviraju sa zemalj- 
ske baze, ili ih po potrebi aktivira sam kos- 
monaut. Kada gorivo u kočećim raketa- 
ma sagori, deo sa uređajima odvaja se 
od kabine. Trajektorija slobodnog leta 
odabirala se uvek tako da kosmički brod i 
u slučaju kvara sistema za kočenje, posle 
maksimum 10 dana mora da sleti usled 
kočećeg dejstva atmosfere Zemlje. Sistem 
za slelanje i spašavanje kabine stupao je u 
dejstvo kada je kabina dostizala podzvuč- 
nu brzinu. U normalnom slučaju, kosmo- 
nauti su se spuštali na zemlju ne u kabini, 
već su iz nje izbacivani zajedno sa 
sedištem. Radi toga se na visini oko 7.000 
metara najpre automatski otvarao izlazni 
otvor, a dve sekunde posle toga kosmo- 
naut je sa sedištem bio katapultiran. 
Ubrzo zatim otvarao se padobran. Na 
4.000 metara odvajalo se sedište i padalo 
na zemlju, dok je kosmonaut produžavao 
da se spušta padobranom brzinom od oko 
6 m/sek. Na padobranu kosmonauta na 
traci od oko 15 m visio je kontejner s 
rezervom hrane, pomoćnom opremom i 
gumenim naduvnim čamcem koji se u 
slučaju pada u vodu automatski punio 
komprimiranim vazduhom. Na visini od 
4.000 m stupao je u dejstvo i sistem za 
spuštanje kabine. Pri tome se najpre odva- 
jao poklopac otvora za padobran i oslo- 
bađao padobran za kočenje. Na visini od 
2.500 metara, padobran za kočenje oslo- 
bađao je glavni padobran. Ako je kos- 
monaut u toku čitavog spuštanja ostajao u 
kabini, onda je izlazni otvor ostajao stalno 
zatvoren i on bi ga otvarao tek posle 
spuštanja na zemlju. Takvo  slelanje, 
odnosno spuštanje na zemlju koristila je 
Valentina Terješkova sa Vastokom 6. 

Svi uspešni letovi brodova serije Vastok 
doneli su čitav niz naučnih i tehničkih 
informacija koje su iskorišćene pri leto- 
vima brodova serije Vashod. 


NA ZADNJOJ KORICI NALAZI SE CRTEŽ 
VASTOKA, SA DETALJNIM OPISOM. 

Odbrana od strategijskih raketa œ) 


ofanzivnih strategijskih raketa, stvara 

raznim merama ometanja protiv- 
raketne odbrane, napadač može da koristi 
i rakete koje pred svojim ciljem izbacuju 
više bojnih (nuklearnih i termonuklearnih) 
glava. One se tada, ako je reč o prostorno 
velikom cilju, obrušavaju pojedinačno sa 
većim međusobnim odstojanjima, i rasto- 
janjima. Uništavanje takvih bojnih glava 
predstavlja, po mišljenju nekih inostranih 
stručnjaka, gotovo nerešiv problem. 


Pe: teškoća koje pri primeni svojih 


Raspoznavanje stvarne bojne glave rakete 


Teoretski postoji mogućnost da raketa, 
ih njena bojna glava, posle ulaska u atmos- 
feru, leti ka cilju na maloj visini, tj. ispod 
»radarskog kišobrana« branioca. 

Iz izloženih podataka, koji verovatrio ne 
iscrpljuju sve mogućnosti primene lažnih 
ciljeva i otežavanja dejstva protivraketne 
odbrane, vidi se da je tačno raspoznavanje 
bojne glave, naročito u nedostatku vreme- 
na, izvanredno težak zadatak. Njegovo re- 
šenje zavisi uglavnom od dejstava pove- 
zanih sa povratkom rakete u gušće slojeve 
atmosfere. Ako se bojne glave (prava i laž- 
ne ili veći broj pravih) nalaze na manjem 


le 
hii 


Radarska stanica AN/FPS-49 


međusobnom rastojanju i odstojanju, 
onda postoji mogućnost da se sve unište 
jednom jedinom antiraketom. Međutim, 
ako one doleću sa većim međusobnim 
odstojanjima i rastojanjima, onda se zbog 
nemogućnosti tačnog identilikovanja mo- 
raju pojedinačno uništavati. Stoga neki 
inostrani stručnjaci smatraju da PRO 
(protivraketna odbrana) treba da dejstvuje 
kada se raketa, tj. njeni delovi (glave) 
nalaze u temenu trajektorije, gde njihovo 
rasturanje još nije veliko, ili da treba 
sačekati ponovni ulazak delova rakete u 
atmosferu, da bi se pri velikom rasturanju 
lakše mogli identifikovati i pri tom uništila 
stvarna bojna glava. 

U sistemu američke PRO predviđa se 
primena dva metoda za raspoznavanje ra- 
kete, odnosno bojnih glava: radarski i 
pomoću atmosferske filtracije. 

Suština prvog metoda svodi se na sle- 
deće: 

Radarska stanica za tačno raspoznava- 
nje ciljeva prima signale odbijene od stvar- 
nih i lažnih ciljeva. Kompjuter, povezan sa 
tom stanicom, detaljno analizira i srav- 
njuje te signale s etaloniziranirn signalima 
bojnih glava iz memorije kompjutera. Sig- 
nali koji odgovaraju etaloniziranim smatra- 
ju se signalima stvarne bojne glave. 

Ogledi su pokazali da se tim metodom 
za sada ne može pouzdano rešiti zadatak 
raspoznavanja cilja. 

Drugi metod — raspoznavanje cilja po- 
moću atmosferske filtracije — zasniva se 
na tome što su bojne glave po pravilu teže, 
imaju pravilan konusan oblik i u atmosferi 
lete brže od lažnih ciljeva, od kojih se 
razlikuju težinom i oblikom. Rezultati 
ogleda, izvršenih u SAD, pokazuju da je 
mogućno razlikovati bojne glave od lažnih 
ciljeva čiji je težinski odnos 20:1 na vi- 
sinama od 60 do 80 km i manjim. Sigurnije 
raspoznavanje ciljeva postiže se na visi- 
nama od 30 do 60 km, ali tada za uništenje 
bojne glave preostaje malo vremena. 

Pri ocenjivanju mogućnosti PRO i teži- 
ne problema koje ona mora da rešava 
mora se uzeti u obzir još jedna veoma 
važna činjenica. 


Veštačka jonizacija otežava PRO 


Visinske nuklearne i termonuklearne 
eksplozije jako utiču na rasprostiranje ra- 


52 


E rasa. 130 ste 
Sretni? 23 
POCETNE ENA u 


sA 


Brena 


(vagtuaa izveo 


sredstava 
sistema 


Šema osnovnih 
centra odbrane 
»Nike-zeus« 


dio-talasa zbog snažne radijacije koja nas- 
taje posle eksplozije, Strujanja neutrona, 
gama-zraka, beta-čestica, rendgenskih i 
ultraljubičastih zraka jako jonizuju atmos- 
feru. Prisustvo slobodnih elektrona u 
atmosferi utiče na rad radio-tehničkih 
sredstava jer slabe energiju talasa, odnos- 
no signala. Amerikanci su ustanovili da 
eksplozija bojna glave od 50 MT 
(megatona) na visini od 80 km izaziva 
prekid radio-veza u trajanju od gotovo 
jednog dana u prečniku od oko 8.000 km, 
Posle eksplozije magatonskog punjenja na 
pomenutoj visini može doći do prekida 
veza u trajanja od 17 minuta od tri časa, 
Dejstvo sekundarne radijacije može da 
produži to vreme. 

Jonizacija atmosfere može stvoriti 
znatne smetnje u rasprostiranju radarskih 
signala. 

Ona se stvara neravnomerno i raspro- 
stire po kanalima različite gustine duž 
silnica Zemljinog magnetskog polja. To 


Nuklearne eksplozije ometaju pravilno 
funkcionisanje radarskih odbrambenih 
sistema. 


utiče na rasprostiranje radarskog snopa, 
izazivajući pojave slične treperenju zvezda, 
neravnomerno odbijanje radarskih signala 
od jonizovanih delova atmosfere i prigu- 
šivanje radarskih signala. 

Jačina prigušivanja radarskih signala 
zavisi od visine i jačine nuklearne eksplozi- 
je, vrste i frekvencije radarskih uređaja. 
Kod radara velikog dometa gubici u jačini 
signala (prigušivanje) smanjuju sposobnost 
radara da otkriva ciljeve na većim dalji- 
nama, 

I radari za vođenje antiraketa takođe 
su podložni uticaju nuklearne eksplozije, 
Stručnjaci na Zapadu smatraju da tačnost 
vođenja antiraketa može biti znatno uma- 
njena ako se, kao posledica eksplozije, 
oslabi borbena sposobnost radarskog sis- 
tema za rano otkrivanje i praćenje daleko- 
metnih raketa i radara za vođenje anti- 
raketa, 

Nuklearne eksolozije na manjim visi- 
nama ili bliže Zemijinoj površini izazivaju 
jake elektromagnetske impulse koji mogu 
da izazovu topljenje provodnika i da unište 
elektronske komponente radarskih ure- 
đaja. 

Za sada još nije poznato kakve mere, u 
svetlu navedenih činjenica, može PRO pre- 
duzeti radi svog neprekidnog i besprekor- 
nog funkcionisanja u uslovima serijskih 
nuklearnih udara koje bi nuklerane sile 
verovatno primenjivale u slučaju even- 
tualnog rata. 


U sledećem broju: Priprema antirakete 
i uništenje dalekometne rakete. 


53 


ESAD JAKUPOVIĆ 


KIBERNETIKA 
ŠTA JE TO? (3) 


TEHNIKA RAČUNARA 


Čovek prirodu kopira još od najranijih 
vremena. Ali njeno najveće delo, čoveka, 
samoga sebe — počeo je kopirati tek u po- 
slednje tri decenije. Ljudi su mašine odu- 
vek sebi prilagođavali (fiziološkim i psiho- 
fiziološkim osobinama, visini, dužini ruku, 
obliku prstiju), ali tek od nedavno počeli su 
da im daju nešto od svojih osobina. 
Današnje mašine sve manje liče na 
nekadašnje mašine u klasičnom smislu te 
reči, ali zato su sve sličnije živim bićima 
(mada su, zasad, nerazumne). To je 
neizbežan paradoks kibernetike: mašine 
počinjemo gledati kao ljude (učimo ih da 
gledaju, slušaju, a kasnije ćemo ih možda 
naučiti i da osećaju), a ljude kao — mašine 
— način obavljnja autoregulacionih radnji, 
uticaj rasporeda atoma i molekula na 
razum). 

U prvom nastavku ove serije dali smo 
šemu principa autoregulacije, koji važi i za 
žive organizme i za mehanizme. Govoreći 
o bionici, u drugom nastavku, uklopili smo 
u tu šemu žive organizme (uključujući i 
čoveka). Pogledajmo sada (kako se u tu 
šemu uklapaju mehanizmi (mašine). 


MAŠINE SA AUTOREGULACIJOM 


Proces kupovine marke iz automata 
odvija se prema šemi A (vidite sliku). 
Ubacivanjem novčića od 50 para zadali 
smo program »izbacite marku od 50 
para«. Mehanizam u automatu zauzima 
određeni položaj (upravljanje), a zatim 
izbacuje marku (izvršenje). 

Nešto složeniji je proces koji se dešava 
u fenu za sušenje kose (odgovara mu šema 
B). Uključivanjem u naponsku mrežu zadali 
smo program »izbacivati topli vazduh«. 
Struja je protekla i uključila grejač i ven- 
tilator (upravljanje). Ventilator izbacuje za- 
grejani vazduh (izvršenje). Međutim, kada 
se grejač pregreje (i postoji opasnost da se 
fen pokvari), bimetalna sklopka ga isklju- 
čuje. Dakle, kod fena je iskorišćen princip 
autoregulacije: ovisno o visini temperature 
bimetalna sklopka isključuje, odnosno 
uključuje grejač. 

Daleko je složenija autoregulacija kod 
elektronskih računskih mašina (ERM). 


zadatka 


nekog 
(objašnjenja su u tekstu). Legenda: 1. 


Tri načina izvršenja 
program, 2. upravljanje, 3. izvršenje, 4. 
kontrola, 5. samoizbor, 6. memorija 


Ona već podseća na autoregulaciju kod 
čoveka. Sa šeme C vidi se da postoje i 
blokovi sa memorijom i samoizborom. 
Koristeći kontrolne podatke i podatke iz 
memorije, ovakva mašina je u stanju da 
analizira novu situaciju i da sama izabere 
najbolji način za izvršenje programom 
određenog zadatka. 

Covek je dosta davno otkrio da se 
složeni živi organizmi sastoje od zaista 
prostih elemenata — ćelija — a one, opet, 
od nekoliko drugih prostih elemenata. Ne- 
uroni mogu da provode ili ne provode 
struje, i čitav taj toliki jednostavni sistem 
je, znači, baziran na električnoj osnovi. 
Ljudi su uvek koristili ono što je priroda 
(zahvaljujući milenijumima i principu se- 
lekcije) vešto rešila. Zato su oni složene 
uređaje pokušali napraviti od prostih ele- 
menata. Tako se došlo do veštačkog ne- 
urona. Jasno je da takva veštačka nervna 
ćelija nije sposobna za deobu (odnosno 
razmnožavanje), što opet znači da joj 
građa nije ni najmanje slična građi pravog 
neurona. Sličnost je u onom bitnom: 

postoji više ulaza, od kojih svaki (ako se 
na njega dovede impuls) može promeniti 
stanje ćelije — i jednog izlaza na kojeg se 
mogu priključati nove ćelije. Ako na bilo 
koji od ulaza stigne signal (dovoljno visok) 
on će promeniti stanje neurona. Sledeći 
signal, koji može stići na bilo koji od ulaza, 
vratiće ćeliju u prvobitno stanje. Znači, 
delovanje ćelije je, samo za sebe, vrlo 
jednostavno; postoje samo dva moguća 
stanja. Složenost mehanizma sa veštačkim 
neuronima ogleda se tek u bezbrojnim 
mogućnostima raznih međusobnih veza 
neurona i njihovih veza sa drugim ele- 
mentima (koji su kod mašina neizbežni). 


= oi PTIĆ U 
sr KONTAKTI 


TtLu 
NEUROMWA 


Šema modela veštačkog neurona 


Veštački neuron se može napraviti od 
feritnog torusa (prstena). Priključci za ula- 
zne signale i za izlazni samo se provuku 
kroz torus. Feritna jezgra se koriste kod 
operativne memorije ERM, zatim u 
logičkim (i, ni, ili, nili) kolima. 

ELEKTRONSKE RAČUNSKE MAŠINE 

Prva ERM (kompjuter, računar) sagra- 


đena je 1964. godine, za potrebe američke 
vojske. Nazvana je ENIAC. Imala je 18.000 


Šema odvijanja radnih procesa 
kod kompjutera 


elektronskih cevi, a bila teška 30 tona; za- 
uzimala je površinu od 150 m“ i u sekundi 
izvodila 10.000 sabiranja. S obzirom da do- 
bar operator može uz pomoć mehaničke 
računske mašine izvesti do hiljadu sabi- 
ranja u toku dana, očigledna je ogromna 
prednost ERM. 

Kompjuteri operišu u binarnom (dvoj- 
nom) sistemu, koji ima samo dve cifre: Oi 
1. Takav sistem je najprihvatljiviji, jer kroz 
električno kolo struja može da teče, ili ne 
teče. Kod ERM se koriste strujni impulsi 
(struja veoma kratkog trajanja), čija je 
veličina uvek ista. Takvim impulsima se 
može predstaviti neki broj ili poruka; može 
se, dakle, dati kodirana informacija. 

U broj 7 »Kosmoplova« doneli smo 
iscrpniji i konkretnijd napis o kompjute- 
rima, pa upućujemo čitaocima da ga pro- 
čitaju. Ovoga puta ćemo sasvim uopšteno i 
ukratko objasniti princip rada ERM. 

Da bi ERM izvršila zadatak, potrebno je 
izraditi vrlo precizan program (koji mora 
obuhvatiti sve što kompjuter treba da 
uradi) i dati ga u vidu impulsa. Program se 
prvo razradi, a zatim bušenjem rupica 
prenese na karticu ili traku. Kartica (traka) 
se zatim ubacuje u ulazni sklop, koji 


pomoću svetlosnog zraka i fotoćelije 
pretvori program u niz impulsa. Povorka 
impulsa 


odlazi u operativnu memoriju, gde se 
zabe-leži. Uz pomoć spoljne memorije 
(koja čuva razne neophodne i stalne 
podatke), aritmetičkog sklopa) koji obavlja 
potrebne operacije) i komandnog sklopa 
(koji koordinira izvršenje svih operacija), 
izvršava se programom predviđeni zada- 
tak. Aritmetički sklop izvršava operacije 


"Beka 


Ko TRATKLA bik Mami 
MEMJBIA 
“ 


u. od A à A ; 
y RER 


Za programiranje kompjutera, 
ostalog, koriste se i bušene trake. Računar 


između 


može biti podešen da »raspoznaje« i 
pisani tekst, ali pod uslovom da su slova za 
to prilagođena, kao ova kojima je ispisano 
»Kosmoplov« 


korak po korak (prema programu), a 
međurezultati se beleže u operativnoj 
memoriji (koja je obično sastavljena od 
mreže velikog broja malih feritnih jezgara). 
Konačan rezultat se beleži u spoljnoj 
memoriji (promenom magnetnog stanja 
na traci — slično kao kod magnetofona). 
Konačno se, po nalogu iz komandnog 
sklopa, rezultat u, vidu kratkotrajne 
povorke impulsa prenosi u izazni sklop. 
Ovaj poslednji sklop beleži rezultat na 
traku. Kasnije se taj rezultat može usporiti 
i dati na čoveku dostupniji način (na 
ekranu osciloskopa, ili otkucan speci- 
jalnom pisaćom mašinom). 

Ovakve mašine operišu brojkama i zato 
se zovu digitalne (digit — cifra, na 
engleskom) ERM, odnosno DERM. Postoje, 
međutim, i mašine koje ne operišu broj- 
kama nego modelima, odnosno raznim 
vrednostima električnog napona. Modeli 
mogu biti logiko matematički ili pred- 
metno-matematički. Prva vrsta modela 
opisuje veze i zavisnost među objektima, 
utvrđujući određene strukture pojmovima 
logike i matematike. Objekti ne moraju biti 
materijalni. Predmetno-matematički mo- 
deli se koriste i bez ulaženja u opšte 
fizikalne zakonitosti, već = izučavajući 
konkretne procese na objektima, imajući u 
vidu određena geometrijska i fizikalna 
svojstva i zadane uslove. 

Mašine koje operišu modelima nazivaju 
se analogne ERM (AERM). One rešavaju 
jednačine, opisujući ovaj ili onaj proces 
(povećanje i smanjenje napona u elek- 
tričnom kolu, promene nivoa podzemnih 
voda, snabdevanje rudnika vazduhom itd), 
pri čemu se određene matematičke 


operacije (integriranje, diferenciranje, 
množenje itd) izvršavaju u pojedinim 
blokovima. 


ČETIRI GENERACIJE ERM 


Moglo bi se reći da se geneza 

elektronskih računskih mašina može 
raščlaniti u četiri faze. 
Prva generacija ERM proizašla je iz 
elektromehaničkih računara (kakvi se i 
danas mnogo koriste u kancelarijama). 
Takvi kompjuteri sadržavali su po više 
hiljada elektronskih cevi nabijenih u če- 
lične sefove. Kad bi se takvim elementima 
pokušao napraviti potpun model ljudskog 
mozga, »elektronski mozak« bio bi velik 
kao neki ogromni neboder i teško da bi ga 
vode Dunava mogle rashladiti. 

Pojava poluprovodničkih elemenata 
porodila je novu generaciju računara. 
Tranzistori imaju bar dvadesetak puta duži 
vek trajanja, malih su dimenzija, troše 
malu energiju, ne zahtevaju hlađenje — to 
su sve izvanredne prednosti u odnosu na 
cevi. Onda je došlo do prave poplave sve 
novijih poluprovodničkih elemenata: tu- 


Mikroelektronika je temelj tehnike računa- 
ra. Gore: uvećana šema jednog sklopa. 
Dole: povećan detalj iz gornjeg levog ugla 
prve slike. Zapanjujuća je složenost i mala 
veličina tih mikro-sklopova. 

nel-diode, VF tranzistori, optotroni, krio- 
sari, teknetroni,  spacistori, = kriotroni, 
persistori, parametrom, ovonici... Račun- 
ske radnje su se ubrzale; takvi ERM izvode 
i preko 30 miliona operacija u minuti. 

Tehnika naparivanja određenog mate- 
rijala na staklenu ili metalnu ploču (to se 
vrši u vakuumu), dovela je na svet treću 
generaciju računara. Taloženje se obavlja 
kroz maske — geometrijske šablone. 
Slojevi su debeli svega oko 100 angstrema 
(1 angstrem iznosi 10 " cm), a može ih biti i 
nekoliko desetina. U kubni decimetar 
takvih blokova može stati i 350.000 šema! 
Brzine su opet vrtoglavo porasle. 

Otkriće lasera bilo je uvod u pojavu 
četvrte generacije računara. Mada je 


kretanje električnih impulsa preko milion 


ČULNI I IZVRŠNI ORGANI ERM 


Ultrabrze računske mašine liče na ne- 
kakav izolovani mozak čije iskustvo i delo- 
tvornost zavise od naše intervencije. Ali 
automatizaciji ne trebaju izolovani mozgo- 
vi već sistemi koji odgovaraju živom biću, 
sa receptorima (čulni organi) i efektorima 
(izvršni organi). Stvar je u tome što u 
fabrikama treba zameniti ljudsku snagu 
(fizički rad, percipiranje, pamćenje, dono- 
šenje odluka) raznim mehaničkim, elek- 
tričnim, elektronskim uređajima. ERM će 
biti centar automatizovane fabrike, ali 
nikada se (ma koliko daleko išli u auto- 
matizaciji) fabrika neće pretvoriti u 
elektronsku računsku mašinu. Računar je 
»mozak«, ali automatizacija sama po sebi 
podrazumeva proizvodnju nečega, a za to 


puta brže od kretanja »nervnih struja« u 
ljudskom telu, to je ipak ograničena 
brzina. Zato se pokušavaju koristiti zraci 
svetlosti. Ulogu ćelije igraju atom ili 
molekul. Zracima iz sistema lasera menja 
se struktura atomskih i molekularnih veza i 
tako na fantastično malii prostor unosi 
izvanredno velik broj podataka. Okto- 
elektronika (optička elektronika) biće u 
stanju da stvori optički bionički računar u 
kojem će neuroni čak i »odumirati«) kao 
što odumiru i pravi neuroni u ljudskom 
mozgu). Predviđa se da će se doći i d 
računara koji će moći obavljati čak 107 
logičkih operacija u sekundi. Takve ERM će 
to postići istovremenim obrađivanjem 
desetina hiljada »slika« sa podacima, i 
trenutnim uzimanjem pravih podataka. 


Ordinator CII 10070 iz jednog 
od tri centra za kontrolu vaz- 
dušnog saobraćaja Francuske 


su neophodni receptori i efektori. 

»Cula« računara u stvari su njegovi 
periferni uređaji. Kamera zamenjuje oči; 
mikrofon zamenjuje uši, mehanička klešta 
zamenjuju ruke. Na Stanfordovom univer- 
zitetu u Kaliforniji, na jednom računaru 
proučava se efikasnost sistema »oko- 
ruka« (bolje rečeno, »kamera-klešta«). 
Ogromna pažnja poklanja se i »ušima« 
računara: veliki broj naučnika proučava 
govor (krivulje pritiska), želeći da mašinu 
»nauče« da »razume« ono što joj se 
rečima saopštava. 

Fantastični računari iz filmova »2001: 
svemirska odiseja« i »Barbarela«, raz- 
mišljaju, crtaju, diskutuju sa sagovor- 
nicima. Hoće li nešto takvo jednom biti 
mogućno? 2 

U sledećem broju: LOGIKA MASINA 

BORIS PANOVKIN, doktor fizičko-matematičkih nauka 


VANZEMALJSKE CIVILIZACIJE I 
KIBERNETIKA 


APN specijalno za »KOSMOPLOV« 


Možda ćemo u relativno bliskoj budućnosti otkriti druge civilizacije i uključiti 
se u transzvezdane kontakte. Možda se takve civilizacije već nalaze u vidnom 


polju naših aparata i uređaja, ali ih mi »ne primećujemo?« Možda su drugi sveto- 
vi sasvim različiti od našeg, pa ih nikada nećemo moći shvatiti i razumeti? 
Ovu dilemu pokušava da objasni poznati sovjetski naučnik Boris Panovkin.. 


Rešavanje jednog od najsloženijih i 
najefektnijih problema astronomije — ot- 
krivanja drugih civilizacija u vasioni — zah- 
teva angažovanje fundamentalnih ideja i 
pojmova drugih savremenih nauka, koje su 
do sada imale malo veze sa astronomijom. 

Na osnovu mnogih astronomskih činje- 
nica može se pouzdano tvrditi da među 
stotinu milijardi zvezda koje sačinjavaju 
našu galaksiju, postoje mnoge koje imaju 
svoje planetne sisteme. U mnoštvu planet- 
nih sistema mogu se naći planete sa 
ustavima koji omogućuju pojavu i razvitak 
visokoorganizovanih formi materije, to jest 
života i razuma. Ako uzmemo u obzir da 
osim naše galaksije i vidljivog dela vasione 
postoji još mnogo dragih galakasija sa sli- 
čnim ili većim brojem zvezda, onda je 
tvrđenje o postojanju mnogobrojnih nase- 
ljenih svetova još pouzdanije. 

Ako zaista postoje druge civilizacije, 
kako ih otkriti? Rastajanja u vasioni su 
ogromna. Čak i najbližu zvezdu od naše 
planete deli nekoliko svetlosnih godina. 
Bili bismo suviše optimisti ako bismo ve- 
rovaii da civilizacije postoje u susednim 
planetnim sistemima. Proračuni pokazuju 
da srednje rastojanje do najbližih civili- 
zacija iznosi, po svoj prilici, stotine i hiljade 
svetlosnih godina. Na takvim rastojaniima 
optički teleskopi nisu u stanju da otkriju 
bilo kakve manifestacije delovanja društ- 
va, čak i sa najrazvijenijom tehnologijom. 
Druga su stvar radioteleskopi. 


Možda ih vidimo, ali ne shvatamo? 


Radio je najpouzdanije i najpogodnije 
sredstvo veze na kosmičkim rastojanjima. 
Moglo bi se očekivati da na određenoj 
etapi svog razvitka civilizacija neižbežno 
otkrije i koristi sredstva radio-veze. Ako 
uzmemo da civilizacije u vasioni teže 
uzajamnim kontaktima, razmeni informa- 


cija i (u slučaju visoko razvijenih — »super- 
civilizacija«) održavaju intenzivne veze sa 
svojini kosmičkim brodovima, koji braz- 
daju prostranstvima svemira, onda se 
otkrivanje takvih civilizacija može pokušati 
pomoću veoma osetljivih radioteleskopa. 
Sve to omogućilo je da se pre nekoliko 
godina javi ideja o otkrivanju kosmičkih 
civilizacija radioastronomskim metodama, 
Međutim, ubrzo su iskrsle mnoge 
teškoće. Sve doskora mi smo pretpo- 
stavljali da su nam druge civilizacije veoma 
slične. Da bi se dešifrovali signali van- 
zemaljske civilizacije treba biti ubeđen da 
su osnovni pojmovi i shvatanja te 
civilizacije slični našim. Ali određivanje 
pojmova i shvatanja formira se kao 
rezultat razvitka u određenim uslovima. | 
ako nam se zakonomernost nastanka u 
različitim mestima vasione visokoorga- 
nizovanih oblika materije čini očiglednim, 
ipak je malo verovatno da postoji sličnost 
njihovih konkretnih formi. Sa stanovišta 
savremene nauke izgleda naivno mišljenje, 
i ničim nije dokazano, da svaka »kva- 
zibiosfera« u vasioni (sredina s dovoljno 
raznovrsnim uslovima, pogodna za nasta- 
nak visokoorgamzovanog sistema živih 
bića) obavezno ranije ili kasnije stvara 
»čovekoliki« razum, a zatim i tehnološki 
razvijenu civilizaciju, u opštim crtama istu 
kao što je zemaljska. Najverovatnije je da 
se putevi evolucije u različitim mestima 
kosmosa frapantno međusobno razlikuju. 
U principu možemo dešifrovati poruku 
civilizacija nama sličnih. U tom slučaju si- 
stem pojmova bi, uz poznato sažimanje, 
mogao da se emituje u vidu »radiograma«. 
Za civilizaciju koja prima poruku zadatak 
se svodi na »odgonetanje« smisla poje- 
dinih znakova poruke, a za civilizaciju koja 
»šalje« poruku — u postupnoj i strpljivoj 
obuci primaoca u shvatanju smisaonog 
značaja simbola, koji se mogu ponekad 

ilustrovati svojevrsnim »očiglednim pri- 
ručnicima«. 

Ali kako otkriti one civilizacije, koje ne 
traže kontakt sa civilizacijama sebi slič- 
nim? Kako uopšte možemo kvalifikovati 
nešto kao »civilizaciju« i kakva svojstva 
treba da ima objekt koji istražujemo da bi 
ga mogli nazvati »civilizacijom«? Možda 
mi već odavno posmatramo druge 
civilizacije, ali nismo u stanju da ih 
»shvatimo«. 


Ključevi saznanja u teoretskoj kibernetici 


Pred naukom se pojavio problem 
određivanja kriterijuma »veštačkog objek- 
ta«. Taj problem, govoreći uopšteno, nije 
astronomski. On se rešava pomoću 
metoda i ideja niza naučnih disciplina, koje 
su objedinjene pod kibernetikom. Upravo 
kibernetički metodi omogućuju da se 
klasifikuju različiti sistemi po stepenu 
njihove organizovanosti i po funkcionalnim 
sposobnostima. U principu (mada taj 
zadatak nije mnogo daleko od konačnog 
rešenja) mogu se naći u toj klasifikaciji 
mesta za sisteme koji su po svojim 
»sposobnostima« slični zemaljskoj civili- 
zaciji i, na taj način, ne samo jasno 
formulisati pojam  »civilizacije«, već i 
utvrditi kakve su specifičnosti u »pona- 
šanju« sistema karakteristične za civili- 
zacije. Time bi bio rešen problem o kriterij- 
umu  »veštačkog objekta. U klasu 
kosmičkih civilizacija bile bi uvrštene i 
»čovekolike« civilizacije, i druge »forme 
razumnog postojanja«, ukoliko one pose- 
duju određene parametre, na osnovu kojih 
bismo mogli da sudimo da li je pred nama 
zaista visoko-specijalizovan sistem, sposo- 
ban za svrsishodnu delatnost. U duhu 
savremenih kibernetičkih principa može- 
mo uslovno smatrati i »razumom« ili čak 
»civilizacijom« sve sisteme koji ne samo 
»prosto žive« u svojoj sredini, već su u 
stanju da čuvaju i obrađuju informaciju 
u šifrovanoj (znacima obeleženoj) formi, 
koje umeju da obavljaju logičke operacije i 
da koriste stečeno znanje u usmerenoj, 
unapred planiranoj delatnosti. Tada ne- 
ćemo biti ograničeni mogućnošću da 
proučavamo samo belančevinastu formu 
života, niti ćemo tražiti jedino bića koja su 
nam slična i nadati se na potpuno 
uzajamno razumevanje s njima. 

Ali i stvaranje pouzdane klasifikacije, na 
bazi određenih svojstava u »ponašanju«, 
ne eliminiše sve teškoće. Mogućnost 
neposredne primene kriterijuma o »veš- 
tačkom objektu« imala bi značaj samo ako 
bismo mogli da taj objekat proučavamo i 


vršimo eksperimente direktno na njemu. 
Metod »crne kutije« 


Metod proučavanja objekta s nepoz- 
natim svojstvima, uz postojanje kriteri- 
juma po kojima on pripada ovoj ili onoj 
klasi, karakterističan je za kibernetiku i 
naziva se metodom crne kutije«. Pod 
crnom kutijom se podrazumeva objekat 
koji se ispituje, koji ima »pristup«, gde 
postoji mogućnost njegovog proučavanja i 
posmatranja, kao i »izlaz« — odgovarajuća 
reakcija crne kutije na spoljne uticaje. 
Pretpostavlja se da istraživač ne može 
neposredno izučavrati unutrašnju gradnju 
objekta. Ako uspemo da proučimo zakone 
veze »pristupa« (delovanja) s »izlazom« 
(reakcijom), onda se u principu može 


utvrditi karakter crne kutije i stvoriti 
prilično tačan model koji objašnjava 
njegovu građu. 

Međutim, u slučaju vanzemaljskih 


civilizacija »normalnu« situaciju u izuča- 
vanju crne kutije imali bismo samo pri- 
likom neposrednog posmatranja uzajam- 
nog dejstva između civilizacije i njene 
sredine. Slična situacija za sada se realizuje 
samo u naučno-fantastičnoj literaturi kada 
se, doletevši na tuđu planetu, kosmonauti 
susreću sa oblicima života koji su drugačiji 


Radio-teleskop u institutu za fizička istra- 
živanja na Krimu. Prečnik antene 18 m. 

od zemaljskih. Kosmonauti moraju da reše 
kakve »predmete« treba da smatraju 
»živim« i »razumnim«. Postoji mogućnost 
delovanja na »pristup« sistema koji se 
proučavaju pomoću različitih eksperimen- 
talnih metoda, ubrajajući tu i »misaoni« 
(pokušaj da se vode »pregovori«). Moguće 
je takođe dugo posmatranje reakcija 
objekata na raznovrsne spoljne uticaje 
sredine. 

Ali zasad se istraživači, nastojeći da sa 
Zemlje otkriju »ćutljivu« kosmičku civili- 
zaciju, nalaze u mnogo težem položaju. 
Oni su prinuđeni da proučavaju crne kutije 
»bez pristupa«. Astronom je lišen moguć- 
nosti da eksperimentiše s objektom i da 
menja uslove njegove egzistencije. On mo- 
že jedino da proučava elektromagnetno 
zračenje, u kome su »pristupna delovanja« 
i izlazne reakcije »isprepletene« u složenu 
kombinaciju signala, 

U nekim slučajevima u emitovanju 


takvih crnih kutija »bez pristupa« mogu se 
otkriti specifična svojstva, koja svedoče o 
određenom nivou organizovanosti objekta 
koji zrači, emituje. Ali i kad se otkriju u 
kosmičkim signalima različita specifična 
svojstva, ne može se odmah odgovoriti na 
pitanje potiče li taj objekat iz klase 
»civilizacije«. Može se, recimo, ustanoviti 
da objekat poseduje »veće sposobnosti« 
od »prostog fizičkog objekta«. To bi bilo 
važno otkriće novih po kvalitetu pojava u 
kosmosu. 

Kibernetički metodi, pri pravilnom ko- 
rišćenju, svakako će obogatiti mogućnost 
svestranog proučavanja kosmičkih obje- 
kata. Nema sumnje da će teoretska 
kibernetika pri rešavanju problema 
vanzemaljskih civilizacija igrati istu ulogu 
kakvu igra teoretska fizika u savremenoj 
astrofizici. Jednom reči, kontakti s drugim 
civilizacijama bez kibernetike izgledaju 
nemogući. 


ZEMLJA — »PULSAR« 


MALI MOZAIK 


MARS I KOMPJUTERI 


Istraživanjima pomoću 
kompjutera astronom 
Bajnder je utvrdio da pla- 
neta Mars ima gvozdeno 
jezgro. Za razliku od 
jezgra Zemlje, ono nije 
rastopljeno već kom- 
paktno i čvrsto. Serija 
jednačina pokazala je da 
prečnik Marsovog jezgra 
dostiže oko 1.800 kilome- 
tara, a njegova tempera- 
tura 800—1.500°C 


FARAONOVA OGRLICA U 
ČILEU 


Da li su postojale neke 
komunikacije i veze izme- 
đu drevnog Egipta i Južne 
Amerike? Potvrdu te 
hipoteze našli su nedavno 
arheolozi u Čileu. Oni su 


otkrili mumije, kao i dra- 
gocenu ogrlicu koja neo- 
bično liči na ogrlice 
egipatskih faraona. 


NOVO SEDIŠTE PILOTA 
ZA SPASAVANJE 


U slučaju udesa, pilot 
savremenog nadzvučnog 
aviona se katapultira. 
Nad njim se otvara 
padobran i pilot se spušta 
na zemlju ili vodenu 
površinu iznad koje se 
dogodio udes. Međutim, 
konstruktori ne žele da 
prepuste pilota na milost 
i nemilost slučaju. Oni na 
sedištu za izbacivanje 
pričvršćuju mali raketni ili 
mlazni motor i sklapaju 
elisu slično helikopteru. 
Posle izbacivanja, nad 
sedištem se rasklapa 
elisa, a reaktivni motor 
nosi taj originalni heli- 
kopter na rastojanje do 
80 kilometara. 

Putem američke kos- 
mičke sonde »Eksplorer- 
38«, opremljene antena- 
ma dužine nekoliko sto- 
tina metara (!), otkriveno 
je da naša planeta, kao i 
Jupiter, zrači radio-talase. 
Pošto je to zračenje obeju 
planeta slično, pretpo- 
stavlja se da u njihovoj 
osnovi leži isti meha- 
nizam. Jupiter isijava kra- 
tke (decimetarske) i duže 
(dekametarske) talase. 
Prvi se objašnjavaju brzim 
kretanjem elektrona duž 
silnica magnetskog polja 
Jupitera. Uzrok pojave 
druge vrste talasa još nije 
razjašnjen. Stručnjaci 
smatraju da se izvor zra- 
čenja na Zemlji nalazi ne- 
daleko od Južnog pola 
gde su magnetske bure 
česte. Zračenje ima od- 
ređeni pravac. Ono se 
sem toga ispoljava u vidu 
brzih sporadičnih pul- 
sacija! 


PATENTI 
PRIRODE (2) 


prošlom broju KOSMOPLOVA videli 
U smo kako je priroda, posle miliona 
godina evolucije, obdarila slepog 
miša minijaturnim, ali izvanredno efikas- 
nim organom koji funkcioniše na principu 
ultrazvučnog radara. Taj organ je predmet 
naučnih istraživanja mnogih laboratorija 
širom sveta, jer ako bi se princip i način 
funkcionisanja tog radara mogli iskoristiti 
u tehnici, budući radari na drumovima, 
brodovima, avionima, kosmičkim brodo- 
vima i u protiv-vazdušnoj odbrani postali 
bi takođe mnogo manji i — efikasniji. 
Pored slepog miša, ultrazvučnim rada- 
rom raspolažu i sove, šljuke i neke ptice 
pevačice koje ih koriste kada ih u toku leta 
uhvati magla ili mrak. 
Antiradarska zaštita i »elektronski 
rata u prirodi 


Interesantne su antiradarske sposob- 
nosti nekih životinja. Evolucija i borba za 
opstanak omogućili su razvoj odbram- 
benih sredstava nekih noćnih insekata koji 
inače predstavljaju najčešći plen slepih 
miševa. Kod njih se razvilo veoma osetljivo 
čulo sluha u odnosu na ultrazvuk koje 
ljudsko uho ne može da čuje. Ono im 
omogućuje da blagovremeno osete 
približavanje opasnosti. 

Najpre se zapazilo da neki noćni leptiri, 
pri približavanju slepih miševa naglo pa- 
daju na zemlju ili u divljem cik-cak letu 
traže spas. Ta zapažanja bila su potvrđena 
i eksperimentima i dokumentovana speci- 
jalnim kamerama, kao i primenom trik- 
sredstava koja su omogućila da se putanje 
leta i »lovaca« i njihovih žrtava učine 
vidljivim. Tako su se nedvosmisleno mogle 
analizirati razne reakcije noćnog leptira 
prilikom približavanja opasnosti. 

Naučnicima se nametalo pitanje: kako 
noćni leptiri mogu da čuju, odnosno da 
osete radarski peleng (goriiometrisanje) 
svog neprijatelja i kako u tim insektima 


dolazi do reakcija? Znalo se, naime, da ti 
noćni insekti ne raspolažu nekim pre- 
osetljivim čulom sluha. Biološka istraži- 
vanja pokazala su da noćni leptiri imaju 
samo dve sićušne bubne opne sa obe 
strane svojih grudi, od kojih samo po 
jedno nervno vlakno vodi do leptirovog 
mozga. Međutim, elektrofiziološka istraži- 
vanja na tim vlaknima pokazala su da je to 
koliko jednostavan, toliko i suptilan i 
celishodan mehamzam koji u potpunosti 
objašnjava relativno ponašanje leptira. 
Jedno od tih vlakana je oko stotinu puta 
osetljivije od drugog. Ako se slepi miš 
nalazi na većem rastojanju, nadražaj prima 
osetljivije vlakno i leptir reaguje »nor- 
malnim bekstvora«. Ali ako je neprijatelj 
blizu, nadražaj prima i drugo vlakno i 
reaguje. Ta reakcija je povezana s 
delatnošću, odnosno aktiviranjem čitavog 
nervnog sistema leptira: on beži cik-cak 
linijom ili se strmoglavljuje na zemlju. 

Korak dalje u evoluciji odbrane od ne- 
prijatelja postigla je jedna vrsta noćnih 
leptira koja živi u Severnoj Americi. Ti 
leptiri čine u stvari ono što se u savreme- 
nom odbrambenom naoružanju smatra 
»poslednjim krikom« da bi se dejstvo ra- 
dara drugih aviona ili zemaljskih radarskih 
stanica ometalo. Ti leptiri bukvalno 
emituju šumove koji eho-siiku slepog miša 
toliko izobličuju da on potpuno gubi 
orijentaciju u odnosu na cilj koji goni. 
Alarmirani leptiri stvaraju serije ultra- 
zvukova koji su slični onima koje emituje 
slepi miš. Velika efikasnost ove i ovakve 
odbrane potvrđena je eksperimentima. U 
mračnoj prostoriji je slepim miševima 
bacano mnoštvo crva iz umoljčanog 
brašna koje su oni svojim uobičajenim 
elegantnim letom brzo lovili. Međutim, 
kada su s magnetofonske trake emitovani 
ultrazvuci kojima se služi pomenuta vrsta 
leptira, slepi miševi su bespomoćno leteli 
tamo-amo i nijedan crv nije više postao 
njihova žrtva. 

Pored ove aktivne odbrane, noćni lep- 
tiri raspolažu i sredstvima pasivne odbra- 
ne. Oni su najčešće obrasli gustim slojem 
dlačica koje apsorbuju radarske signale 
slepih miševa. To, međutim, znači da se 
oni ne reflektuju, pa prema tome radarski 
organ slepog miša ne može da prima 
njihov eho. 

Kako su ovi patenti prirode iskorišćeni? 

Od stručnjaka smo saznali da se radi na 
tome da se avioni oboje bojom koja apsor- 
buje radarske signale. Amerikanci, a vero- 
vatno ne samo oni, konstruišu male rakete 
koje u slučaju rata nameravaju da lansiraju 
u pravcu radara branilaca. Te rakete 
opremljene su generatorima radarskih si- 
gnala čija frekvencija odgovara onoj koju 
koriste braniočevi radari. Svrha: izazivanje 
elektronskog ometanja braniočevog radar- 


skog, a samim tim i protivuvazdušnog, od- 
brambenog sistema. 

Navešćemo još jedan primer »elektron- 
skog ratax u prirodi. Junak naše kratke 
priče je sova. 

Pripremajući se za noćni lov, sova je 
predveče ugledala pticu koja je pošla na 
počinak. Ustremila se na nju, ali ptica je 
ugledala i počela da vrda levo-desno da bi 
izbegla njene kandže. Verovatno u tome 
ne bi uspela — da joj ostale ptice nisu 
pritekle u pomoć. Doletele su i načinile 
oko sove pravo vrzino kolo. Solidarnost? 
Pre bi se reklo — instinkt. Mnogobrojni 
eho-signali njihovih tela načinili su na 
ekranu sovinog radara takvu zbrku da je 
sova potpuno ošamućena brzo napustila 
bojno polje. 


Od avijatičara ćemo saznati da oni 
nastoje da saznaju na kojoj frekvenciji 
rade neprijateljski radari. Ako to znaju, 
onda će u formaciji svojih aviona koristiti 
takva rastojanja koja mogu da poremete 
pravilan rad radara. 


Žablje oko — retinatron 


Žabije oko je veoma interesantan 
aparat koji umnogome olakšava njen život. 
Istraživanja su pokazala da to oko pro- 
pušta u žablji mozak samo one informacije 
koje su za nju važne. Otuda, ako neka 
muva leti na većoj udaljenosti od nje, te se 
lov ne isplati, njene oči kao da je ne vide, 
ali ako muva leti u blizini, ona trenutno 
reaguje. Kada njene, oči registruju naglo 
pomeranje neke senke, one trenutno 
izveštavaju mozak i žaba je odmah 
spremna za akciju. Žablje oči nisu samo 
vizuelni aparat, već i »razumni stražari« 
koji vrše selekciju spoljnih nadražaja. 

Naučnici su izveli zaključak da se na 


osnovu žabljih očiju može konstruisati ki- 
bernetički uređaj koji rešava teške teh- 
ničke zadatke. Prvi automatski uređaj 
konstruisan na principu rada žabljih očiju, 
nazvan »retinatron«, ima zapreminu od 
1,8 m? i sadrži 30.000 releja, tranzistora, 
fotoelektričnih ćelija i drugih elektronskih 
elemenata. Glavni deo uređaja ima šest 
jednakih kompjutera, poredanih u nizu. 
Oni u stvari zamenjuju šest slojeva mrež- 
njače (retine) žabljih očiju. Spoljna slika se 
projektuje na ekranu od 1.620 fotoćeliija. 
Taj ekran ima ulogu prednjeg sloja 
mrežnjače. Odatle se informacija prenosi 
sa sloja na sloj i ujedno sortira na 
potrebne i nepotrebne informacije. Prenos 
se vrši pomoću svetlosnih zrakova. 
Tehničko žablje oko, »retinatron«, 
spregnuto je s aerodromskim radarom. 
Zadatak mu je da sprečava nastajanje 
opasnih situacija u vazduhu iznad aero- 
droma. Ono reaguje i daje signale uzbune 
samo u slučaju ako preti opasnost od 
sudara aviona ili u sličnim situacijama. 

Dve zmije 


Zmije zvečarke u svom takozvanom 
»srednjem oku« — šupljini između nor- 
malnih očiju raspolažu organom koji regis- 
truje temperaturne razlike od jednog hilja- 
ditog dela Celzijusovog stepena. To im 
omogućuje da mogu loviti svoj plen i u 
potpunom mraku. Pored minijaturnosti 


INSTITUT ZA AUTOMATIKU I TELEKOMUNIKACIJE 
»MIHAILO PUPIN« 


BEOGRAD, VOLGINA 15 


zvečarkinog infracrvenog lokatora, velika 
osetljivost njenog »aparata« pobuđuje 
posebnu pažnju naučnika jer se klasičnim 
sredstvima infra-crvene tehnike ona 
veoma teško može postići. Ali princip tog 
»aparata« je već primenjen i to kod vojnih 
raketa tipa vazduh-vazduh i zemlja-zemlja. 


Da bi bizarnost bila još veća, Amerikanci su 
jednu takvu svoju raketu nazvali upravo 
imenom »Sidewinder« (»zvečarka«). Lan- 
sirana grubo u pravcu protivničkog aviona, 
»Sidewinder«, vođena infra-crvenom gla- 
vom za samonavođenje, reagujući na top- 
lotno zračenje protivničkog avionskog mo- 
tora, ustremljuje se na njega i pogađa ga. 


NAUČNO ISTRAŽIVAČKA 


ORGANIZACIJA 


OBAVLJA U OBLASTI 


AUTOMATIKE I 


TELEKOMUNIKACIJA 


ČESTITA 
ČITAOCIMA 
KOSMOPLOVA 
12. APRIL 


SVETSKI DAN 
AVIJACIJE | 
KOSMONALUTIKE 

RAKETNO MODELARSTVO 


PGC 


MILAN KNEŽEVIĆ 


RAKETOPLANI 


privukli najveći broj pristalica raket- 
nog modelarstva. Danas oni spadaju 
u najpopularniju kategoriju modela. 

Raketoplan je letelica koju u početku 
pokreće raketni motor (faza busterova- 
nja), a po prestanku njegovog rada započi- 
nje planiranje (kao jedrilica-planer; faza 
planiranja) spuštajući se polako na zemlju. 
Stoga odmah možemo zaključiti da je to 
vrlo interesantna grana raketaštva, jer is- 
tovremeno objedinjuje više oblasti stvara- 
laštva mladih: raketno i vazduhoplovno 
modelarstvo. 

Prema Pravilniku Međunarodne vazdu- 
hoplovne organizacije za raketoplane, us- 
vojene su sledeće klase (prva kolona nosi 
oznaku modela, druga klasa modelarskog 
raketnog motora i treća maksimalnu 
težinu raketoplana u poundima): 


PEN su raketni modeli koji su 


H-4-A | 60 
H-4-B Il 120 
H-4-C III 240 
H-4-D IV 500 


Takmičenja raketaša najčešća su u 
prvoj klasi. Izostajanje modelarskih takmi- 
čenja u ostalim klasama može se tumačiti 
nedostatkom raketnih motora, modelar- 
skog materijala kao i nedovoljnog pozna- 
vanja same građe i konstrukcije raketo- 
plana. Svrha takmičenja u kategoriji 
raketoplana je da se odredi najveće vreme 
zadržavanja u vazduhu uz pomoć 
aerodinamičkih površina. 

Za raketoplane rade se posebni raketni 
motori koji imaju kraće vreme aktiviranja 
odbojnog punjenja. Nakon sagorevanja 
pogonskog goriva motora, raketoplan 
postiže plafon pa se motor mora brzo 
izbaciti (odvojiti od raketoplana) da usled 
njegove težine ne bi brzo propadao, gu- 
beći u visini, a tako i u vremenu zadr- 
žavanja u vazduhu. Osim toga, izbacivanje 
raketnog motora koristi se i za prelazak 


raketoplana iz faze busterovanja u fazu 
planiranja. Vreme aktiviranja odbojnog 
punjena obično iznosi 3 sekunde. Kod nas 
se trenutno proizvode raketni motori za 
raketoplane oznake »Honet 5—1—3« (5- 
totalni impuls u njutnsekundima 1- 
maksimalni potisak u kilopoundima i 3- 
vreme aktiviranja odbojnog punjenja u 
sekundama). 

Da raketni motor nakon izbacivanja ne 
bi postao opasan projektil (jer usled slo- 
bodnog pada sa velike visine poseduje 
ogromnu brzinu i energiju) primenjuje se 
strimer traka najmanje dužine 300 mm i 
širine 25 mm, a izrađena je od plastične 
folije, bolje hartije i sličnog materijala. 

Konstruktivni elementi raketoplana i 
njihovi međusobni spojevi, osobito veza 
krila-telo moraju biti dovoljno čvrsti da 
izdrže sile ubrzanja koje se javljaju u fazi 
busterovanja. Preporučljivo je markantne 
spojeve ojačati lepljivom trakom. Važno je 
takođe da pravac bodova svih delova 
izrađenih od balze bude normalan na 
pravac leta. 

Najvažniji detalj u letu raketoplana je 
pravovremeni pravilan prelazak iz faze 
busterovanja u fazu planiranja, tako da 
faza slobodnog leta praktično i ne postoji. 
Vreme aktiviranja odbojnog punjenja, tj. 
momenta prelaza iz jedne faze u drugu, 
zavisi od samog raketnog motora i rake- 
toplana. Zbog toga je najbolje izvršiti 
probna lansiranja i na osnovu izvršenog 
leta utvrditi nedostatke i otklanjati ih 
najcelishodnijim rešenjern. 

Pre startovanja modela potrebno je 
izvršiti reguliranje, da bi se uočile spo- 
sobnosti raketoplana u fazi planiranja, 

FAI propisi takođe predviđaju da gomjI 
delovi raketoplana mogu biti radioup- 
ravljivi u cilju održavanja modela u blizini 
startnog poligona. Naravno, ovo je 
moguće izvesti samo kod modela H-4-C i 

H-4-D koji se, na žalost, usled nedostataka 
odgovarajućih motora, kod nas ne grade. 
Raketoplani, kao što zapažamo, objedi- 
njuju široki dijapazon grana, od raketaštva 
preko vazduhoplovnog modelarstva do 
radio-amaterizma i drugih zanimljivih dis- 
ciplina. Zato se može pouzdano reći da 
raketoplani predstavljaju budućnost 
raketnog modelarstva. 

Izvesne konstrukcije raketoplana, 
pošto obuhvataju raznovrsne oblasti, biće 
plod jednog tima mladih entuzijasta, 
različitih užih specijalnosti u sklopnoj 
delatnosti, a, ne, kao do sada, plod jedne 
ličnosti. 

Prema položaju raketnih motora, 
raketoplani su podeljeni na dve velike 
grupe: 

— Raketoplani sa motorom pozadi: H- 
4P 

— Raketoplani sa motorom napred: H- 
4N 


RAKETOPLANI SA MOTOROM POZADI 


Ovo su najstariji raketoplani I najsličniji 
raketi. Danas se retko grade, jer je njihova 
konstrukcija povezana sa izvesnirn teško 
rešivim problemima stabilnosti i prelaska 
raketoplana iz faze busterovanja u fazu 
planiranja. 

Osnovni delovi raketoplana H-4P su: ra- 
ketni motor, telo, vrh, krila, elevoni i verti- 
kalni stabilizator. 

Raketni motor smešten je u telo na nje- 
govom zadnjem delu. Sa prednje strane 
telo zatvara vrh. Telo i vrh izrađeni su od 
istog materijala kao i odgovarajući 
elementi raketa. 

Najvažniji element raketoplana su sva- 
kako krila. Krila su aerodinamički profilisa- 
ne površine koje u vazduhu ostvaruju silu 
uzgona za održavanje raketoplana u fazi 
planiranja. Krila se pričvršćuju za telo pod 
nekim uglom, da bi se povećala sila 
uzgona. Elevoni dolaze na kraj krila 
(obično su to delovi krila) i omogućuju 
raketoplami da planira. U početku leta 
elevoni su u ravni krila. Pri prelasku ra- 
ketoplana iz faze busterovanja u fazu 
planiranja izbacije se raketni motor koji 
automatski izvrši pomeranje elevona 
naviše i tako stabilizuje raketoplane. 
Vertikalni stabilizatori održavaju pravac 
leta u vertikalnoj ravni. Oni mogu biti 
postavljeni na kraj krila, ili na samo telo, i 
to gore, a ređe dole. 


U grupu raketoplana sa motorom poza- 
di spadaju i »patke«. Naziv su dobile po 
stabilizirajućoj površini koja se postavlja 
ispred krila. Patke takođe mogu imati 
elevone (onda su pomereni naniže u 
odnosu na ravan koja prolazi kroz patku). 


I — raketoplan tipa »Patka«: 1 — vrh, 2 — 
patka, 3 — telo, 4 — krilo, 5 — raketni 
motor, 6— stabilizator (vertikalni) 7 — ele- 
voni. Raketoplan sa motorom pozadi ima 
sličan izgled kao i prikazani na slici, ali bez 
»patke« II — let H-4P: od zemlje do tačke 
A — faza busterovanja AB — faza slobod- 
nog pada; B — trenutak Izbacivanja moto- 
ra; od tačke B do zemlje — faza planiranja. 


Na raketoplanu se obično postavlja 
jedna, a češće dve vodice ispod krila, 
unutrašnjeg prečnika 6 mm i dužine 10 do 
20 mm. 

Interesantno je pogledati tok leta ovih 
raketoplana. Raketoplani sa motorom po- 
zadi poleću kao rakete (bez korišćenja 
aero-dinamičkih, površina. — faza buste- 
rovanja). Za vrlo kratko vreme oni pos- 
tignu plafon putanje i zatim počinju slo- 
bodno padati (faza slobodnog pada) 
približavajući se zemlji. Njihovo propa- 
danje u vazduhu prekida se izbacivanjem 
raketnog motora iz dela raketoplana. 
Motor je prilikom odbacivanja pomerio 
automatski sistem za pokretanje elevona i 

olakšao raketoplane, a zatim se kao ne- 
potrebni element pomoću strimera spus- 
tio na zemlju. Raketoplan je u trenutku 
odbacivanja motora imao neku brzinu i 
njome se kreće kroz vazduh, koji struji oko 
aerodinamičkih površina modela stvarajući 
sile za održavanje raketoplana u plani- 
ranju. U fazi planiranja on posiiže jednu 
konstantnu brzinu kretanja unapred i 


VII OTVORENO PRVENSTVO RAKETNIH 
MODELARA BEOGRADA 


»II MEMORIJAL VLADOSLAVA 
MATOVICĆA« 

Pod pokroviteljstvom Astronautičkog i 
raketnog društva Srbije, Savez beogradskih 
raketnih i astronautičkih klubova organizo- 
vaće 2. i 3. (u subotu i nedelju) maja ove 
godine VII otvoreno prvenstvo raketnih 
modelara Beograda, pod nazivom »ll me- 
morijal Vladislava Matovića«. Na takmiče- 
nju će se izabrati jugoslovenska ekipa za | 
svetski šampionat u raketnom modelar- 
stvu koji će se u septembru ove godine 
održati u Vršcu. Takmičenje će biti 
podeljeno po kategorijama i to za: 

1. Seniore: 

( a RE leta rakete sa padobranom 
H—3 

— Trajanje leta raketoplana (H—4—A) 

— Makete raketa 

2. Juniore: 

( J Trajanje leta rakete sa padobranom 
H-3 

— Trajanje leta raketoplana (H—4—A) 

Takmičenje će se održati na aerodromu 
»Lisičiji jarak« kod Poljoprivrednog kombi- 
nata Beograd (autobus za Padinsku Skelu, 
polazna stanica kod Botaničke bašte, Ulica 
29. novembra, Beograd) i počinje u 10 
časova 2. maja, a završava se u 19 časova 
a maja svečanim proglašenjem pobed- 
nika. 

POSEBNI SPORTSKI PRAVILNIK 

— Takmičenje će se organizovati na 
osnovu sportskog pravilnika za raketno 
modelarstvo Vazduhoplovnog saveza Ju- 
goslavije, Beograd, Timočka 18. 

— Ekipa broji tri člana. Svaka organi- 
zacija može poslati i više ekipa. 

— Uplata po takmičaru za smeštaj i 
ishranu iznoisi 70 dinana. Smeštaj i ishranu 
obezbeđuje organizator. Prilikom dolaska, 


jednu konstantnu brzinu propadanja 
održavajući ih do prizemljenja. Raketoplan 
se u fazi planiranja kreće po spirali ili pak 
po blago nagnutoj liniji što zavisi od 
centraže modela. Raketoplani sa motorom 
pozadi praktično se i ne izrađuju pošto su 
ih u karakteristikama kvantitativnog leta 
daleko prevazišli modeli raketoplana. sa- 
motorom napred. 


TRIBINA RAKETNIH MODELARA 


vođe ekipe primiće bonove za ishranu i 
drugo. Ekipe koje ne žele ne moraju 
koristiti smeštaj i ishranu. 

— Uplatu izvršiti na žiro račun Saveza 
beogradskih raketnih i astronautičkih 
klubova broj 608-8-1026-5, najkasnije do 
23. IV 1970. 

— Raketne motore, fitilje i ostalo neće 
obezbediti organizator, pa se modelarima 
preporučuje da ih na vreme kupe. Prodaju 
motora i ostalog modelarskog pribora vrši 
Centar za vazduhoplovno modelarstvo, 
Timočka 18, Beograd 


PRIJAVA 


seniori juniori 


Klub 
Adresa 
Republika 


Prijavljujemo ekipu u sledećem sastavu: 


klase modela 


ime i godina u kojima 
prezime rođenja se takmiči 
1. 
2. 
3. 


— Prijavu poslati na adresu: Savez be- 
ogradskih raketnih i astronautičkih klubo- 
va, Beograd, Filipa Filipovića 83; do 23. IV 
1970. g. 

— Ukoliko ne želite isecati prijavu 
potrebne podatke upišite na posebnom 
papiru i pošaljite ih pismom. 

— Nepotrebno precrtati. 

Ing. Mladen i Goran HUDEC 


Vaše veliko oko 


AMATERI GRADE TELESKOPE 


Svi astronomi svijeta zovu od milja te- 
leskop na Mt. Palomaru »Veliko oko«. lako 
će Vaš teleskop imati nešto manji promjer 
objektiva od palomarskih 5 metara, ipak je 
on vaše »Veliko oko«. Ovo tek toliko da 
objasnimo naslov nove serije članaka. 

Serija »Kako da sami izradimo tele- 
skop« najzad je završena. | vrijeme je! 
Svima koji se nisu prihvatili posla da sami 
izrađuju teleskop sigurno smo i dosadili, a i 
čuli smo od znanaca da smo »zatupili do 
balčaka« i »zakomplicirali do zla boga«. 
Dakle, dosta gnjavaže! Ipak, živjeli smo u 
uvjerenju da je astronomija kao hobi 
rijetka pojava kod nas. Posljednjih godina 
je u svijetu porastao interes za ovu granu 
nauke, a već i prije toga je u mnogim 
zemljama postojao velik broj astronoma 
— amatera. Činjenica je da godine ne 
igraju nikakvu ulogu, astronomija i astro- 
nautika interesiraju sve od 9—99 godina! | 
nama su se proteklih mjeseci javljali kako 
pioniri tako i penzioneri, osnovci i profe- 
sori. lako je u pravilu astronomija hobi 
starijih, od nekoliko stotina pisama koje 
smo primili najviše je od onih mlađih, a 
više od polovine je iz manjih mjesta. 

Imali smo zapravo i prije kontakte sa 
pojedincima i, naravno, sa grupom amate- 
ra oko zagrebačke Zvijezdarnice, ali broj 
čitalaca »Kosmoplova« koji nam se do 
sada javio sa željom da se oboružaju 
»astro-artiljerijom« prešao je sva naša 
očekivanja. Za isporuku materijala koju 
smo organizirali preko »Kosmoplova« javi- 
lo se preko 100 čitalaca, a osim toga 
održavamo kontakte sa više pojedinaca 
koji su i bez naše pomoći priskrbili pot- 
reban materijal i već izradili teleskope. 
Nemojte ovaj broj potcijeniti! Sa ovom 
akcijom će se broj teleskopa većih od 10 


cm (promjera objektiva) u Jugoslaviji vi- 
šestruko povećati. 

Da bismo provjerili da li su naši članci 
bili dovoljno jasni i detaljni, to jest da li 
netko tko nikad nije video proces brušenja 
i poliranja može sam izraditi zrcalo za tele- 
skop, zamolili smo jednog od mladića koji 
nam se javio, Polak Marijana iz Zagreba 
(učenik 8. raz. osnovne škole) da nas izvje- 
štava o napretku svog rada. Mi smo ga op- 
skrbili potrebnim materijalom kojeg nije 
mogao sam nabaviti, ali mu nismo dali ni- 
kakva dodatna uputstva koja nisu objavlje- 
na u »Kosmoplovu«. Njegov izvještaj ob- 
javit ćemo u slijedećem broju. 


teleskop zaslon 


y ploča za 


projekciju 


SA, 


Propciranje Sunca 


Želimo da ovo ne bude samo naša 
serija članaka i da nam se pridruže i čitaoci 
sa svojim iskustvima. Smatrajte nas ubu- 
duće samo urednicima ove rubrike. Radi 
toga nemojte očekivati neki kontinuitet u 
člancima; svaki od njih će biti posebno 
zaokružena cjelina i neće biti međusobno 
povezani. Sadržaj naših priloga već smo 
najavili — to su stativi, fotografiranje 

neba, registriranje pojava na Suncu, niz 
detalja iz izrade teleskopa i pribora. Na sva 
složenija pitanja čitalaca odgovoriti ćemo 
kratkim člancima. Pozivamo vas na surad- 
nju ne samo sa vašim samostalnim prilozi- 
ma, izvadcima i prevodima iz stranih knjiga 
i časopisa, nego i sa vašim prijedlozima 
tema koje bi bilo interesantno obraditi. 
Naravno da ćemo svaki vaš objavljeni 
prilog honorirati. Jedino bismo vas zamolili 
da vaši prilozi budu već pripremljeni za 
štampu (otkucani na pisaćoj mašini a crteži 
tuširani) jer nam time znatno olakšavate i 
skraćujete vrijeme do objavljivanja u listu. 

Dakle, očekujemo Vaše priloge i pitanja 
na adresu: Goran Hudec Zagreb, Cazman- 
ska bb/A. 


Promatranje i snimanje Sunca 


Za direktno promatranje Sunca kroz 
teleskop potrebna su posebna crna stakla 
koja se stavljaju ispred ili iza okulara. Ona 
su vrlo skupa i sigurno ih nećete moći 
nabaviti, a osim toga postoji opasnost da 
oštetite vid zato je najbolje da unaprijed 
odustanete. Objektiv sa otvorom 1:10 je 
dovoljan da u svojem žarištu upali papir (ili 
cigaretu), pa vam je onda jasno da tamo 
ne treba gurati oko. A uz toliko svijetla 
koliko nam šalje Sunce, to nam uopće ne 
treba! 

Sunčane pjege se vrlo lijepo mogu vid- 
jeti na projekciji koju možemo dobiti sa 
svakim pa i najmanjim teleskopom ili da- 
lekozorom. Treba uperiti teleskop prema 
Suncu, i kada primjetimo da svijetli snop 
sunčanih zraka prelazi kroz okular, 


-A 
\4 


releskoj izoštren na 
oo Za normalni vid 


izvlačimo okular prema van dok na daljini 
pola metra iza okulara ne dobijemo oštru 
sliku Sunca. 

Uz malo spretnosti možemo promat- 
ranje te projekcije načiniti ugodnijom. Kod 
okulara treba na teleskop (ako je ref- 
raktor) učvrstiti komad tvrdog kartona ili 
lesonita, tako da nam pravi sjenu. Pro- 
jekciju hvatamo na dasci sa bijelim pa- 
pirom, koju isto tako možemo eventualno 
vezati na teleskop. Da bi na projekciji 
vidjeli i fine detalje na površini Sunca treba 
prvo sliku dobro izoštriti namještanjem 
okulara. Osim toga, da ne bi mješali greške 
na papiru sa Sunčevim pjegama, položimo 
na ploču za projekciju komad bijelog kar- 
tona kojeg brzo pomičemo gore-dolje i 
lijevo-desno. Time se izgube sve greške 
papira i možemo primjetiti ne samo 
najsitnije pjege, nego i svjetlije plohe na 
Suncu (baklje) i strukturu Sunčane 
površine — granulaciju (vidi si. 1) 

Ako odmičemo ploču za projekciju od 
okulara, slika će biti sve veća, ali i manje 
svijetla. Veliku i oštru sliku ćemo dobiti 
samo sa vrlo kvalitetnom optikom. Potra- 
žite sami daljinu na kojoj možete vidjeti 
dovoljno detalja uz solidnu oštrinu slike. 
Slika ne treba biti veća od dvadesetak 
centimetara. Mnogo ćete popraviti situ- 
aciju ako možete gledati sliku u inače 
zamračenoj prostoriji. Na prozor pričvrs- 
tite tamnu neprovidnu dvodjelnu zavjesu 
tako da kroz nju napolje prolazi samo 
objektiv teleskopa, a kvalitetu slike ćete 
možda moći popraviti smanjivanjem 
otvora objektiva. 


£4 dodem. 
e žilm 
TAD 
rem 


Fotoaparat 
(oštrina se) 


Sl.2. Fotografiranje , kroz teleskop” 


Ako se na to odlučite, možete redovno 
pratiti aktivnost sunčeve površine. Ona se 
po Wolfu računa tako da se broj grupa 
sunčevih pjega pomnoži sa deset i tome 
doda ukupni broj pjega. Na pr. ako na 
Suncu vidite 16 pjega koje su raspoređene 
u 6 grupa, Wolfov broj je 76. Svako- 
dnevnim bilježenjem možete dobiti dija- 
gram sunčeve aktivnosti. Evo posla za naše 
amatere! Praćenje aktivnosti će biti još 
potpunije ako kod svakog promatranja 
nacrtate što točnije i položaj pjega. Mo- 
žete vrlo lijepo pratiti razvoj i nastajanje 
pojedinih grupa pjega — slika se 
svakodnevno mijenja — a isto tako pratiti 
rotaciju Sunca (oko 25 dana). 

Vašu opservatoriju možete i usavršiti 
ako te pojave fotografski registrirate. Svi 
rezultati dobivaju time na vrijednosti. Ima 
nekoliko mogućnosti za to! 


1. Teleskop i običan fotoaparat 


Teleskop treba izoštriti na beskonačno 
daleki predmet za normalni vid. Fotoapa- 
rat se izoštri na beskonačno, i potpuno ot- 
vori zaslon i pridržava na nekoliko cm iza 
okulara (nije važno koliko, ali bolje je što 


VELJKO KAŠIĆ 


bliže!). Iz teleskopa izlazi paralelen snop 
zraka koji objektiv fotoaparata trans- 
formira u oštru sliku. (sl. 2). 

Sam fotoaparat bi stvorio sliku Sunca 
koja bi imala u promjeru F/u mm/: 115. Na 
pr. objektiv fotoaparata F=50 mm daje 
sliku Sunca promjera 50:115=0,435 mm. 
Ako teleskop povećava 44 x, slika Sunca na 
negativu će imati promjer 0,435x44 = 19 
mm. Ako snimate na taj način, morate 
prvo sa nekoliko probnih snimaka odrediti 
jednom za uvjek položaj okulara koji daje 
najoštriju sliku. 

Ako snimate fotoaparatom sa malim 
formatom (24 x 36 mm) upotrebite t. zv. 
dokument film, on je najmanje osjetljiv. Uz 
ekspoziciju od 1/500 do 1/1000 sek. treba 
pred objektiv teleskopa staviti zaslon čiji je 
promjer najviše jednak promjeru slike 
Sunca na negativu. Dokument film se 
razvija pri crvenom svjetlu u razvijaču za 
papir, pa ćete to moći uraditi sami, u 
zamračenoj kupaoni i u slučaju da nemate 
fotolaboratorij. 

Na ovaj način možete dobiti vrlo 
uspjele slike faza pomrčina Sunca pa i 
većih grupa sunčanih pjega. 


MOJI TELESKOPI 


U više navrata nam je pisao Veljko Kašić o tome kako je izradio 
teleskop — refraktor. Prema njegovoj ideji smo napisali i jedan članak o 


izradi jednostavnog refiraktora (Kosmoplov 12). Sada objavljujemo članak 
sa originalnim nacrtima njegovog drugog teleskopa 


Prije tri mjeseca sam odlučio da 
izradim još jedan durbin (refraktor) koji će 
biti nešto složeniji i bolji od prethodnog. 
što se tiče prethodnog, sa njim nisam bio 
najzadovoljniji. Pri malom vjetru slika je 
postala nemirna te nisam ni mogao ništa 
gledati. 

Pošto radim u privrednoj organizaciji, 
nisam imao problema sa izradom dijelova 
koje je trebalo tokariti, blanjati i zavarivati. 
Nacrte sam izradio sam i za mjesec dana 
durbin (refraktor) je bio gotov. Jedini iz- 
daci su mi bili polovan mikroskopski oku- 
lar (125,00 dinara) koji je povećavao 100 i 


200 puta, te tri noge (30,000 dinara) dok 
mi je prizmu poklonio jedan prijatelj koji 
također ima teleskop. Cijeli durbin sa 
stativom teži cca 15 kg. Kod ovog durbina 
zapazio sam također boje kao i kod 
prethodnog, te sam ovaj put ispred objek- 
tiva postavio blendu. Slika mi je sada čista 
(jasna) a povećanje mi je do 180 x. 

Dijelovi: 

1. Tubus iz plastične mase 

2. Pamučni tubus, također iz plastične 
mase 

3. Noge iz hrastovog drveta 

4. Blenda iz tvrdog kartona ili lima a 

najbolje iz plastike. 

5. Ostali dijelovi izrađeni su iz željeza 
(čelika) 

Čitaocima koji žele izraditi isti ovakav 
ili sličan astronomski durbin (refraktor) že- 
lim puno uspjela u njihovom radu. Nadam 


se (kada budem, počeo stvarno zarađi- 
vati novac) da ću izraditi još jedan astro- 
nomski durbin U će po mogućnosti imati 
i ahromatski objektiv. 

Veljko Kašić 

Adresa: Lenci br. 3/IIII, Rijeka, (Zamet) 


E Moze visine 
A m 


Kašić: Teleskop i ozmatalni stativ 

NABAVKE 


GOTOVI DIJELOVI ZA NEWTONOV 
TELESKOP 


Redakcijaje naručila materijale i čim di- 
jelovi budu gotovi, kontrolirani i isporu- 
čeni biće razaslani naručiocima pouzećem. 
Na žalost, nećemo moći isporučiti to svima 
koji su i se interesirali. Kod zaključenja 
ugovora smo naručili dvostruko više nego 
što smo u tom momentu imali konkretnih 
narudžbi, ali ih je do danas stiglo 30 više 
od naručene količine. Nastojati ćemo da 
ponovimo izradu serije, ali ne možemo još 
reći u kojem roku, a niti garantirati cijene, 
koje su kod prve narudžbine bile vrlo po- 
voljne. Vjerujemo da će biti otprilike iste, 
t. j. oko 240,00 din. za sve optičke dijelove 
— sferno zrcalo D 20 cm, dijagonalno 
zrcalo i leće za okular za povećanje cca 80 
x. Molimo zainteresirane da nam se radi 
predbilježbe jave na adresu: Goran Hudec, 
Zagreb, Čazmanska bb/A. 


XAAAAARAAAARAAAAAAAAAAARAAAAAAAAAAAAAAAAAAAAA 


KA a Na NN E E E E E E ŠA ŠA E EE EE NAME RE E E E E E E EE E EE R E E LALA KEKE KKK KK 


ELEKTRONSKA INDUSTRIJA 


GRUPACIJA PROFESIONALNE ELEKTRONIKE 
ZEMUN, CVETNA 4 
ČESTITA ČITAOCIMA KOSMOPLOVA 
12. APRIL 
SVETSKI DAN AVIJACIJE I KOSMONAUTIKE 


MATERIJAL ZA BRUŠENJE ZRCALA 


Brusni materijal i stakla 12 cm smo ra- 
zaslali. Ima ih još, te ih možete dobiti. Ne 
šaljite novac! Radi kraće procedure javite 
se Goranu. 

Sa Pyrex staklima 15 cm nismo riješili 
devizna pitanja. Strpite se još malo! 


GOTOVI DIJELOVI ZA AHROMATSKI 
TELESKOP 44 x 


Od serije teleskopa koje je izradila tvor- 
nica VEGA u Ljubljani preostalo je još de- 
setak objektiva i okulara. Ahromatski ob- 
jektiv ima promjer 48 mm, žarišnu daljinu 
700 mm, a dvije leće za Ramsdenov okular 
daju žar. daljinu oko 16 mm. Cijene: 
objektiv 80,00 din, leće za okular 40,00 
din. Naručite direktno od tvorničkog 
servisa na adresu: TEHNOOPTIK, Ljubljana, 
Novi Trg 2. 


\hihiiiiiiiiiiiiiiiiiiiiiiiiiiiiiiiiiiiiia 

NENAD BIROVLJEV 


Mala 
enciklopedija 
»Kosmoplova“ 


Amini. Kipuće gorivo za rakete na 
tečno gorivo; derivati ugljovodonika, koji 
sadrže aminogrupu. Mnogi predstavnici 
alifatičnih i aromatičnih amina i njihove 
smeše, našli su primenu ili se još prou- 
čavaju u svojstvu lansirnog (za obezbe- 
đenje samozapaljivog) i osnovnog goriva 
za rakete na tečno gorivo (na primer-, 
analin, dietilamin i dr.). 

Amonijak (NH:). Niskokipuće gorivo za 
rakete na tečno gorivo. Bezbojna tečnost s 
oštrim, karakterističnim razdražujućim mi- 
risom, Gustina mu je 0,682 gr/cm'. Tem- 
peratura ključanja —33,4“C, a topljenja — 
77,7°C. Otrovan je, dobar rastvarač mno- 
gih materija, među kojima su i neki metali. 
Hemijski stabilan, termostabilan, dobro 
sredstvo za rashlađivanje. Nije agresivan u 
odnosu na konstrukcione metale, ali u 
prisustvu kiseonika razara bakar. Dostupan 
je i jeftin; dobija se sintetički iz azota i 
vodonika; jedan je od osnovnih proizvoda 
hemijske industrije. Tečni amonijak se kao 
gorivo raketa primenjuje u paru s tečnim 
kiseonikom (SAD) i drugim oksidatorima. 

Amonijumnitrat i amonijumperhlorat. 
Oksidatori heterogenih (kompozitnih) ra- 
ketnih goriva. Ta goriva dobijaju se meha- 
ničkim mešanjem goriva i oksidatora. Kao 
gorivo se obično koristi supstanca, koja 
pored povoljnih uslova sagorevanja ima i 
osobine plastičnog vezivnog materijala 
(polibutadieni, poliuretani) 

Amorfan. Bezobličan, 
Oblik suprotan kristalnom. 

Amfibija. Koji živi na kopnu i u vodi 
(Vodozemac) 

Amfibija. Vozilo koje je u stanju da se 
kreće po kopnu i po vodi. Takođe i avion 
opremljen točkovima i plovcima, te je u 
stanju da poleće i sleće na kopno i vodenu 
površinu. 

Anabioza. Ponovo oživljavanje zamrz- 
nutih ili sasušenih živih bića. 

Anaerobe. Mikrobi koji 


nekristalisan. 


mogu živeti 


bez kiseonika. 

Anakatabat. Uspostavljanje ravnoteže 
među slojevima vazduha; kada pri duvanju 
jakog vetra velika količina vazduha struji 
odozdo naviše, onda se ista količina spušta 
odozgo naniže. 

Anaseizam. Vrsta zemljotresa sa veli- 
kim vertikalnim pomeranjem tla. 

Anastigmat. Fotografski objektiv sa 
specijalno kombinovanim sočivom. Daje 
snimke koji sve do ivica imaju veliku 
oštrinu. 

Anahronizam. Vremenska poremeće- 
nost. Nesavremenost, zastarelost. 

Androidan. Sličan čoveku. Kaže se za 
živa bića u naučno-fantastičnim (SF) de- 
lima, koja po svom spoljnom izgledu i 
ostalim osobinama liče na čoveka, 

Anemometar. Uređaj za merenje brzi- 
ne strujanja vazduha, odnosno vetra. 

Anilin CeHsNH,. Maslinasto-žučkasta, 
visokokipuća tečnost koja se kao raketno 
gorivo ili njegova komponenta primenji- 
vala u Nemačkoj, SAD i Francuskoj u paru s 
azotnom kiselinom i oksidatorima na bazi 
azotne kiseline. Toksičan, hemijski stabi- 
lan. Nije agresivan u odnosu na kon- 
strukcione materijale. 

Anihilacioni raketni motor. Hipotetični 
fotonski raketni motor, u kome se energija 
stvara anihilacijom (razaranjem-poništava- 
njem) materije, tj. međusobnim dejstvom 
čestica materije i antimaterije s njihovim 
potpunim pretvaranjem u fotone. 

»ANNA 1 B«. (Skr. Airforce, Navy, Na- 
sa, Army). — Geodetski satelit u čijem su 
konstruisanju i lansiranju učestvovala sva 
tri vida armije SAD. Satelit je bio namenjen 
za izvršenje svetskog istraživačkog prog- 
rama egzaktnog određivanja strukture i 
gravitacionog polja Zemlje, kao i stvarnih 
rastojanja između udaljenih tačaka na 
našoj planeti. U tu svrhu je satelit bio op- 
remljen uređajem koji je u određenim 
vremenskim razmacima emitovao veoma 

intenzivne svetlosne signale. Time je, kao 
egzaktna merna tačka, mogao da bude 
fotografisan u odnosu na fon fiksnih 
zvezda. Oprema za emitovanje bliceva 
sastojala se uglavnom od četiri ksenonske 
lampe, koje su bile montirane na 
spoljašrtosti satelita i ostvarivale svetlost 
jačine 7,2 miliona sveća. Trigonometrijska 
merenja pozicija satelita, koja su vršena sa 
raznih zemaljskih osmatračkih stanica, 
izvođena su pomoću kompjutera. Ona su 
omogućila da se, na primer, rastojanja 
između kontinenata izmere s tačnošću do 
15 m (ranije je ta tečnost dostizala 150 m, 
a delom i 1.000 m). U opremu satelita 
»ANNA 1 B« spadali su i radio-prijemnici i 
kontrolni oscilatori za automatska merenja 
Doplerovskih frekvencija vremenskih sig- 
nala, koje su satelitu slale zemaljske 
stanice. Ta merenja su imala veliki značaj 
za stalnu kontrolu trajektorije satelita. 

Na satelitu se sem toga nalazio i elek- 
tronski merač vremena, čiji su signali omo- 
gućili sinhronizaciju časovnika na brojnim 
razbacanim zemaljskim osmatračkim stani- 
cama s preciznošću od minimum jednog 
hiljaditog dela sekunde. Naučni instru- 
mentarijum satelita obuhvatao je i jedan 
magnetometar za istraživanje magnetskog 
polja Zemlje. Električnu energiju za sve 
uređaje satelita davala je sunčana baterija, 
postavljena prstenasto oko loptastog 
korpusa satelita. 

Anorganogenija. Nauka koja proučava 
nastanak anogranske, tj. mrtve prirode. 

Anorganski. Neživ, mrtav, bez fizio- 
loških i psiholoških funkcija. Pojam koji 
označava suprotnost organskom, odnosno 
živom. 

Anonimus (Diskaverer). Oznaka za voj- 
ne eksperimentalne satelite SAD koji su do 
1962. godine bili zastupljeni u zvaničnorn 
američkom programu vojnih satelita. Tada 
je bio napušten otvoreni naziv tipova 
satelita (i za satelite »MIDAS« i »SAMOS«) 
i korišćen opšti naziv »tajni sateliti« ili 
»Anonimus«. Konstrukcija i opremljenost 
tih satelita zavisi od konkretnih zadataka, 
koje treba da izvrše. Jedan od najhitnijih 
zadataka jeste prikupljanje obaveštajnih 
podataka kvalitetnim foto-materijalima i 
njihovo dostavljanje na zemaljske stanice, 
odbacivanjem kapsule koja se pado- 
branom spuštala na zemlju i odatle 
signalima obaveštavala gde se nalazi. 

Antimaterija. Materija koja se sastoji 
od antičestica (antiprotona, antineutrona, 
(pozitrona). Postoji hipoteza o antimate- 


rijalnoj prirodi nekih poznatih objekata, 
posebno nekih kometa. Sudar kosmičkog 
broda s komadom antimaterije izazvao bi 
njegovu anihilaciju. 

Antiraketa. Vojna raketa koja služi is- 
ključivo za borbu protiv dalekometnih ba- 
lističkih raketa i njihovo uništenje dok se 
ove još nalaze na svojoj trajektoriji. Njena 
primena zasniva se na postojanju efi- 
kasnog sistema za rano obaveštavanje, 
koji blagovremeno treba da alarmira o 
doletanju rakete napadača, kao i na 
mogućnosti da se ta raketa uništi što dalje 
od sopstvene teritorije. Antiraketa ima 
pogon na čvrsto gorivo sa ekstremno 
snažnim potiscima, odnosno; velikim 
brzinama leta u susret napadačevoj raketi. 
Punjenje antiraketa je nuklearno, a upaljač 
blizinski, što znači da antiraketa ne mora 
direktno da pogodi raketu, već se njeno 
punjenje aktivira na izvesnoj udaljenosti 
od rakete. 

Anticiklon. Oblast atmosfere u kojoj 
vlada visok atmosferski pritisak i sve druge 
pojave suprotne onima koje vladaju u 
oblasti ciklona gde vlada nizak pritisak. 

Antropoganija. Nauka o postanku 
čoveka. 

Antropozojski period. Period u istoriji 
Zemlje u čijem se početku javlja čovek. 

Antropoidan. Covekolik, sličan čoveku. 

»AOSO« (Advanced Orbiting Solar 
Observatory). Poboljšana orbitalna opser- 
vatorija Sunca), Standardan tip satelita 
(SAD) za istraživanje fizičkih pojava na 
Suncu, koji je uveden kao sledbenik tipa 
»OSO«. Raspolagao je preciznijim instru- 
mentarijumom i većim kapacitetom regis- 
trovanja i memorisanja podataka od svog 
prethodnika. Od 1966. godine se više ne 
lansira. 

Apogejski motor. Korekturni motor 
koji se pretežno primenjuje posle lansi- 
ranja stacionarnih i kvazistacionarnih sate- 
lita da bi se njihova obično jako ekscen- 
trična elipsasta putanja penjanja, putem 
pogonskog impulsa u apogeji (apogejski 
impuls) izmenila u približno kružnu puta- 
nju. Pošto je veličina apogejskog impulsa 
'uglavnom unapred proračunata, A. m. je 
obično na čvrsto gorivo. 

Apojovium (na osnovu gen. od Jupi- 
ter). Tačka na putanji bilo kojeg od Jupi- 
terovih satelita u kojoj je on najudaljeniji 
od planete Jupiter. 

Apogejsko rastojanje. Rastojanje apo- 
geje (najudaljenije tačke satelita) od 
centra Zemlje. 

Izlet u vasionu 


BRANKO KITANOVIĆ odgovara na 


PITANJA ČITALACA 


BOŽIDAR TODOROVIĆ, iz NIKŠIĆA, pi- 
ta: »Da li su nekada planete Sunčevog 
sistema bile jedna cjelina, i ko je postavio 
takvu hipotezu? 

— Starim Grcima i tvorcima biblije 
prvobitni svet bio je vrlo interesantna 
tema, povezana sa njihovim globalnim 
pogledima. Taj svet oni su slikali u formi 
haotičnog oblaka, sastavljenog od sitnih 
čestica. Takvo shvatanje najbolje je izrazio 
pesnik starog Rima Ovidije: 


»Ranije su zemlja i voda i čudan 
nebeski svod, 

kao i svekolika priroda — bili istog 
izgleda. 

I nazivani su haosom — kao divlja 
gruba masa...« 


Poznati nemački filozof Emanuel Kant 
(1724—1804.) u izvesnom smislu se nas- 
tavio na antička shvatanja o prvobitnom 
haosu ali i fundamentalno preobrazio miš- 
ljenje o postanku sveta. Zastupajući evolu- 
cionu teoriju razvoja planeta, Kant je izneo 
ideju da je Sunčev sistem nastao iz prvo- 
bitne velike magline. Njegovu teoriju dalje 
je razradio francuski astronom Pjer Simon 
Laplas (1749—1827. g.) koji je odbacio 
pretpostavku o haotičnom kretanju čestica 
magline, jer iz toga ne bi moglo da se 
razvije planetni sistem sa pravilnim kruže- 
njem i rotiranjem nebeskih tela. Laplas je 
još u pretpostavljenoj maglim dopustio 
postojanje zakona kretanja i dao detaljno 
objašnjenje tog fenomena na bazi zakona 
mehanike i matematike. U našoj rubrici 
nemamo prostora za opširnije pisanje o 
Kant-Laplasovoj hipotezi, ali ćemo to kas- 
nije uraditi u drugoj rubrici. Treba pome- 
nuti i teorije o postanku Sunčevog sistema 
čiji su autori Englez Džins i akademik O. J. 
Šrait. 


JOSIP ŽUPARIĆ, iz ZAGREBA, postavlja 
više pitanja. Jedno od njih glasi: »Da li se 
kod računanja privlačne sile dvaju tijela, 
udaljenost računa od centra jednog do 
centra drugog tijela, ili od površine 
jednog do površine drugog tijela?« 

— Na ostala Vaša pitanja odgovo- 
rićemo u sledećim brojevima. Odgovara- 
mo na gornje pitanje: udaljenost se računa 
od centra jednog do centra drugog tela. 
Sila kojom Zemlja privlači neko telo zavisi 
od rastojanja tog tela od centra Zemlje. To 
važi i za ostala nebeska tela. U ovom broju 
»Kosmoplova« u rubrici istorija astrono- 
mije, opširnije se piše o gravitaciji. 


ZLATKO OŠTARJAŠ, iz P. SLATINE, moli 
da nešto napišemo o Ciolkovskom. 

— Konstantin Eduardovič Ciolkovski 
(1857—1935.g.), je osnivač savremene 
kosmonautike i raketne tehnike. Rodio se 
u porodici šumara, u selu Jiževsko, blizu 
grada Rjazanja u Rusiji. Zbog teško 
oštećenog sluha (u ranom detinjstvu 
preležao je šarlah) Ciolkovski nije mogao 
da se školuje, odnosno nisu ga primili u 
redovnu, školu. Ipak, on je uspeo da završi 
za nastavnika 1879. godine. Godine 1880. 
predavao je matematiku u srednjoj školi 
grada Borovski, a od 1885. godine — 
matematiku i fiziku u ženskoj srednjoj školi 
u Kalugi. Od 1885. godine Ciolkovski je 
radio na stvaranju i konstruisanju metal- 
nog, dirigovanog dirižabla, a zatim aviona- 
monoplana s metalnom konstrukcijom. 
Zbog nedostatka materijalnih sredstava 
ove ideje nisu tada realizovane. 

Najvažniji njegovi radovi odnose se na 
teoriju reaktivnog kretanja. On je bio 
ispred svog, vremena, pa su njegova dela i 
ideje tek mnogo kasnije shvaćena i po 
zasluzi ocenjena. Ciolkovski je još 1883, 

godine izneo ideju o korišćenju reaktivnog 
kretanja za stvaranje međuplanetnih lete- 
lica. Godine 1903. pojavio se njegov rad 
»Istraživanje svemira pomoću reaktivnih 
pribora«. U njemu je Ciolkovski prvi put: 
izneo zakone kretanja rakete, kao tela s 
promenljivom masom, u prostoru bez teže 
i u gravitacionom, polju. U ovom radu se 
naučno formulišu mogućnosti o korišćenju 
raketa za međuplanetna putovanja; odre- 
đen je koeficijent korisnog dejstvli rakete; 
zatim su izneti rezultati istraživanja delo- 
vanja sile otpora vazduha na kretanje 
rakete. Rad Ciolkovskog ukazao je na 
racionalne puteve za razvoj kosmonautike 
i izgradnju raketa. Ovim problemima bili su 
posvećeni i drugi napisi i radovi genija iz 
provincijskog grada Kaluge. Godine 1929. 
Ciolkovski je objavio delo »Kosmički 
raketni vozovi« u kome je razradio teoriju 
o višestepenim raketama. 

On je dao i niz genijalnih inženjerskih 
rešenja. Prvi je u svetu razradio osnove te- 
orije raketnih motora na tečno gorivo i 
ukazao na elemente za njihovo konstru- 
isanje. Uz to je predvideo i različita goriva 
za rakete, za koje je dao rešenja i ideje bez 
kojih se ne može ni zamisliti savremena 
kosmonautika. 

Znatno mesto u radovima Ciolkovskog 
zauzimaju problemi organizovanja među- 
planetnih putovanja i perspektive njihovog 
razvitka. On je dokazao da posle prvih 
veštačkih satelita, međuplanetnih stanica i 
letova do drugih planeta, sledi stvaranje 
gradova i grandioznih naselja u među- 
planetnom prostoru i prilagođavanje kos- 
mičkog prostora za potrebe čovečanstva. 
Ciolkovski je posle 1917. godine dobio 
široku materijalnu i moralnu podršku za 
naučni rad i izabran je za akademika. Bavio 
se i naučnom fantastikom i iz te oblasti 
ostavio niz zanimljivih dela i ideja. 


ALEKSANDAR ALEKSIJEVSKI, iz SKO- 
PLJA, pita: »Sta je to antimaterija?« 

— Antimaterija je materija koja se 
sastoji iz antičestica (antiprotona, antine- 
utrona, pozitrona). Postoje hipoteze o 
tome da se neki kosmički objekti (recimo, 
komete) sastoje iz antimaterije. Susret 
kosmičke letelice sa česticom antimaterije 
doveo bi do strahovite eksplozije. Naš list 
je prvi u svetu objavio ekskluzivni napis 
astrofizičara Borisova (»Kosmplov« 9) o 


postojanju i veštačkom dobijanju anti- 
materije u Dubni (kod Moskve). 


BRANČE TODOROVIĆ, LAPOVO- 
VAROS, pita: »Na kom principu se vrši 
korekcija putanje kosmičkih letelica?« 

— Korekcija putanje (trajektorije) pred- 
stavlja svojevrsni manevar, koji ispravlja 
putanju, u skladu sa rezultatima merenja i 
prognoze letenja koja proizilazi iz njih. Pri- 
likom korekcije prenosi se na raketne 
motore letelice impuls korekcije, a smer 
tog impulsa je zavisan od rezultata me- 
renja putanje i može biti različit. Utrošak 
energije, kao i preciznost koji su potrebni 
za efikasnost veličine i smera impulsa 
korekcije, zavise od mesta vršenja 
korekcije. Za aparate koji lete u pravcu 
Meseca, Marsa i Venere, energetski je 
najpovoljnija korekcija putanje na ranoj 
etapi leta. Preciznost pri realizaciji impulsa 
korekcije smanjuje se kada se letelica 
približi cilju. Korekcija putanje može se 
više puta vršiti tokom jednog leta, ili se 
nekoliko puta može ponoviti ako prvi 
pokušaji ne budu uspešni. 


NATAŠA NIKOLIĆ, iz BEOGRADA, inte- 
resuje se: »Negda sam pročitala da u Sun- 
čevom sistemu postoji i deseta planeta — 
Trauspluton. Da li je to tačno, šta se 
nalazi iza Plutona? 

— U poslednje vreme astronomi sve 
intenzivnije pokušavaju da otkriju na nebu 
planetu koja se nalazi iza orbite Platona. 
Odstupanja i nemir Urana prilikom njego- 
vog okretanja oko Sunca ne mogu se 
objasniti samo sveukupnim dejstvom Nep- 
tuna i Plutona: suviše su male mase ovih 
planeta... Po svoj prilici trebalo bi da 
postoji još jedna planeta. Ona je dobila čak 
i naziv — Transpluton. Godine 1959. bila je 
izračunata orbita te planete. Ali možda 
hipotetičan Transpluton uopšte i nije pla- 
neta, već neko drugo nebesko telo? Neki 
podaci navode na pretpostavku da se iza 
Neptuna nalazi drugi pojas asteroida (prvi 
se nalazi između Marsa i Jupitera) i da 
Pluton ne spada u velike planete, već da je 
to veoma veliki asteroid. Postoji i mišljenje 
po kome bi Pluton mogao da bude satelit 
Neptuna, koji se nekada odvojio od njega. 
Traženje Transplutona na nebu je veoma 
komplikovano, ali astronomi ne gube nadu 
u usepeh. 

klubovi kosmoplova — 


klubovi kosmoplova 


PIR R RR RIP RIP RIP RI LL PILL RR RR REP RIP RR BIR BIR ZR BIR RR P RE PRP BIR IL LL LILLE RRIPI 


Sudeći po izveštajima koje debijamo, rad u većini klubova odvija se nor- 
malno. Istina, ima i dalje izvesnih poteškoća, uglavnom tehničke prirode 
(nedostatak prostorija, inventara i sl.) ali one se mogu prevazići: za prave 


entuzijaste, za ljude koji imaju jasnu viziju svog cilja, svaka teškoća samo je 
izazov da se sa novom snagom i još većom upornošću pregne na posao; tada ni 


rezultati neće izostati. Izdvajamo dva ohrabrujuća izveštaja u tom smislu. 


Kapaš Đurica, pitomac Vojne škole u 
Zagrebu, piše u ime kluba »Aleksej 
Leonov« 

»Dragi drugovi«! 

Najpre vam se zahvaljujemo na knji- 
žicama i materijalu koje ste nam poslali. 
Razloga zašto vam se nismo javili odmah 
ima više. Bili smo prilično zauzeti poslo- 
vima oko nabavke materijala i sređivanja 
kluba kao i školskim zadacima. Do sada je 
sve u redu i evo nekoliko reči o radu kluba 
»Aleksej Leonov«. 

Klub broji 13 članova. Imamo svoju 
prostoriju koju smo solidno uredili, tako da 
smo obezbedili svakom članu da ima svoje 
radno mesto. Pošto smo takoreći stalno 
zajedno, klub održava sastanke svako veče 
sem subote i nedelje. 

Od uprave škole dobićemo ovih dana 
jedan teleskop, koga ćemo moći koristiti 
pri radu. 

Na jedan od naših sastanaka pozvali 
smo i nastavnika raketne tehnike i dogo- 
vorili se da nam jednom sedmično održi 
čas iz ove oblasti. 

Klub su posetili i urednici lista tehnič- 
kog školskog centra »Tehničar«. U ovom 
listu biće objavljen rad kluba »Aleksej 
Leonov«, a uz to biće i dobar deo teksta 
posvećen našem omiljenom listu »Kosmo- 
plov«. Isečke iz tih novina poslaćemo vam 
kasnije. Sada bih vas zamolio ako 
imate još reklamnih plakata da nam poša- 
ljete određeni broj, koje bismo još 
jedanput istakli na oglasnim tablama u 
centru«. 

Ribić Vilim, u ime kluba »Orion« iz Osi- 
jeka, piše između ostalog: 

»Prije tri tjedna dobili smo prostorije 
tehničkog praktikurna u školi zahvaljujući 
razumevanju naše razrednice i nastavnika 
iz tehničkog odgoja. U našem klubu ima 
nas petoro koji veoma dobro poznajemo i 
astronomiju i astronautiku pa pomažemo 
onima ostalim koji to manje poznaju. 

Evo, pokazaćemo vam što ćemo raditi 


na slijedećem sastanku: 1. Učenje 2. uređi- 
vanje vlastite knjižnice 3. uređivanje član- 
skih knjižica 4. Pregledanje donijetog ma- 
terijala 5. Gledanje dija-filmova 6. Raz- 
govor o štampanju našeg lista kao re- 
zultata rada kroz mjesec dana 7. čitanje 
novog »Kosmoplova« i 8. Rad (praktični) 
kluba. 

Kao što vidite, imamo dosta posla, i 
sastajemo se svake subote. 

Umoljavamo vas da nam pošaljete 
reklamne plakate, kako bi se »Kosmoplov« 
u Osijeku još više kupovao. 


ADRESE KLUBOVA 


Balančević Slobodan, klub »Mladi as- 
tronauti«, Gradska kolonija 15/1, KRA- 
LJEVO 

Gojko Magazinović, modelarski klub sa 
astronautskom sekcijom »RAK Maglica M 
31«, SPLIT, Balkanska ul. 3 (Magazinović 
nas je zamolio da objavimo sledeći oglas: 
»Kupujem brojeve »Kosmoplova« od 1 do 
5 (cijena ne igra ulogu) ili u zamjenu za 
njih dajem komplete starih novina — 
»Panorame«, »Pingvina« ili »Mikija«). 

Kosmičld klub »Aleksej A. Leonov«, 
pitomac Kapaš Đurica, ZAGREB, V. P. 
3566/2-A2. 

Pejaković Goran, klub »Orion«, GRA- 
DAC NA MORU, hotel Laguna. 

Nešovski Mirče, klub »Andromeda«, 
SKOPJE, ul. »229« br. 11 

Grgurić Željko, klub »Kosmoplov«, Sre- 
dnjoškolski centar, OTOČAC (ispravka 
adrese objavljene u br. 17). 

Dervišević Emir, A. R. K. »Ruđer Boško- 
vić«, gimnazija »Vaso Pelagić«, BRČKO. 

Cekov Milan, (klub u osnivanju), KU- 
MANOVO, UI. Save Kovačevića br. 44a. 
(Cekov nas je zamolio da objavimo oglas: 
»Pozivaju se sva zainteresovana lica da se 
jave učeniku Cekov Milanu iz III2 klase 
gimnazije »Goce Delčev« u Kumanovu radi 
osnivanja kluba »Kosmoplova«). 

NAGRADNI KVIZ KOSMOPLOVA 


TV kosmonaut Goran Hudec 
proverava vaše znanje 


Tačni odgovori na pitanja iz VII kola kviza glase: 


1. Nije! Dovoljno je 11,1 km/sek 

2. Woomera se nalazi u Južnoj Australiji 

3. Biela (1866. godine). Danas je vidimo u tri dela: kao komete Biela | i Biela Il, i 
kao roj Andromeda. 


Ovog puta bilo je nešto manje tačnih odgovora (oko 350). Sistemom žreba 
izvučena su imena petorice srećnih dobitnika: 


1. STEVO GLAVAŠ, Ivankovačka 47, Ćuprija 

. BORISLAV VOLČEVIĆ, Šafarikova 3, Novi Sad 
. DUŠKO KALC, F. Alfirevićeva 7/IV, Zadar 

. JOVAN STOJANOVIĆ, Dobračina 48, Beograd 
. ŽELJKO GOLUBIĆ, Opsenice 7, Zagreb 


U AUN 


Svaki od nagrađenih dobio je po komplet od 6 knjiga serije »Nauka i svet«, 
koje im poklanja izdavačko preduzeće KULTURA. 


Jedan čitalac iz Zagreba predložio je da uvek objavimo i rok za slanje 
odgovora. Dakle, odgovore šaljite na dopisnici (sa naznakom »za kviza) najkasnije 
20 dana po objavljivanju pitanja. 


Goranova pitanja za IX kolo kviza glase: 


. Osnivač moderne astronautike je K.E. Ciolkovski. Ali još prije njega, u 
prošlom stoljeću je djelovalo nekoliko učenjaka, među kojima je jedan od 
najpoznatijih rođen na teritoriji današnje Jugoslavije. 

Kako se on zove? 

. Među kosmonautima koji su letjeli u svemir nalazi se jedan liječnik, dr. 

Borisav Jegorov. On je specijalista za unutrašnje uho a bio je član prvog 


tročlanog svemirskog broda, Vashod |. 
Koje godine je lansiran taj brod? 

. Jupiter ima najveću porodicu prirodnih satelita. Prva četiri otkrio je još 
Galilej, a vide se i najmanjim dalekozorom. Koji redni broj ima satelit čija 
je putanja najbliža Jupiteru? 

ANANAS NN NANA 


IZDAVAČKO PREDUZEĆE 
NAUČNA KNJIGA« 
I REDAKCIJA 
»KOSMOPLOVA« 
NAPRAVILI SU ZA VAS 
IZBOR KORISNIH KNJIGA. 


Na neki način, već je postalo pravilo da 
vam istovremeno preporučujemo jeftine, 
popularno pisane knjige, i skuplje stručne 
knjige. Jasno nam je da će većina čitalaca 
pre kupiti one jeftine, ali moramo voditi 
računa i o čitaocima koji žele sasvim ozbilj- 
no »zagaziti« u nauku. Među knjigama 
koje vam preporučujemo svako može naći 
neku za sebe. Mišljenja smo da su prve tri 
knjige stvarno izvanredne i neophodne 
našim čitaocima i klubovima. 


KRATKA ISTORIJA HEMIJE Isaka Asi- 
mova — čuveni SF pisac, publicista i nauč- 
nik napravio je izvanredan pregled razvoja 
hemije. Knjiga je tečno pisana, jednostav- 
nim i čitaocu bliskim stilom. Iz nje ćemo 
naučiti sve ono što je za hemiju kao nauku 
značajno, a što je neraskidivo vezano za fi- 
ziku, raketnu tehniku, biologiju, atomsku 
fiziku i mnoge druge oblasti. »Kratka isto- 
rija hemije« podeljena je na 14 poglavlja: 
Staro doba, Alhemija, Prelazno doba, Ga- 
sovi, Atomi, Organska hemija, Molekulska 
struktura, Periodni sistem elemenata, Fi- 
zička hemija, Sintetička organska hemija, 
Neorganska hemija, Elektroni, Nuklearni 
atom, Nuklearne reakcije. Cena je ove 
knjige od 274 strane: 12 novih dinara. 


ELEMENTARNA ELEKTROTEHNIKA N. 
D. Pasečnika — Izvanredna knjiga koja će 
čitaoca uvesti u svet jedne nauke. Covek 
današnjice okružen je električnim mašina- 
ma i uređajima; elektrotehnika je osnova 


Klub čitalaca 


U prošlom broju »Kosmoplova« zamolili smo vas da nam pišete kakve biste 
knjige želeli da nabavite, pa da u smislu tih sugestija pregovaramo sa 
izdavačkim preduzećima. Neki čitaoci su se toj molbi odazvali, ali želeli bismo 
da odziv bude što masovniji. Zato, vas ponovo pozivamo da nam pišete za 
rubriku »Klub čitalaca« i da predlažete za kakvim knjigama da tragamo. 


SARE 


svih kosmičkih letova; iole potpunije teh- 
ničko obrazovanje nezamislivo je bez te 
nauke. Knjiga je podeljena na 23 poglavlja. 
Spomenućemo neka: Osnovna znanja o 
elektricitetu, Električno polje, Elektromag- 
netska indukcija, Trofazna struja, Primena 
elektronskih cevi, Poluprovodnici, Elektro- 
merenja. Cena ove knjige od 198 strana: 
20 novih dinara. 


REČNIK MATEMATIČKIH TERMINA SA 
TUMAČENJIMA Manturova, Solnceva, Sor- 
kina i Fedina — Kod nas su ovakva dela 
vrlo retka. Knjiga sadrži više hiljada poj- 
mova: od onih elementarnih (tačka, teo- 
rema, definicija, pravac), do onih najslo- 
ženijih iz više matematike (Ojlerovi integ- 
rali, Laplasov operator, Vronjskijeva deter- 
minanta, Košijevi kriterijumi, teorija po- 
tencijala). Veoma dobar tekst, mnoštvo 
formula i odličnih crteža; odličan papir, 
platneni povez, 514 strana teksta — sve to 
sasvim opravdava ovu prilično visoku ce- 
nu. Ovaj jedinstveni izvanredni rečnik 
neophodan je priručnik učenicima i svima 
koji su na bilo koji način vezani za 
matematiku. Cena: 60 novih din. 


ELEKTRONIKA I i ELEKTRONIKA II Dr 
inž. Branka Rakovića — Ove knjige su 
zvanični udžbenici za studente elektro- 
tehničkih fakulteta. Preporučujemo ih ra- 
dioa-amaterima i budućim i sadašnjim 
studentima elektrotehnike. Inače, knjige 
su zaista izvanredne; govore o osnovnim 
zakonima kretanja elektrona, o svim vrs- 
tama elektronskih cevi, o poluprovodni- 
cima, pojačivačima, usmeračima, šumovi- 
ma, negativnoj reakciji, oscilatornim ko- 
lima, okidnim kolima, komparatorima, 
selektorima, deliteljima i dr. Elektronika | 
košta 56 n. d,, a Elektronika II — 35. n. d. 

AA e 
Narudžbenica 
»DUGA-KOSMOPLOV«, BEOGRAD, VLAJKOVIĆEVA 8 
Ovim neopozivo poručujem sledeće knjige: 


KRATKA ISTORIJA HEMIJE kom 
ELEMENTARNA ELEKTROTEHNIKA kom 
REČNIK MATEMATIČKIH TERMINA kom 
ELEKTRONIKA | kom 
ELEKTRONIKA II kom 


Novac ću uplatiti prilikom preuzimanja paketa na pošti - POUZEĆEM. 
Ime i prezime 


Adresa 


(Svojeručni potpis kupca) 


KF RATK, 3 NAPOMENA: AKO NE ŽELITE DA ISECANJEM KUPONA 
(51 Ke RIJA we OŠTETITE SVOJ PRIMERAK »KOSMOPLOVA«, JEDNO- 
| EA IJE STAVNO PREPIŠITE TEKST NARUDŽBENICE (NA DOPIS- 


NICU ILI U PISMU) I POŠALJITE NA NAVEDENU ADRESU 


s moi Ki sk. 

IZDAVAČKO PREDUZEĆE »KULTURA« | 
REDAKCIJA — »KOSMOPLOVA«  PRUZAJU 
VAM MOGUĆNOST DA JEFTINO DOĐETE 
DO ZANIMLJIVIH I KORISNIH KNJIGA. 


Komplet od 6 knjiga serije »NAUKA | 
SVET« košta samo 30 novih dinara! Evo 
kratkog prikaza tih zaista jeftinih knjiga: 

ELEKTRONSKI RAČUNSKI AUTOMATI 
dr Rajka Tomovića — Izvanredna knjiga 
našeg poznatog stručnjaka, koja govori o 
novoj industrijskoj revoluciji. Uvođenje 
automatizacije sve brže potiskuje manu- 
elni rad, pružajući čoveku sve šire moguć- 
nosti stvaranja (176 strana). 

RAKETNI LET inž. Kračičanina — Osno- 
vi raketnog leta (izložene bez matematičke 
teorije), problematika svih vrsta letenja i 
sredstava za let, pogoni koji će se koristiti 
u budućnosti — to je, ukratko, sadržaj ove 
odlične knjige od 428 stranica. 

O NUKLEARNOJ ENERGIJI Donalda Hju- 
za — Poznati fizičar napisao je mnogo 
knjiga o nuklearnoj energiji. Ova govori o 
pojavama u atomskom jezgru i o raznim 
vidovima korišćenja u mnogim oblastima 
ljudskih delatnosti (344 strane). 

BIOSFERA Vladimira Vernadskog — To 
je oblast naše planete koju karakteriše po- 
stojanje života, gde se odigravaju biogeo- 
hemijski procesi. O njenoj dinamici govori 
ovo delo poznatog sovjetskog naučnika 
(232 strane). 

POSTANAK SVETOVA Pola Laberena — 
Interes za astronomiju, astrofiziku, astro- 
nautiku i kosmogoniju sve više raste zbog 
uspeha savremene nauke i tehnike. Cilj 
knjige je da širokom krugu čitalaca pomog- 


POUZEĆEM. 
Ime i prezime kupca 
Adresa 


Narudžbenica 
»DUGA-KOSMOPLOV«, BEOGRAD, VLAJ KOVIĆEVA 8 


Ovim neopozivo kupujem komplet od 6 knjiga za gotovo po ceni od 
30 novih dinara. Uplatu ću izvršiti prilikom podizanja paketa na pošti — 


ne da shvate povezanost svih tih funda- 
mentalnih pojava i da sagleda idejne 
osnove raznih _kosmogonijskih hipoteza 
(344 strane). K 

PUTOVANJE COVEKA U VASIONU — 
Spomenućemo neka od poglavlja ove 
knjige: Kosmička medicina, Ubrzanje, Bes- 
težinsko stanje, Psihološki problem kos- 
mičkog leta (254 strane). 

Knjige su štampane pre nekoliko 
godina, ali to nikako ne umanjuje njihovu 
vrednost. Takve knjige spadaju u ona 
naučno-popularna dela, čija vrednost traje 
decenijama. Štampane su latinicom, a 
format im je 12,5X17,5 cm. 


NAPOMENA; NARUDŽBENICU NE MO- 
RATE ISECATI; SVE POTREBNE PODATKE 
MOZETE ISPISATI | POSLATI NAM NA 
DOPISNICI ILI U PISMU. 


(Svojeručni potpis) 


Četiri faze starta prve dvostepene rakete »Bunper«, sastavljen je od rakete V2 (prvi 


stepen) i male rakete WAC Corporal (drugi stepen). WAC Corporal se na visini od 


35 kilometara odvojila od noseće rakete V2 i dostigla visinu od 403 km. 


ički brod 

